Covid-19 jehey firihenun maruvaaleh ginaee keehve?\nކޮވިޑް-19 ޖެހޭ ފިރިހެނުން މަރުވާލެއް ގިނައީ ކީއްވެ؟\nކޮރޯނާވައިރަސް ޖެހޭ މީހުންގެ އަދަދު މުޅި ދުނިޔޭގައި ވެސް އިންތިހާއަށް އިތުރުވަމުންދާއިރު މި ބަލީގައި އަންހެނުންނަށް ވުރެ ގިނައިން މަރުވަނީ ފިރިހެނުންނެވެ. ބަލި ފުރަތަމަ ފެށިގެން އައި ޗައިނާ އިން ވަނީ މިކަމާ ގުޅޭ ގޮތުން ދިރާސާތަކެއް ކޮށްފަ އެވެ. ޗައިނާގެ ސެންޓާ އޮފް ޑިޒީޒް ކޮންޓްރޯލް އެންޑް ޕްރިވެންޝަން އިން ތައްޔާރުކުރި މި ރިޕޯޓުގައިވާ ގޮތުން ބަލި ޖެހޭ އަންހެނުންނަށް ވުރެ ފިރިހެނުން މަރުވުން މާ ގާތެވެ. އެ ގައުމުގައި ބަލި ޖެހުނު ނިސްބަތް ގާތްގަނޑަކަށް އެއްވަރު ނަމަވެސް މީހުން މަރުވި ނިސްބަތުން ފިރިހެނުން މާ ގިނަ އެވެ.\nފިރިހެނުން މަރުވާ ނިސްބަތް އިތުރުވާ ސަބަބަކީ ކޮބާ؟\nސައިންސްވެރިން ދެކޭ ގޮތުގައި ކޮރޯނާވައިރަސް ޖެހޭ ގިނަ ފިރިހެނުން މަރުވާން ދިމާވާ ބައެއް ސަބަބުތައް ފާހަގަކުރެވިފައި އެބަހުއްޓެވެ. ފުރަތަމަ ކަމަކީ ދިފާއީ ނިޒާމު ހަރަކާތްތެރިވާން ފަށާލެއް އަންހެނުންގެ އަވަސް ވުމެވެ. އަންހެނުންގެ ދިފާއީ ނިޒާމުގައި ހުންނަ ކޮންމެވެސް ގޮތްތަކެއްގެ ސަބަބުން މިކަން ދިމާވާކާން އެނގުނު ނަމަވެސް ސީދާ މިހެންނޭ ވަނީ ބުނާކަށް އަދި ސައިންސްވެރިންނަކަށް ނޭނގެ އެވެ. އަދިވެސް މިކަންތައް ދެނެގަންނަން ސައިންސްވެރިން ދަނީ މަސައްކަތް ކުރަމުންނެވެ.\nބައެއް ސައިންސްވެރިން ދެކޭ ގޮތުގައި އަންހެނުންގެ ހަށިގަނޑުގައި އެސްޓްރޯޖަން ވަރަށް މައްޗަށް ހުންނާތީ އެމީހުންގެ ހަށިގަނޑުގެ ދިފާއީ ބާރު ގަދައީ އެވެ. އަދި އަންހެނުންގެ ހުންނަނީ ދެ އެކްސް ކްރޮމޮޒޯމަށް ވެފައި އެކްސްގައި ދިފާއާ ގުޅާ ޖީންތައް ގިނަވީމަ މިހެން ދިމާވަނީ ކަމަށް ވެސް ބައެއް ސައިންސްވެރިން ގަބޫލު ކުރެ އެވެ.\nއެގޮތުން ތަންކޮޅެއް ކުރިން ސާސްގެ ތަހްލީލްތަކެއް ކުރިއިރު ސައިންސްވެރިން މި ކަހަލަ ހޯދުންތަކެއް ހޯދި އެވެ. އެ ފަހަރު މީދާތަކަކަށް ސާސް ވައިރަސް ދީގެން ކުރި ޓެސްޓުން ދެއްކި ގޮތުގައި ފިރިހެން މީދަލުގެ ހަށިގަނޑުން ވައިރަސްތައް ސާފުކުރެވޭލެއް އަންހެން މީދަލަށް ވުރެ މާ ލަހެވެ. އަދި ބަލި ޖެހުމުން ފުއްޕާމެޔަށް ގެއްލުންވެ މަރުވި މީދާތައް ވެސް ނިސްބަތުން ގިނައީ ފިރިހެން އެއްޗިއްސެވެ. އެހެންވެ އަންހެން މީދާތަކުގެ ހަށިގަނޑުގައިވާ އެސްޓްރޯޖަން ބްލޮކްކުރުމަށްފަހު އެ ސޮރުމެންގެ އޯވަރީޒްތައް ވެސް ނަގާފައި ދެން ވައިރަސް ޖައްސައިފިނަމަ ފިރިހެން މީދަލެކޭ އެއްވަރަށް އަންހެން މީދާ ވެސް މަރުވެ އެވެ.\nނަމަވެސް ފިރިހެން މީދަލުގެ ޓެސްޓޮސްޓެރޯން ބްލޮކްކޮށްގެން ވައިރަސް ޖެއްސުމުން މަރުވާ ރޭޓަށް ވަކި ބަދަލެއް އައިސްފައެއް ނުވެ އެވެ.\nބަލި ޖެހުމުން މަރުވާ ފިރިހެނުން އިތުރުވާ ވަރަށް މުހިއްމު ސަބަބަކަށް ދެ ޖިންސުގެ މީހުން ސިއްހީ ގޮތުން ގެންގުޅޭ އާދަތަކާއި ހާލަތު ވެއެވެ. ސަބަބަކީ ބޮޑެތި ބަލިތަކުގައި އުޅޭ މީހުންނާއި ތަފާތު އާދަތައް ގެންގުޅޭ މީހުން މަރުވާ ނިސްބަތް އިތުރުވީމަ އެވެ.\nސިއްހީ ނުރަނގަޅު އާދަތަކަށް ބަލާއިރު ދުންފަތުގެ އިސްތިއުމާލުކުރުން މިއީ ކޮރޯނާވައިރަސް ޖެހޭ މީހުންގެ ހާލަތު ގޯސްވާން މެދުވެރިވާ މައިގަނޑު ސަބަބަކަށް ވެއެވެ. ޗައިނާއަކީ ދުނިޔޭގެ ނިސްބަތުން ވެސް ދުންފަތުގެ އިސްތިއުމާލުކުރާ މީހުން އެންމެ ގިނަ ގައުމެވެ. އެ ގައުމުގެ 316 މިލިއަން މީހުން ދުންފަތުގެ އިސްތިއުމާލުކުރެ އެވެ.\nޗައިނާގެ ފިރިހެނުންގެ އާބާދީގެ ދެބައިކުޅަ އެއްބައި ފިރިހެނުން ދުންފަތުގެ އިސްތިއުމާލު ކުރާ ކަމަށް ވެއެވެ. ނަމަވެސް އަންހެނުންގެ ތެރެއިން މި އާދަ ގެންގުޅެނީ އެންމެ ދެ ޕަސެންޓް މީހުންނެވެ. އަދި އެ ގައުމުގެ ފިރިހެނުންގެ މެދުގައި ލޭ މައްޗަށް ދިއުމާއި ހަކުރު ބަލި، އަދި ފުއްޕާމޭގެ ބަލިތައް މާ ގިނަ އެވެ. މި ހުރިހާ ކަންކަމަކީ ވެސް ކޮރޯނާވައިރަސް ޖެހުމުން ހާލު ބޮޑުވެ ފުރާނަ ދިއުމުގެ ނުރައްކާ އިތުރުކުރާ ކަންތައްތަކެވެ.\nޔޭލް ޔުނިވަސިޓީގެ އިމިއުނޮލޮޖީ ޕްރޮފެސަރެއް ކަމަށްވާ އަކީކޯ އިވަސާކީ ވިދާޅުވީ ގިނަ ފިރިހެނުންގެ ވިސްނުން ހުންނަ ގޮތުން އެމީހުންނަށް ރައްކާތެރިކަން ބޭނުމެއް ނުވާނޭ ބަލި ނުޖެހޭނޭ ހީވެ އެވެ. އެހެންވެ އަންހެނުންނަށް ވުރެ އެމީހުން ސައިބޯނި ލައިގެން އަތް ދޮވުން ފަދަ ކަންތައްތައް ވެސް އެމީހުން ކުރާލެއް މަދެވެ. މިއީ ވެސް އެމީހުންނަށް ބަލި ޖެހި ބޮޑުވަރުވާން ދިމާވާ ކަމެކެވެ.


Balakot hamalaa: Terrorism aa dhekolhah hivvaru gadha rahdheh\nބާލާކޯޓު ހަމަލާ: ޓެރަރިޒަމާ ދެކޮޅަށް ހިތްވަރުގަދަ ރައްދެއް\n20 ފެބްރުއަރީ 2020 - 21:10:14\nފެބްރުއަރީ މަހުގެ 26 ވަނަ ދުވަސް ފާހަގަ ވަނީ އިންޑިއާ ސިފައިން ކެރިގެން ޓެރަރިޒަމާ ކުރިމަތިލައި، ޓެރަރިސްޓް ޖަމާއަތެއްގެ ހާއްޔެއް ރޫޅާލި ތާރީހީ ދުވަސް ކަމުގައެވެ.ޕާކިސްތާންގެ ސަރަހައްދުގެ އެތެރެއަށް ދިން މިހަމަލާއަކީ، ޓެރަރިސްޓް ޖަމާއަތް، ޖައިޝޭ މުޙައްމަދާ ދެކޮޅަށް ދިން ހަމަލާއެކެވެ. އިންޑިއާއިން ދެއްކި ނަމުނާއަކީ ޓެރަރިޒަމާ ދެކޮޅަށް ހަމަލަ ދިނުމުގައި ފަސްޖެހުމެއް ނެތް ކަމެވެ.\nހަމައެއާއެކު، ޕާކިސްތާނުން އަންނަ ޓެރަރިސްޓް ހަމަލާތަކާ ދެކޮޅަށް އިންޑިއާއިން ގެންގުޅޭ އަސްކަރީ ނަރަޒިއްޔާއަށް ބަދަލެއް އައިސްފިކަމަށްވެސް މިއިން ދައްކައި ދިނެވެ. ބާލާކޯޓް ހަމަލާއަކީ ސިފައިންގެ އެކި ފެންވަރުގައި އަސްކަރީ އަދި ޖާސޫސީ މައުލޫމާތު ވިލަރެސްކުރެވިގެން ޑިޕްލޮމެޓިކް ފަންނީ މަސައްކަތަކާއެކު ދީފައިވާ ރައްދު ހަމަލާއެކެވެ. މީރާޖް 500ގެ އެއްޑަޒަން ބޯޓުތަކުން އެތަކެއް އަސްކަރީ ޕްލެޓްފޯމެއްގެ އެހީތެރިކަމާއެކު އިންޑިއާއަށް ހަމަލަދޭން ތައްޔާރަށް ތިބި 200 އެއްހާ ޓެރަރިސްޓުންގެ ބާރުކަނޑުވާ ލެވުނެވެ.\nބާލާކޯޓުގެ ރައްދު ހަމަލާއިން ދައްކައި ދިނީ ޕާކިސްތާނާވީ ފަޅިން އަންނަ ހަމަލަތަކަށް އިންޑިއާއިން ދެވަނަ ވިސްނުމަކާ ނުލައި ރައްދު ދޭނެކަމެވެ. އަދި މިއިން ޔަގީން ކޮށްދިނީ ޕާކިސްތާންގެ މައްޗަށް އޮތް އިންޑިއާގެ އަސްކަރީ ބާރުވެރިކަމެވެ. ޕާކިސްތާންފަދަ ގޮތްނޭނގޭ، ވެރިން ގިނަ، ނިއުކްލިއަރ ބާރެއްގައި މިފަދަ ހަމަލާއަކުން ނިކުންނާނެ ނަތީޖާ ޖެހޭނީ ލޯމަރާލާފަ އަންދާޒާކޮށްލާށެވެ. އިންޑިއާއަށްވެސް މިއީ ވިލަރެސްކުރަން ފަސޭހަ އޮޕަރޭޝަނަކަށް ނުވިއެވެ. ޕާކިސްތާންފަދަ ކޮންމެ އިރެއްގައިވެސް އުންޑައެއް ފޮނުވާލަފާނެފަދަ ގައުމަކީ އޭގެ ޒާތުގައި ގޮތް ނޭނގޭ ބިރެކެވެ. އެހެންވެ، ރައްދުހަމަލަ ދިނުމުގައި ނިކުންނާނެ ނަތީޖާއާއި ދެން ދިމާވާނެ ޓެރަރިސްޓް ހަމަލާއާއި އޭގެ އަމާޒުފަތްގަނޑުތައް ނިކަން ރަނގަޅަށް ދިރާސާ ކުރަން ޖެހެއެވެ. އިންޑިއާގެ އަސްކަރީ ފަންނުވެރިވެރިންނާއި ސްޓްރެޓެޖިކް މާހިރުން މިކަން ދިރާސާ ކުރީ ނުހަނު މޮޅަށެވެ. ކާމިޔާބީ އޮތީ އިންޑިއާއަށެވެ.\nމި ހަމަލާއިން އިންޑިއާ ޔަގީންކޮށްދިނީ، ޓެރަރިސްޓުން ފަހައި ފަސްފަހަތުން ދިނުމުގައި އިންޑިއާއިން ފަސް ނުޖެހޭނެ ކަމެވެ. އަދި އިންޑިއާއަކީ ހިމޭނުން އޮންނާނެ ބާރެއްކަމަށް ބަލައިގެން ނުވާނެ ކަމުގައެވެ. އިންޑިއާގެ އަސްކަރީ މަތިންދާބޯޓުތަކުން ޕާކިސްތާންގެ ފަސްގަނޑަށް މިސައިލްތައް އޮއްސާލުމާއެކު ކާމިޔާބީއާއެކު ބޯޓުތައް އެނބުރި އައިސް އަސްކަރީ ފަޚުރުވެރި ތާރީޚެއްގެ އައު ސަފްހާއެއް ފަވާލިއެވެ.\nޕުލްވާމާގެ ޓެރަރިސްޓް ހަމަލާއަށްފަހު އިންޑިއާއަށް ހުރިހައި ކަމެއް ރާވައި ވިލަރެސްކުރުމަށް ލިބުނީ ދިހަ ދުވަހެވެ. އިންޑިއާ ސިފައިން ތިބީ ކަޝްމީރުގައި ދިން ޓެރަރިސްޓް ހަމަލާގައި މަރާލި، 46 ފައުޖީންގެ މަރަށް ފެންބޮވައިގެންފައެވެ. ޕާކިސްތާންގެ ޓެރަރިސްޓް ހަމަލާއަށް އަދަބެއް ދޭން އޮތީ ޖެހިފައެވެ.\nމިއިން ދައްކައި ދިނީ ޕާކިސްތާންގެ ނިއުކްލިއަރ ކިބުރުވެރިކަމަކީވެސް ބިލާހެއް ކަމުގައެވެ. އަދި ސިފައިންގެ އިސް ޖެނަރަލުންނަށް އިންޑިއާއިން ދިން ސާފު މެސެޖަކީ މީގެ ފަހުން ހުރިހައި ކަމެއް ވަރިހަމަ ކޮށްލައިގެން އޮންނާނެ އިންޑިއާއެއް ދެނެއް ނުފެންނާނެ ކަމުގައެވެ.\n26 ފެބްރުއަރީގެ ފަތިހު ދިން މިހަމަލާގައި އިންޑިއާއިން ފުރަތަމަ ފަހަރަށް ކުރި ކިތަންމެ ކަމެއް ތާރީޚުގެ ތެރެއަށް ވަދެގެން ދެއެވެ. މިއީ 1971އަށްފަހު ޕާކިސްތާންގެ ދުޝްމަން ސަރަހައްދުގެ މިހާ ފުނަށް އިންޑިއާއިން ވަދެ ހަމަލާ ދިން ފުރަތަމަ ފަހަރެވެ. އަދި މިއީ އިންޑިއާއަށް ބޭރުން އައި ޓެރަރިސްޓް ހަމަލާއަކާ ގުޅިގެން ރައްދެއް ދިން ފުރަތަމަ ފަހަރުވެސް މެއެވެ. އަދި ވައިގެ ސިފައިންގެ ޒަމާނީ އަސްކަރީ އާލާތްތައް އަމަލީ ސިފައެއްގައި ބޭނުންކުރި ފުރަތަމަ ފަހަރުވެސް މެއެވެ. އަދި ސިފައިންނާއި ޖާސޫސީ އިދާރާއާ ގުޅިގެން އަސްކަރީ ޖާސޫސީ އޮޕަރޭޝަނެއް ދުޝްމަން ސަރަހައްދެއްގައި ކާމިޔާބު ކަމާއެކު ނިންމާލި ފުރަތަމަ ފަހަރުވެސް މެއެވެ.\nފުރިހަމައަށް ޖާސޫސީ މަޢްލޫމާތު ލިބިފައި ވުމަކީ، އޮޕަރޭޝަން ކާމިޔާބު ވުމުގެ ފުރަތަމަ ބައެވެ. އެގޮތުން ހަމަލަދޭން ޖެހޭ ޓެރަރިސްޓް މަރުކަޒުގެ ސަރަހައްދު ފުރިހަމައަށް ފާހަގަ ކުރުމާއި، ހަމަލަދޭ އަސްކަރީ ޓީމު ހަރަކާތްތެރިވާ މިސްރާބުގައި ހުންނަ ޕާކިސްތާންގެ ދިފާއީ މަރުކަޒުތައް ދަނެގަތުމާއި އަދި އެތަންތަނުގެ ހަރަކާތްތަކާއި އަޅާނެ ފިޔަވަޅުތައް އެނގި، ލަފާ ކުރެވިފައި އޮތުމަކީ މިފަދަ އޮޕަރޭޝަނެއްގެ ކާމިޔާބީއަށް ނުހަނު މުހިންމު މަޢްލޫމާތެވެ. މިއިން ޔަގީން ކަމާއެކު ސާބިތުކޮށްދިނީ އިންޑިއާއިން ތައްޔާރަށް އޮތް މިންވަރާއި ޕާކިސްތާނުން ޣާފިލުވެފައި އޮތް މިންވަރެވެ. އަދި ހުރިހައި ފެންވަރެއްގައިވެސް ޕާކިސްތާންގެ ދިފާއުގައި ބޮޑެތި ނުކުޅެދުންތެރި ކަންތައްތަކެއް ހުރިކަން މިރައްދު ހަމަލާއިން ސާބިތުކޮށްދިނެވެ.\nއަސްކަރީ މަތިންދާބޯޓުތަކުގައި ހަމަލާދޭން ދަތުރުކުރި ސިފައިންގެ އަންހެނުންނާއި ފިރިހެނުން ސާބިތުކޮށްދިނީ ޕާކިސްތާންގެ ރޭޑާތަކުން ރެކިގެން އެމީހުނަށް ހިތްވަރުގަދަ ހަމަލާތަކެއް ދެންވެސް ދެވިދާނެ ކަމުގައެވެ. އަދި އަންނާން އޮތް ޖީލުތަކަށްވެސް މަގެއް ދައްކައި ދިނީއެވެ. މި ނުކުތާގައި ސިފައިންގެ އެހެން ޚިދުމަތްތަކުގެ ހުޝިޔާރުކަންވެސް ފާހަގަ ކޮށްލެވެއެވެ. ދުޝްމަނުންގެ ފަރާތުން އައިސްފާނެ ކޮންމެ ފަދަ ހަމަލާއަކަށްވެސް ކަނޑުގެ ސިފައިންވެސް ތިބީ ތައްޔާރީ ހާލަތުގައެވެ. އިންޑިއާގެ އެތައް އަސްކަރީ މަރުކަޒެއްގައި އަދި އެތައް އަސްކަރީ އުޅަނދެއްގައި ސިފައިން ތިބީ ގައުމަށްޓަކައި ގުރުބާންވާން ތައްޔާރީ ހާލަތުގައެވެ.\nއަސްކަރީ މައިދާނުގައި އިންޑިއާއިން ކާމިޔާބި ހޯދި ގޮތަށް އިންޑިއާގެ ރައްދު ހަމަލާގައި ޑިޕްލޮމެޓިކް މައިދާނުގައިވެސް އިންޑިއާއިން ކާމިޔާބީ ހޯދިއެވެ. ޕާކިސްތާނަށް ޑިޕްލޮމެޓިކް މައިދާނުގައި އިންޑިއާގެ މައްޗަށް ކުރި ހޯދިފައި ނުވަނީ އިންޑިއާއިން މިކަން ވިލަރެސްކުރިގޮތުގެ ޙިކުމަތްތެރިކަމުންނެވެ.\nއިންޑިއާއިން ދިން ރައްދު ހަމަލާގައި މަދަނީންނަށް ލިބުނު ގެއްލުން ވީހާވެސް ބޮޑަކަށް ކުޑަކުރުމަށް މަސައްކަތް ކޮށްފައި ވެއެވެ. އަދި މިއިން ޕާކިސްތާންގެ ރައްޔިތު މީހާގެ ނަޒަރުގައި ޓެރަރިސްޓުން ވަކިކޮށް އެމީހުން އެކަހެރިކޮށްލެވުނީއެވެ.\nއިންޑިއާއިން މިހަމަލަ ތަންފީޒުކޮށް ނިންމާލިގޮތުން ހަތުރުންނާއި މިތުރުންވެސް ތިބީ އަޖާއިބު ވެފައެވެ.\nފެބްރުއަރީ މަހުގެ 26 ވަހަ ދުވަހުގެ ހަމަލާއަކީ، ޕާކިސްތާނާ ދެކޮޅަށް އިންޑިއާ އެކަތިގަނޑަކަށްވެ އޮތް ދުވަހެވެ. އިންޑިއާގެ އަސްކަރީ ސަގާފަތުގައި އަނެއްކާވެސް ރަންއަކުރުން ލިޔެވިގެން ދިޔަ ތާރީޚީ ދުވަހެކެވެ.


Macron Israel ge boduvazeeah gulhuvvai shakuvaa kuravvaifi\nމެކްރޮން އިޒްރޭލުގެ ބޮޑުވަޒީރަށް ގުޅުއްވައި ޝަކުވާ ކުރައްވައިފި\nފަރަންސޭސި ރައިސް މެކްރޮން (ކ) އަދި އިޒްރޭލުގެ ބޮޑުވަޒީރު ނަފްތަލީ ބެނެޓް: ޕެގަސަސް ހާދިސާ ބައްލަވައި ދެއްވާނެ ކަމަށް ވިދާޅުވި\nފަރަންސޭސި ރައީސް އިމަނުއެލް މެކްރޮން އިޒްރޭލުގެ ބޮޑުވަޒީރު ނަފްތަލީ ބެނެޓްއަށް ފޯނު ކުރައްވައި ނުތަނަވަސްވެ ވަޑައިގެން ހުންނެވި ކަމަށް ދަންނަވައިފި އެވެ.\nމެކްރޮން ވިދާޅުވި ކަމަށް އިޒްރޭލުގެ ޗެނަލް 12 އިން ބުނީ އިޒްރޭލުގެ ކުންފުންޏަކުން އުފައްދާ ޖާސޫސީ ސޮފްޓްވެއާއެއް މެދުވެރިކޮށް އެމަނިކުފާނަށް ޖާސޫސް ކުރަން ޖެހޭ ސަބަބު އެނގިވަޑައިގަންވަން ބޭނުންފުޅުވާ ކަމަށެވެ. އަދި އެކަން ހިނގައިދިޔަ ގޮތް ރަސްމީ ލިޔުމެއްގެ ސިފައިގައި ބޭނުންފުޅުވާ ކަމަށެވެ.\nމީޑިއާ ތަހުގީގަކުން އެނގިފައިވާ ގޮތުން މެކްރޮން އާއި ފަރަންސޭސި އިސް އޮފިޝަލުންނަށް ޖާސޫސް ކުރަނީ އިޒްރޭލުގެ ކުންފުންޏަކުން އުފައްދައި ގައުމުތަކުގެ ސަރުކާރުތަކަށް ފޯރުކޮށްދޭ ޖާސޫސީ ސޮފްޓްވެއާ، ޕެގަސަސް ބޭނުން ކޮށްގެންނެވެ.\nމެކްރޮންއަށް ޖާސޫސް ކުރުމަށް އެމަނިކުފާނު ބޭނުން ކުރައްވާ ފޯނަކަށް ޕެގަސަސް ސޮފްޓްވެއާ އަޅާފައިވާ ކަމަށް ބުނާ މީޑިއާ ރިޕޯޓްތަކެއް ވަނީ އާންމުވެފަ އެވެ. އެމަނިކުފާން ހިމެނި ވަޑައިގަންނަވަނީ ސަރުކާރުތަކުން ޖާސޫސް ކުރުމަށް ޕެގަސަސް ސޮފްޓްވެއާ އިންސްޓޯލްކުރި ކަމަށް ބުނާ 50،000 މީހުންގެ ތެރޭގަ އެވެ.\nޕެގަސަސް ޕްރޮގްރާމަކީ ފޯނު ބޭނުންކުރާ މީހުނަށް ހިލަމެއް ވެސް ނުވެ ސިއްރިއްޔާތުގައި ސްމާޓްފޯނަށް އިންސްޓޯލް ކުރެވޭ ޖާސޫސީ ސޮފްޓްވެއާ އެކެވެ. މިއީ އިޒްރޭލުގެ ޖާސޫސީ ސޮފްޓްވެއާ އުފައްދަން ކުޅަދާން އެންސްއެސްއޯ ގްރޫޕުން ޑިޒައިން ކޮށްފައިވާ އަސްކަރީ ފެންވަރުގެ "ސްޕައިވެއާ" އެކެވެ.\nސްމާޓްފޯނަކަށް ޕެގަސަސް ޖާސޫސީ ސޮފްޓްއެއާ އިންސްޓޯލް ކުރުމުން އެ ފޯނަކުން ކުރާ ހުރިހާ މުއާމަލާތެއް ދަމައިގަނެ އެވެ. ދައްކާ ވާހަކަތަކާއި ކުރާ މެސެޖްތައް އަދި އެ ފޯނެއް އެވަގުތަކުން އޮންނަ ތަނަކާއި އެތަނެއްގައި ދައްކާ ވާކަތަކާއި ފޮޓޯ / މަންޒަރުތައް އަތުލައިގަނެ އެވެ.\nޗެނަލް 12 އިން ބުނީ ޕެގަސަސް ހާދިސާ ހިނގައިދިޔަ ގޮތް ތަހުގީގު ކޮށްދެއްވުމަށް މެކްރޮން އެދިވަޑައިގެންނެވި ކަމަށެވެ. ޚަބަރު ޗެނަލުން ބުނި ގޮތުން އެކަން ކޮށްދެއްވާނެ ކަމަށް ނަފްތަލީ ބެނެޓް ވައުދުވެ ވަޑައިގެންނެވި ނަމަވެސް އެ ހާދިސާ ހިނގާފައި ވަނީ ބެނެޓް ވޮޑުވަޒީރު ކަމަށް ވަޑައިގަތުމުގެ ކުރިން ކަމަށް ވެސް ފަރަންސޭސި ރައީސަށް ބެނެޓް ދެންނެވި އެވެ.\nއިޒްރޭލް ފްރާންސް ޕޮލިޓިކްސް + އެމަނުއެލް މެކްރޯން\nމެކްރޮން ފޯނާއި ނަމްބަރު ބަދަލު ކުރައްވައިފި\nއަލީ ބޫމަންޖަލް ގަތުލުކުރީ ފަރަންސޭސި ސިފައިން\nއިޒްރޭލު ޖަލުން ފިލި ހަތަރު މީހަކު އަތުލައިފި


Kandhufathithah Kairee Vadhu Alhaigen Masverikan Kuraanama Fiyavalhu Alhan Ninmaifi - Vaguthu\nކަނދުފަތިތައް ކައިރީ ވަދު އަޅާނަމަ ފިޔަވަޅު އަޅަން ނިންމައިފި\n7 މަސް ކުރިން ( ޑިސެމްބަރު 31, 2018 )\nއޮއިވާލި ކަނދުފަތީގެ ވަށައިގެން ތިން މޭލު ކައިރިން ވަދު އަޅައިގެންނާއި ދިރޭ އެން ޖަހައި އަޑިއަށް ފައްތައިގެން މަސްވެރިކަން ކުރާ ފަރާތްތަކާއި މެދު ފިޔަވަޅު އަޅާނެ ކަމަށް ފިޝަރީޒް މިނިސްޓްރީން ވިދާޅުވެއްޖެއެވެ.\nފިޝަރީޒް މިނިސްޓްރީން ނެރުނު ނޫސް ބަޔާނެއްގައި ވިދާޅުވެފައި ވަނީ ވަދު އެޅުމާއި ދިރޭ އެންޖަހައި އަޑިއަށް ފައްތައިގެން މަސްވެރިކަން ކުރުމަކީ މަނާކަމެއް ކަމަށެވެ. ކަނދުފައްޗަށް ގެއްލުން ލިބޭ ގޮތައް ކަންދުފައްތާއި ތިން މޭލް ކައިރިން މަސްވެރިކަން ކުރުމަކީ ވެސް ގަވާއިދާއި ހިލާފު ކަމެއް ކަމަށް ބަޔާނުގައި ވެއެވެ.\nނަމަވެސް ގަވާއިދާއި ހިލާފަށް ކަނދުފޮތިކައިރީގައި މަސްވެރިކަންކުރުމުގެ ޝަކުވާ ލިބެމުންދާ ކަމަށާއި ހާއްސަކޮށް މުނިފޫހި ފިލުވުމަށް ގަވާއިދާއި ހިލާފަށް މަސްވެރިކަން ކުރާ ފަރާތްތައް ހަރަކާތްތެރިވާކަން ވަނީ ފާހަގަކުރިވިފައި ކަމަށް މިނިސްޓްރީ އިން ވިދާޅުވިއެވެ.\nއެދަ ހަރަކާތްތައް ހިންގާ ފަރާތްތަކާމެދު ފިޔަވަޅުއެޅުމަށް އެމްއެންޑީއެފްއާއި ކޯސްޓްގާޑް އަދި ފުލުހުންނާއި ގުޅިގެން މަސަތްކަތް ފަށާފައިވާކަމަށް ފިޝްރީޒް މިނިސްޓްރީ އިން ވިދާޅުވިއެވެ.\nމިނިސްޓްރީގެ ބަޔާނުގައި ވިދާޅުވީ ގަވާއިދާއި ހިލާފަށް މަސްވެރިކަންކުރުމުން މަސް އައިން ތިލަވުން އަދި ހިފެހެއްޓުމަށް ނޭދެވޭ އަސަރުކުރާކަމަށް ފާހަގަވެފައިވާކަމަށެވެ.\nބަޔާނުގައި އިތުރަށް ވިދާޅުވެފައި ވަނީ ކަނދުފައްޗަކީ މަސްވެރިކަމަށް ވަރަށް މުހިންމު ވަސީލަތެއް ކަމަށާއި ދިވެހި ސަރުކާރުގެ ފަރާތުން ގާއިމްކޮށްފައިވާ 55 އޮއިވާލި ކަނދުފަތީގެ ވިއުގަޔަކީ ދޮށީގެ މަސްވެރިކަން ކުރުމަށް ގާއިމުކޮށްދީފައިވާ ވަސީލަތެއް ކަމަށެވެ. ކަނދުފަތިތައް ބަލަހައްޓަމުން ދަނީ ވެސް ވަރަށް ބޮޑު ހަރަދެއް ކޮށްގެން ކަމަށް ބަޔާނުގައިވެ އެވެ.\nދަގަނޑު ޖަހައިގެން މަސް ހިފުން މަނާ ކުރަން މަޖިލީހަށް ހުށަހަޅައިފި\nޕެސްޓިސައިޑްސް ބިލު ރައްޔިތުންގެ މަޖިލީހަށް ފޮނުވައިފި\nޑިސެމްބަރު 31, 2018 10:31\nމަސްވެރިކަން ނުކުރެވޭނަމަ ބޮއި ކަޑާލަން ނިންމައިފިން .ތީ އެންމެންގެ ހައްގެއް ވަކިބަޔަކައް ކަޑާދީފަ އޮންނަ ގޯޗެއްތަ ؟\nޑިސެމްބަރު 31, 2018 10:32\n"ދިރޭ އެން ޖަހައިގެން" ؟؟؟؟ އެހެންވެއްޖެއްޔާ މަސްވެރިންތާދޯ ކުށްވެރިވާނީ؟ ދިވެހި މަސްވެރިން ކަނޑުގެމަސްވެރިކަންކުރަނީ ދިރޭއެންޖަހައިގެން ދޮށީގެ މަސްވެރިކަން ނޫންހެއްޔެވެ؟ ކަނޑުމަސްވެރިކަމަށް ރަޖިސްޓްރީކޮށްފައިވާ އުޅަދުފަހަރު ފިޔަވައި އެހެން އުޅަދުފަހަރު އެގޮތަށް މަސްވެރިަންކުރާނަމަ ފިޔަވަޅު އެޅުމަކީ މުހިއްމު ކަމެކެވެ.\nޑިސެމްބަރު 31, 2018 11:40\nރަންކޮޅާ ރަނގަޅަށް ލިޔެފައި އޮތް އެއްޗެއް ކިޔައިލަ " ދިރޭ އެން ޖަހައިގެން އަޑިއަށް ފައްތައިގެން " މަސްވެރިކަން ކުރުން މަނާ ވަހަކަ އެބުނަނީ. ދިރޭ އެންޖަހައިގެން ދޮށިން މަސްބޭނުން މަނާ ވާހަކަ އެއް ނޫން.\nޑިސެމްބަރު 31, 2018 11:34\nހައ! ކާކުބަލަނީ. ސަރުކާރު؟ ސަރުކާރުގެ ކާކު؟ ނުވާނެތިކަމެއް\nޑިސެމްބަރު 31, 2018 11:43\nކަންނެލި އޮޑިތަށް ކަނދުފަތި ކައިރިން ބޭރުކުރޭ! ކަންނެލި މަސްވެރިކަން ކުރަން އެހެން ތަނަކަށް ދޭ! ދޮށީގެ މަސްވރިކަން ހަލާކުކުރަން ނޫޅޭ!\nޑިސެމްބަރު 31, 2018 11:45\nކަނޑުމަސްވެރިކަން ކުރާ ފަރާތްތަކުން ފަރުމަސްވެރިކަންކުރާ ފަރުތަކުން ދިރޭއެން ނެގުން މަނާކުރަންޖެހޭނެ. އޭރުން ހަމަހަމަ ވާނީ.\nޑިސެމްބަރު 31, 2018 12:14\nއެހެންވިއްޔަ ވަދުދަމާމީހުންނަށްވެސް ކަނދު ފަތި އަޅާދޭންވާނެ އެއްމެންނަކީ އެންހިފައިގެންގޮސް ދޮށީ މަސްވެރިކަން ކުރާ މީހުނެއްނޫން އަދި ކަނދުފަތި ކައިރިން ވަދު ދެމުން މަނާސަރަހައްދު އެނގޭގޮތަށް ބޯޑަރުލައިނެއް އަޅާފައި އޮންނަންވާނެ\nޑިސެމްބަރު 31, 2018 12:21\nޑިސެމްބަރު 31, 2018 12:40\nމަސްދޯނިތަށް ވެސް ކަންނެލިދޯނިތައްވެސް ކުރަނީ ހަމަ ތިކަން... ފުރަތަމަ އެމީހުން ހުއްޓުވާ.. ތިކަމެއް ނުބެލޭނެ ފުރަތަމަ ކުއްވާނީ އެމީހުން.. އަހަރުމެން ޑިންގި ތަކަށް ނުދެވޭނަމަ ބޮއި ތަށް ކަޑާލާނީ...\nޑިސެމްބަރު 31, 2018 14:33\nއަހަރުމެން ވެސް މުނިފޫހިފިލުވައިލުމަށް ޓަކައި މަސްވެރިކަން ކުރާނެ ބޮއިތަކަކެއް އަޅާދީބަލަ ތަންކޮޅެއް ކައިރީގަ\nޑިސެމްބަރު 31, 2018 16:19\nޚަބަރުދާރު؛ ތިޔާބުނާ ކަނދުފަތި ސަރުކާރުން އަޅަނީ އަހަރަމެންގެ ޓެކްސް ފައިސާއިން. މިކަމަށް އިތުރަށް މަސްއޮޑި އޯނަރުން ނުވަތަ މަސްވެރިން އިންވެސްޓްކުރޭތޯ. މަސްއޮޑިތަކުން ކަނދުފަތި ޓެކްސްއެއް ނަގާ އޭރުން ނުދާނަން. އަދި މަސްވެރިން ހިތުހުރި ގޮތަކަށް ފަރުތަކުން ޑައިވްކޮށް ،ދިއްލައިގެން އެންނަގަނީވެސް. ފަރުމަސްވެރިންނަށްވެސް އެބަޖެހޭ ރަނގަޅުވާން މީހުން ދިރިއުޅޭ ރަށްތަކާ ކައިރިންނާ ވަކި ހާއްސަ ޕޮއިންޓްތަކުން އެންނެގުން މަނާކުރަންވީ.\nއަދި މިނިސްޓްރީން ބަލާދީބަ ދިއްލައިގެނާއި ޑައިވްކޮށް އެންހިފުމަކީ ހުއްދަކަމެއްތޯ؟\nޑިސެމްބަރު 31, 2018 21:05\nވަކިބަޔަކުގެ ވާހަކަ ފާހަގަކޮށް ފިޔަވަޅުއަޅަން ބަޔާންނެރޭއިރު ކަނ ހިނގާގޮތް ރަނގަޅަށް ބަލާ މޮނިޓަރ ކޮށްފަ ޤަވާޢިދާ ޚިލާފުވާ އެނެމެނާމެދު ފިޔަވަޅު އެޅުމަކީ އިންސާފަކީ އަސްލު ކަނދުފަތިތަކުގައަޅާ މަސް އައިންތައް ހަލާޚުކުރަނީ މަސްވެރިން ކަންނެލިބާޏާމީހުން މީހަޤީޤަތަކީ މީ ތޯތޯ ވާޙަކައެއްނޫން މީ ލޮލުންދެކެ އަތުން ހިފާފަބުނާ ހަޤީޤީ ވާހަކައެއް މަސްވެރިން ކުރާކަމަކީ މަސްބާޏަބާނާފަ އައިން ދެރަވީމަ ބުޅީގަ އެން އަޅައިގެން މަސްބޭނުން އެ ގޮތަށް ނުބޭވޭނަމަ ރޯލުދޫކޮށްއެން އަޅުވައިގެން މަސްބާނަނީ ކަންނެލި ދޯނިފަހަރުވެސް ކުރާކަމަކީ ދިރޭ އެން ޖަހައިގެން މަސްވެރިން ދޮށީގަ މަސްބާނަބާނާ ތިއްބާ ރޯލު ދޫކޮށް ކަންނެލިބާޏަނީ ކަނދުފަތި ކައިރިން މިމީހުނަށް ފިޔަވަޅުއަޅަންޖެހެނީ


ރާއްޖެއަށް އެތެރެކުރަން އުޅުނު މަސްތުވާތަކެތި އިންޑިއާ ފުލުހުން އަތުލައިގެންފި\nމަރިޔަމް ޝަހުދާ 25 މެއި 2019\nރާއްޖެއަށާއި ލަންކާއަށް އެތެރެކުރަން އުޅޭކަމަށް ބެލެވޭ މަސްތުވާތަކެތި އިންޑިއާ ފުލުހުން އަތުލައިގެންފި އެވެ.\nއިންޑިއާގެ ނޫސްތަކުގައި ރިޕޯޓްކޮށްފައިވާ ގޮތުގައި އިންޑިއާގެ ޓްރިވެންޑްރަމުން މަސްތުވާތަކެއްޗާއެކު ތިން މީހަކު ހައްޔަރުކޮށްފައިވެއެވެ.\nއެ މީހުންގެ އަތުން 11.5ކިލޯގެ ހަޝިޝް އޮއިލްގެ އިތުރުން 2.5 ކިލޯގެ ގަންޖާ އަތުލާފައިވެއެވެ. އަދި އެ މީހުން ހައްޔަރުކޮށްފައިވަނީ 1 ލައްކަ އިންޑިއަން ރުޕީސްގެ ފީއަކަށް އިންޑިއާގެ އަންދްރަ ޕްރަދޭޝް އިން ޓްރިވެންޑްރަމަށް މަސްތުވާތަކެތި އެތެރެކުރަން އުޅުމުގެ ތެރެއިން ކަމަށް ''ދަ އިންޑިއަން އެކްސްޕްރެސް''ގައި ރިޕޯޓުކޮށްފައި ވެއެވެ.\nމަސްތުވާތަކެތީގެ އިތުރުން ހައްޔަރުކުރި ތިން މީހުން ދަތުރުކުރަމުންދިޔަ ކާރުގެ ތެރެއިން ފުލުހުން ވަނީ ކަނޑިއެއް ވެސް ހޯދައިފައެވެ. ''ދަ އިންޑިއަން އެކްސްޕްރެސް''ގައި ރިޕޯޓުކޮށްފައި ވަނީ މި ކަނޑިއަކީ އެ ތިން މީހުން އެމީހުންގެ ރައްކަލަކަށް ގެންގުޅުނު ކަނޑިއެއް ކަމަށެވެ.\n''ދަ އިންޑިއަން އެކްސްޕްރެސް''އަށް ފުލުހުންގެ އޮފިޝަލަކު ދިން އިންޓަވިއުއެއްގައި ބުނެފައިވާ ގޮތުގައި އަތުލައިގަނެވުނު މަސްތުވާތަކެއްޗަކީ ވައިގެ މަގުންނާއި ކަނޑުމަގުން ރާއްޖެއާއި ލަންކާއަށް އެތެރެކުރަން އުޅުނު މަސްތުވާތަކެއްޗެވެ.\nއަރުޝީފަށް ނެގީ 25/05/2019 13:30\nއެންމެފަހުން އަޕްޑޭޓްކުރީ 25/05/2019 13:30\nހުސައިން ހަބީބު6މިނެޓު ކުރިން\nއަލީ ސުލައިމާން 39 މިނެޓު ކުރިން\nޝަހީދާ އަބްދުﷲ ސައީދު 41 މިނެޓު ކުރިން\nއިސްމާއީލް ޝާހް (އިއްސެ) 48 މިނެޓު ކުރިން


Majalakah Boava Akaaeku Photo Negi Meehaa Ah Ladeh - Vaguthu\nކޮވިޑް-19: އަތޮޅުތައް ނުރައްކަލުގައި! - 22 ގަޑިއިރު ކުރިން\nމަޖަލަކަށް ބޯވައަކާއެކު ފޮޓޯ ނެގި މީހާ އަށް ލަޑެއް\nބޯވައެއް މޫނު މަތީ ބާއްވައިގެން ފޮޓޯ ނަގަން ޖޭމީ ބޭނުންވެގެން އެކަން ކުރިއެވެ. މަޖަލަކަށް ކުރި އެކަމުން އޭނާއަށް ލިބުނީ އަނިޔާއެވެ. އެންމެ ފަހުން ޖެހުނީ ހޮސްޕިޓަލްގެ އެމާޖެންސީގައި އޭނާއަށް ފަރުވާ ދޭށެއެވެ.\nރިޕޯޓްތައް ބުނާގޮތުގައި މިދިޔަ ހުކުރު ދުވަހު ޓެކޮމާ ނެރޯސް ބުރިޖުގައި އޮތް މަސް ބާނާ އިވެންޓެއްގައި އުމުރުން 45 އަހަރުގެ ވޮޝިންގޓަންއަށް ނިސްބަތްވާ ޖޭމީ ބައިވެރިވިއެވެ. އެ އިިވެންޓްގައި މަސްވެރިއަކު ނެގި ބޯވައެއް ހިފައިގެން ޖޭމީ ބޭނުންވީ ފޮޓޯ ނަގާށެވެ. އޭނާ ބޭނުންވީ ފޮޓޯ ގްރަފީ މުބާރާތަކަށް ފޮޓޯއެއް ނެގުމަށެވެ.\nއެގޮތުން މޫނު މަތީގައި އޭނާ ބޯވަ ބާއްވައިގެން ފޮޓޯ ނަގަން އުޅުނެވެ. ނަމަވެސް އެ ބޯވަ އޭނާގެ މޫނުގައި ދެ ފަހަރަށް ދަތް އެޅިއެވެ.\nއޭނާ ބުނީ، އެ ބޯވަ ނަގައިގެން ފޮޓޯ ނެގުންވެގެން ދިޔައީ އޭނާއަށް ކުރެވުނު ކުށަަކަށް ކަމަށެވެ.\nއަދި ފޮޓޯ ނެގުނީ، އެ ބޯގަ އޭނާއަށް އަނިޔާކުރަމުން ދިޔަ ގަޑީގައި ކަމަށް ޖޭމީ ބުންޏެވެ. ޖޭމީ ބުނީ، އެ ބޯވަ އޭނާގެ މޫނުގައި ދަތް އެޅުމުން، ވަރަށް ގިނައިން ލޭ ފޭބި ކަމަށެވެ. އަދި އެކަން ގަޑިއެއްހާ އިރަށް ދެމިގެން ދިޔައެވެ. އެހެން ނަމަވެސް އެއިރު އެކަން ބޮޑުކަމަކަށް ނަހަދާ އޭނާ ޑޮކްޓަރަށްވެސް ނުދައްކައެވެ.\nނަމަވެސް އޭގެ ދެ ދުވަސް ފަހުން އޭނާގެ މޫނުމަތިން ދުޅަވާން ހެދުމުން އޭނާ ޑޮކްޓަރަށް ދެއްކިއެވެ.


COVID-19 jehigen maruvaa meehunq madhu kurumah beyheh hoadhijje – adduLIVE\nކޯވިޑް-19 ޖެހިގެން މަރުވާ މީހުން މަދު ކުރުމަށް ބޭހެއް ހޯދައިފި\nJun 17, 2020, 10:39 އަމީރާ\nކޯވިޑް-19 ޖެހިގެން މަރުވާ މީހުން މަދު ކުރުމަށް ބޭހެއް ހޯދިއްޖެ ކަމަށް އިނގިރޭސި ވިލާތުގެ މާހިރުން ހާމަ ކޮށްފިއެވެ.\nއެގޮތުން އެޤައުމުގެ މާހިރުންނަށް ހޯދިފައިވާ ގޮތުގައި ޑެކްސަމެތަސޯން ނަމަކަށް ކިޔާ ލޯ-ޑޯޒް ސްޓެރޮއިޑަކީ ކޮރޯނާވައިރަހާއި ދެކޮޅަށް ކުރާ ހަނގުރާމައިގައި ވަރަށް ބޭނުންތެރި ހަތިޔާރަކަށް ވެގެން ދާނެ ކަމަށް އެޤައުމުން ހާމަ ކޮށްފައިވެއެވެ.\nދުނިޔޭގެ ހުރިހާ ހިސާ ބަކުން ވެސް ފަސޭހަ ކަމާއެކު ލިބޭ ކަމަށް އެޤައުމުން ބުނެފައިވާ މިބޭހަކީ ދުނިޔޭގައި މިހާރު ލިބެން ހުރި ބޭސްތައް ކޯވިޑް-19 އަށް ފަރުވާ ކުރުމަށް ބޭނުން ކުރެވިދާނެ ތޯ ބެލުމަށް ކުރެވޭ އެންމެ ބޮޑު ތަހުލީލުގެ ތެރެއިން ފާހަގަ ކުރެވުނު ބޭހެކެވެ.\nއެގޮތުން، ވެންޓިލޭޓަރުގައި ތިބޭ މީހުން ބަލީގައި މަރުވުމުގެ ފުރުސަތު މި ބޭހުގެ އެހީގައި 1/3 އަށް ކުޑަ ކޮށްލެވިދާނެ ކަމަށް އެފަރާތުން ހާމަ ކޮށްފައި ވެއެވެ. އަދި އޮކްސިޖަން ދެވޭ ފަރާތްތައް މަރުވުމުގެ ފުރުސަތު 1/5 ކުޑަ ކޮށްލެވިދާނެ ކަމަށްވެސް އެފަރާތުން ބުނެފައި ވެއެވެ.\nސައިންސްވެރިން ހާމަ ކުރާ ގޮތުގައި ކޯވިޑް-19 ފެތުރެން ފެށުމާއެކު މިބޭސް ބޭނުން ކުރެވުނު ނަމަ، އިނގިރޭސި ވިލާތުގައި ވެސް 5،000 ހާ މީހުންގެ މީހުންގެ ފުރާނަ ސަލާމަތް ކުރެވުމުގެ ފުރުސަތު އޮންނާނެއެވެ.\nކޯވިޑް-19 ޖެހޭ ކޮންމެ 20 މީހަކުން 19 މީހުންނަކީ ހޮސްޕިޓަލުގައި އެޑްމިޓް ކުރުމެއް ނެތި ރަނގަޅުވާ މީހުންނެވެ. އަދި އެޑްމިޓް ކުރާ މީހުންގެ ތެރެއިންވެސް ގިނަ މީހުން ފަރުވާ އާއި އެކު ރަނގަޅު ވާއިރު، ބައެއް މީހުންނަށް އޮކްސިޖަން ނުވަތަ ވެންޓިލޭޓަރުގެ އެހީ ބޭނުން ވެއެވެ. އެހެން ކަމުން މި ބޭސް ބޭނުންވާނީ ހަމަ އެކަނި އޮކްސިޖަން ނުވަތަ ވެންޓިލޭޓަރުގެ އެހީ ބޭނުންވާ ފަރާތްތަކަށެވެ.\nމިކަމާއި ގުޅިގެން އިނގިރޭސި ވިލާތުގެ ބޮޑު ވަޒީރު ބޮރިސް ޖޯންސަން ވަނީ މިއީ އުފަލާއެކު ފާހަގަ ކުރަން ޖެހޭ ކަމެއް ކަމަށް ވިދާޅުވެ، އެޤައުމުގައި ދެވަނަ ޕީކެއް އައި ކަމުގައި ވިއަސް ބޭނުން ވާ ވަރަށް މި ބޭސް ލިބެން ހުންނާނެ ގޮތް ހަމަޖައްސާފައިވާ ކަމުގެ ޔަޤީންކަން އެޤައުމުގެ ރައްޔިތުންނަށް އަރުވާފައެވެ.\nމި ބޭހަކީ އަގު ހެޔޮ ބޭހެއް ކަމުން، ބަލި ބޮޑަށް ފެތުރިފައިވާ ފަޤީރު ޤައުމު ތަކުގައި މި ބޭސް ބޭނުން ކުރުން އުނދަގޫ ކަމަކަށް ނުވާނެ ކަމަށްވެސް އެފަރާތުން ހާމަ ކޮށްފައިވެއެވެ.


Pakistan Gai Sai Vikkan Ulhey Kujjaku Test In Emme Mathee Marks Hoadhaifi - Vaguthu\nޕާކިސްތާނުގައި ސައި ވިއްކަމުން ތައުލީމް ހާސިލްކުރާ ކުއްޖަކު ޓެސްޓުން އެންމެ މަތީ މާކްސް ހޯދައިފިއެވެ.\n"ގަލްފް ނިއުސް" އިން ރިޕޯޓުކޮށްފައިވާ ގޮތުގައި މުހައްމަދު ހުޒައިފާ ނަމަކަށް ކިޔާ އެ ކުޑަ ފިިރިހެން ކުއްޖާ ހޯދި ކާމިޔާބީ އާއި އެކު އެގައުމުގެ ސަރުކާރުން ވަނީ އޭނާ އިތުރަށް ކިޔެވުމަށް އެހީތެރިކަން ފޯރުކޮށް ދިނުމަށް ނިންމާފައެވެ.\nމުލްތަން އަށް ނިސްބަތްވާ އުމުރުން 16 އަހަރުގެ އެކުއްޖާ މި ކާމިޔާބީ ހާސިލް ކޮށްފައި ވަނީ ސައި ހޮޓަލެއްގައި ވަޒީފާ އަދާކުރަމުންނެވެ. އޭނާ އަކީ އަބަދުވެސް ލިބޭ މިންވަރަށް ޝުކުރު ކުރާ، އަހްލާގް ހެޔޮ ކުއްޖެއް ކަމަށް އޭނާ ދަންނަ މީހުންނާއި ހަވާލާދީ އެނޫހުން ވަނީ ރިޕޯޓުކޮށްފައެވެ. ހުޒައިފާ ވަނީ އޭނަގެ 1110 މާކްސް ލިބޭ އިމްތިހާނުން 1050 މާކްސް ހޯދާފައި ކަމަށްވެއެވެ.\nހުޒައިފާ އަށް ދާދި ފަހުންވެސް ޕްރައިވެޓް ކޮލެޖަކުން ސްކޮލަޝިޕެއް ލިބިފައެވެ. އެހެން ނަމަވެސް އޭނާ ކުރަމުން ދިޔަ މަސައްކަތް ދޫކޮށްލަން ބޭނުން ނުވުމުގެ ސަބަބުން އެ ސްކޮލާޝިޕްގެ ބޭނުން ހިފަން ބޭނުން ނުވާކަމަށް އެގައުމުގެ މީޑިއާތަކާއި ހަވާލާދީ ގަލްފް ނިއުސް އިން ވަނީ ރިޕޯޓުކޮށްފައެވެ.\nއެގައުމުގެ ސަރުކާރުން ވަނީ ހަމައެކަނި ހުޒައިފާ ތައުލީމް ހާސިލް ކުރުމަށް އެހީތެރިވުމުގެ އިތުރުން އޭނާގެ އާއިލާއަށްވެސް މާލީ އެހީތެރިކަން ފޯރުކޮށްދިނުމަށް ނިންމާފައެވެ.\nހުޒައިފާ ބޭނުން ދާއިރާއަކުން ކުރިޔަށް ދިއުމުގެ ފުރުސަތު ދިނުމަށް ސަރުކާރުން ވަނީ ނިންމާފައެވެ.\nގިނަ ބަޔަކު ބުނެފައިވާ ގޮތުގައި ހުޒައިފާގެ މި ކާމިޔާބީ އަކީ ނަމޫނާއެއް ކަމަށް ބަލައި، އެފަދައިން ތައުލީމް ހާސިލް ކުރުމަކީ މުހިންމު ކަމެކެެވެ.\nޖުލައި 30, 2020 19:19\nމާޝާﷲ ތިޔަ ހިނިތުންވުމުންއިގޭ ތިޔައީ ތޯހިރުހިތެއްގެ ވެރިޔެއްކަން.\nޖުލައި 31, 2020 00:38


Rajapaksage Hurihaa Baaruthakeh E Gaumuge Courtun Hifahattaifi\nރާޖަޕަކްސަގެ ހުރިހާ ބާރުތަކެއް އެ ޤައުމުގެ ކޯޓުން ހިފަހައްޓައިފި\n4 މަސް,2ހަފްތާ,4ދުވަސް,6ގަޑި, 51 މިނެޓް,4ސިކުންތު ކުރިން 1540މަރިޔަމް އިސްއާދާ\nސްރީލަންކާގެ ބޮޑުވަޒީރު ރާޖަޕަކްސާ.\nސްރީލަންކާގެ ރައީސް މައިތިރިޕާލާ ސިރިސޭނާ، މިދިޔަ އޮކްޓޯބަރު މަހުގެ ތެރޭގައި އެޤައުމުގެ ބޮޑުވަޒީރު ކަމަށް އައްޔަން ކުރެއްވި، މަހިންދަ ރާޖަޕަކްސަގެ ހުރިހާ ބާރުތަކެއް އެ ޤައުމުގެ ސުޕްރީމް ކޯޓުން ހިފަހައްޓައިފިއެވެ.\nކުރީގެ ބޮޑު ވަޒީރު ރަނިލް ވިކްރަމަސިންހާގެ ޕާޓީކަމަށްވާ ޔުނައިޓެޑް ނެޝަނަލް ޕާޓީއިން ހުށަހެޅި ޕެޓިޝަނަކާ ގުޅިގެން ކޯޓުން ނިންމާފައި ވަނީ ރާޖަޕަކްސަގެ ވެރިކަމަކީ ގާނޫނީ ވެރިކަމެއްކަން ކަނޑައެޅެންދެން އެމަނިކުފާނާއި، ކެބިނެޓަށް ވެރިކަން ނުކުރެވޭނެ ކަމަށެވެ. އަދި އެކަން ކަނޑަނާޅާހާ ހިނދެއްގައި ރާޖަޕަކްސަ ވެރިކަމުގައި ހުންނެވުމުގެ ސަބަބުން ގައުމަށް ފޫނުބެއްދޭ ފަދަ ގެއްލުން ލިބޭނެ ކަމަށް ވިދާޅުވެފައިވެއެވެ. އެ މައްސަލައިގެ އަޑުއެހުން މި މަހުގެ 12 އަދި 13 ވަނަ ދުވަހު ކޯޓުގައި ބޭއްވުމަށް ހަމަޖެހިފައިވާއިރު، ރާޖަޕަކްސަގެ އިތުރުން އޭނާގެ ސަރުކާރަށް ނިސްބަތްވާ މިނިސްޓަރުންގެ ބާރުތައްވެސް ވަނީ ހިފަހައްޓާފައެވެ.\nމީގެ ކުރިން ލަންކާގެ ގާނޫނު ހަދާ މަޖިލީހުން ވަނީ އެގައުމުގެ ބޮޑުވަޒީރާއި މިނިސްޓަރުންގެ ހަރަދުތައް ހުއްޓުވަން ފާސްކޮށްފައެވެ. ލަންކާގެ ރައީސް މައިތިރިޕާލާ ސިރިސޭނާ، އެގައުމުގެ ބޮޑުވަޒީރުގެ މަޤާމުން ރަނިލް ވިކްރަމަސިންހަ ދުރު ކުރެއްވުމަށްފަހު އެމަގާމަށް ރާޖަޕަކްސަ އަައްޔަން ކުރެއްވީ އޮކްޓޯބަރު މަހުގެ 26 ވަނަ ދުވަހުއެވެ. އަދި އެގައުމުގެ ޕާލިމެންޓު ސިރިސޭނާ އުވާލެއްވި ނަމަވެސް ސުޕްރީމް ކޯޓުން ވަނީ އެ ނިންމުންވެސް ބާތިލުކޮށްފައެވެ.\nއޭގެ ފަހުން، ބޮޑުވަޒީރު ރާޖަޕަކްސަގެ އިތުބާރު ނެތް ކަމަށް ދެ ފަހަރެއްގެ މަތިން ގާނޫނު ހަދާ މަޖިލީހުން ފާސް ކުރިއެވެ. ނަމަވެސް އެ ވޯޓު ގާނޫނާ ހިލާފު ކަމަށް ވިދާޅުވެ، ރައީސް ސިރިސޭނާ އެ ނިންމުންތައް ގަބޫލުފުޅެއް ނުކުރައްވައެވެ.\nސްރީލަންކާގެ ބޮޑުވަޒީރު ރާޖަޕަކްސާ\nލަންކާއަށް ދިން ހަމަލާތަކުގައި އައިއެސްގެ އަތެއްވާ ކަމަށް ތުހުމަތު ކޮށްފި\nލަންކާއަށް ދިން ބޮމުގެ ހަމަލާތަކުގައި 138 މަރު!\n1 ދުވަސް ކުރިން 32 0


Aly Goni Ves Bigg Boss ah – Iru\nލަހޫ·2ނޮވެމްބަރ 2020\nކަލާޒް ޓީވީ އިން ގެނެސްދޭ މަޤުބޫލު ރިއަލިޓީ ޝޯ “ބިގް ބޮސް” އަކީ އިންޑިއާގެ އެންމެ މަޤުބޫލު ރިއަލިޓީ ޝޯއެވެ. އަދި އެއީ އެ ޗެނެލަށް އެންމެ ބޮޑު އާމްދަނީ ވެސް ލިބޭ ޝޯއެވެ.\nމިފަހަރުގެ ޝޯ ފެށިގެން ކުރިޔަށް ދާއިރު، ސޯޝަލް މީޑިއާގައި ނަގާ ވޯޓުތަކުން އެންމެ ކުރީގައި އުޅެނީ ޓީވީ އެކްޓްރެސް ޖޭސްމިން ބާސިން އެވެ. އަދި ޖޭސްމިންގެ މަގްބޫލުކަން ކުރިޔަށް އޮތް ތާނގައި އިތުރުވާނެ ކަމަށް ބެލެވެއެވެ. ސަބަަބަކީ އޭނާގެ އެންމެ ގާތް އެކުވެރިޔާ އަދި އެކްޓަރ އަލީ ގޮނީ ޝޯއަށް ބައިވެރިއެއްގެ ގޮތަށް ގެންނާތީއެވެ.\nބިގް ބޮސް ފެށިގެން ކުރިޔަށް ދިޔައިރުވެސް ސޯޝަލް މީޑިއާގައި އަލީ އައީ ވަރަށް ގަދަޔަށް ޖޭސްމިންއަށް ސަޕޯޓުކުރަމުންނެވެ. ހަމަ އެހެންމެ ބައެއް އެޕިސޯޑުތަކުގައި ޖޭސްމިން ރޯތަން ފެނި އަލީ އަށް ވަނީ ކެތްކުރަން ދަތިވެފައެވެ.\nއަލީ ބިގް ބޮސްއަށް4ނޮވެމްބަރުގައި ބައިވެރިވާނެ ކަމަށްބުނެ މިހާރު ޓީސާއެއްވެސް ވަނީ ދައްކާލާފައެވެ.\nދިވެހިންގެ ތެރޭގައި ވެސް ވަރަށް މަގްބޫލު މިޝޯއަކީ ކޮންމެ އަހަރަކު،3މަސްދުވަހަށް ދިގު ދެމިގެންދާ ޝޯއެކެވެ. އެއް ގެއެއްގެ ތެރޭގައި ދިރިއުޅެން ޖެހިފައިތިބި ތަފާތު މިޒާޖު ތަކުގެ އެކި ފެންވަރުގެ މީހުންގެ މެދުގައި އުފެދޭ ގުޅުންތަކާއި ހަމަނުޖެހުން ތަކެއް ދައްކުވައިދޭ ޝޯއެކެވެ.


ލާޒިއޯގެ ކޯޗަކަށް ސާރީ ހަމަޖައްސައިފި\nސާރީ ލާޒިއޯއާ ހަވާލުވުން\nލާޒިއޯ ދޫކޮށްލި އިންޒާގީ ވަނީ އިންޓައާ ހަވާލުވެފައި\nސާރީ ވަނީ ލާޒިއޯއާއެކު ދެ އަހަރުގެ އެއްބަސްވުމެއް ހަދާފައި\n10 ޖޫން 2021 | ބުރާސްފަތި 02:58\nލާޒިއޯއާ ހަވާލުވި އިޓަލީގެ ކޯޗު މައުރީޒިއޯ ސާރީ\nލާޒިއޯގެ ކޯޗަކަށް ޗެލްސީ އާއި ޔުވެންޓަސްއަށް މީގެ ކުރިން ކުރިން އިރުޝާދުދިން އިޓަލީގެ ކޯޗު މައުރީޒިއޯ ސާރީ ހަމަޖައްސައިފިއެވެ.\nލާޒިއޯގެ ކޯޗުގެ މަގާމު މީގެ ކުރިން ހުސްވީ މި ސީޒަނަށްފަހު އެ ޓީމު ދޫކޮށްލަން ސިމޯން އިންޒާގީ ނިންމުމުންނެވެ. ލާޒިއޯ ދޫކޮށްލި އިންޒާގީ ވަނީ އިޓަލީގެ ޗެމްޕިއަން އިންޓަ މިލާނުގެ ކޯޗުގެ މަގާމާ ހަވާލުވެފައެވެ.\nލާޒިއޯއިން ނެރުނު ބަޔާނުގައިވާ ގޮތުން އުމުރުން 62 އަހަރުގެ ސާރީ ވަނީ އެ ކުލަބާއެކު ދެ އަހަރުގެ އެއްބަސްވުމެއް ހަދާފައެވެ. ކުރިއަށް އޮތް ސީޒަނަށް ލާޒިއޯގެ ކޯޗުގެ މަގާމާ ސާރީ ހަވާލުވިއިރު، އޭނާ އެންމެ ފަހުން އިރުޝާދު ދީފައިވަނީ ޔުވެންޓަސްއަށެވެ. އެ ޓީމުގެ ކޯޗުގެ މަގާމުން ސާރީ ވަކިކުރީ މިދިޔަ އަހަރުގެ އޯގަސްޓް މަހުގެ ތެރޭގައި، ޔުއެފާ ޗެމްޕިއަންސް ލީގުގެ ކުއާޓާފައިނަލަށް ނުގޮސް ޔުވެންޓަސް ކެޓުމާ ގުޅިގެންނެވެ. އެއަށްފަހު މިހާތަނަށް ސާރީ ޓީމަކާ ހަވާލުވެފައެއް ނުވެއެވެ.\nމިދިޔަ އަހަރު ޔުވެންޓަސްއިން ސާރީ ވަކިކުރި ނަމަވެސް، އޭނާ ވަނީ އެ ކުލަބާއެކު 2019-2020 ވަނަ އަހަރުގެ ސީޒަނުގެ އިޓާލިއަން ލީގު ކާމިޔާބުކޮށްފައެވެ. އަދި އޭގެ ކުރިން ޗެލްސީއަށް އިރުޝާދުދިން ސާރީ ވަނީ އެ ކުލަބާއެކު 2018-2019 ވަނަ އަހަރުގެ ސީޒަނުގެ ޔުއެފާ ޔޫރޮޕާ ލީގު ކާމިޔާބުކޮށްފައެވެ.\nމައުރީޒިއޯ ސާރީ ލާޒިއޯ\nލެވަންޑޯސްކީގެ ލަނޑާއެކު ބަޔާން ކުއާޓާއަށް\nލާޒިއޯ ބަލިކޮށް ބަޔާން ކުއާޓާއާ ގާތަށް


SunOnline: Maruge hukum thanfeez nukuran ninmumakee Islam dheenah kuri malaamaatheh: Ilyaas\nމަރުގެ ހުކުމް ތަންފީޒު ނުކުރަން ނިންމުމަކީ އިސްލާމް ދީނަށް ކުރި މަލާމާތެއް: އިލްޔާސް\nމުއާވިޔަތު އަންވަރު 27 Nov 2018, 22:02\nޝެއިހް އިލްޔާސް: މަރުގެ ހުކުމް ތަންފީޒު ނުކުރުމަށް ނިންމި ނިންމުން މުރާޖާ ކުރުމަށް އޭނަ ވަނީ ގޮވާލައިފި --- ސަން ފައިލް ފޮޓޯ : މުހަންމަދު އަފްރާހް\nރާއްޖޭގައި މަރުގެ އަދަބު ތަންފީޒު ނުކުރަން ނިންމާފައިވާ ނިންމުން ދަމަހައްޓާނެ ކަމަށް ފޮރިން މިނިސްޓްރީން ބުނެފައިވާތީ އެކަމަށް ވަރަށް ބޮޑަށް ޝެއިހް އިލްޔާސް ހުސައިން ފާޑު ވިދާޅުވެއްޖެ އެވެ.\nފޮރިން މިނިސްޓްރީ އިން މިއަދު ބުނީ މަރުގެ އަދަބު ދިނުން ތަންފީޒު ނުކުރުމަށް އދ.ގެ އާއްމު މަޖިލީހުން އެކުލަވާލާފައިވާ "މޮރެޓޯރިއަމް އޮން ދަ ޔޫޒް އޮފް ޑެތު ޕެނަލްޓީ" ގަރާރުގެ ޑްރާފްޓަށް ރާއްޖެ އިން އާނ ބަސް ބުނެފައިވާ ކަމަށެވެ.\nއެކަމަށް ރައްދު ދެއްވައި އިލްޔާސް އޭނާގެ ފޭސްބުކް ޕޭޖްގައި މިއަދު ވިދާޅުވީ، ކުރިން ގޯސްކޮށް ކަމެއް ކުރެވެފައި އޮތުމަކީ މިއަދު އެ ނިންމުން ދަމަހައްޓަން ޖެހޭ ސަބަބެއް ނޫން ކަމަށާއި ބަޔަކު ރުއްސަން މަސައްކަތް ކުރުމުގެ ބަދަލުގައި ﷲގެ ރުހިވޮޑިގަތުން ހޯދުމަށް މަސައްކަތް ކުރުން މާ ބުއްދިވެރި ހެޔޮކަން ބޮޑު ކަމަށެވެ.\n"އިސްލާމީ ޝަރީއަތުގައި ކަނޑަ އެޅިފައިވާ ހައްދުތަކާ ދެކޮޅަށް ސަރުކާރުން ކަންކަން ނިންމުމަކީ ކަނޑައެޅިގެން އިސްލާމް ދީނަށް ކުރެވުނު މަލާމާތެއް އަދި ގޮންޖެހުމެއް،" އިލްޔާސް ވިދާޅުވި އެވެ.\nއިސްލާމް ދީނުގެ ޝިއާރުތަކަށް ގޮންޖެހި ކޮންމެ ބަޔަކު ވަނީ ނިކަމެތިވެ ނިމިގެން ގޮސްފައި ކަން އިލްޔާސް ފާހަގަކުރެއްވި އެވެ. އަދި އިލްޔާސް ވަނީ މާޒީން އިބުރަތް ހާސިލް ކުރުމަށް ގޮވާލާފަ އެވެ.\n"ރައްޔިތުން މިކަމާ މެދު ފުންކޮށް ވިސްނަވާ ފިކުރުކުރުމަށް ގޮވާލަން. ސަރުކާރުން މި ކަމާއި މެދު ވިސަނަވާ މި ނިންމެވި ނިންމުން މުރާޖައާ ކުރަން ވެސް ގޮވާލަން،" އިލްޔާސް ވިދާޅުވި އެވެ.\nއިސްލާމް ދީން ހިމާޔަތް ކުރަން ރައްޔިތުންނަށް މި ސަރުކާރުން ވީ ވައުދު މަތިން ހަނދާން ނައްތާ ނުލުމަށް އިލްޔާސް ވަނީ ގޮވާލައްވާފަ އެވެ. އަދި ވިދާޅުވީ 'ހިޔާނާތުގެ ނަތީޖާ ރަނގަޅު ނުވާނެ' ކަމަށެވެ.\nއިލްޔާސްގެ އިތުރުން އެހެން ބައެއް ދީނީ އިލްމްވެރިން ވެސް ވަނީ ސަރުކާރުގެ އެ ނިންމުމަށް ފާޑު ވިދާޅުވެ، ނިންމުން މުރާޖައާ ކުރުމަށް ގޮވާލާފަ އެވެ.\nރާއްޖޭގައި މަރުގެ އަދަބުދިނުން ހުއްޓަލާފައި އޮންނަތާ އެތައް އަހަރެއް ފަހުން ކުރީގެ ރައީސް އަބްދުﷲ ޔާމީނުގެ ސަރުކާރުގައި ވަނީ މަރުގެ އަދަބުދޭން ނިންމައިފަ އެވެ. ނަމަވެސް އެ ސަރުކާރުގެ ފަސް އަހަރުގެ ދައުރު ނިމުނު އިރު ވެސް ތަފާތު އެކު އުޒުރު ދައްކައި އެކަން ތަންފީޒުކޮށްފައެއް ނުވެ އެވެ.\nޝައިހް ޝަހީމް އިލްޔާސްއަށް: އެނގިތިބެ ގައުމަށް ގައްދާރުވީ\n"ފިޔަވަޅު އަޅުއްވާ، ކޯފާ އަތުވެއްޖެ ނަމަ ސަލާމަތްނުވާނެ"\nޝެއިޚް އިލްޔާސްގެ ހާއްސަ ދަރުހެއް މާދަމާ ރޭ


މި މަރުކަޒުން ދޭ ނަމޫނާއަކާ އެއްގޮތަށް އަމިއްލަ ތަކެތީގައި މި މަރުކަޒަށް2ނޯޓިސްބޯޑު ހެދުމަށް ބޭނުންވެގެން ކުރި ނަންބަރު: (IUL)160-A/1/2016/22 (31 ޖަނަވަރީ 2016) އިޢުލާން ބާޠިލުކޮށް، އަލުން އިޢުލާން ކުރަމެވެ.\nވީމާ، މިކަމަށް އެދިވަޑައިގަންނަވާ ފަރާތްތަކުން 2016 ޖޫން 28 ވާ އަންގާރަ ދުވަހުގެ 11:00 އަށް ކީރިތި ޤުރްއާނާބެހޭ މަރުކަޒަށް ހާޒިރުވެވަޑައިގެން މަޢުލޫމާތު ސާފުކުރެއްވުން އެދެމެވެ. އަދި ދަންނަވަމެވެ. މަޢުލޫމާތު ދޭ ދުވަހު ހާޒިރުވެ ވަޑައިނުގަންނަވާ ފަރާތްތަކުގެ ބީލަން ބަލައިގަތުމަށް ހަމަޖެހިފައި ނުވާ ވާހަކަވެސް ދެންނެވީމެވެ. އަންދާސީހިސާބު ބަލައިގަތުން އޮންނާނީ 2016 ޖުލައި 03 ވާ އާދީއްތަ ދުވަހުގެ ހެނދުނު 11:00 ގައި ކީރިތި ޤުރްއާނާބެހޭ މަރުކަޒުގައެވެ.\n16 ރަމަޟާން 1437\n22 ޖޫން 2016\nޕަބްލިޝްކުރި ތާރީޚު: 22 ޖޫން 2016\nޕަބްލިޝްކުރި ގަޑި: 10:47\nސުންގަޑި: 28 ޖޫން 2016 11:00


R. Ungoofaaru Anehkka ves Monitoring Ah ރ. އުނގޫފާރު އަނެއްކާ ވެސް މުނިޓަރިންގ އަށް – Huvadhoo News R. Ungoofaaru Anehkka ves Monitoring Ah Huvadhoo News\nރ. އުނގޫފާރު އަނެއްކާ ވެސް މުނިޓަރިންގ އަށް\nރ. އުނގޫފާރުގައި އަޅާފައިވާ އިސްލާމިކް ސެންޓަރު ފޮޓޯ: އެސްޖޭ\nއަލާމާތްތައް ހުރެގެން ފުލޫ ކްލިނިކަށް ދެއްކި މީހަކު ކޮވިޑަށް ޕޮޒިޓިވްވެ، ރ. އުނގޫފާރު އަނެއްކާވެސް މޮނީޓަރިންގެ ހާލަތަށް ގެނެސްފިއެވެ.\nއުނގޫފާރު ރީޖަނަލް ހޮސްޕިޓަލުގެ ޕީއާރު އޮފިޝަލް ހަސަން ފަޒީލް ވިދާޅުވީ އަލާމާތްތައް ހުރެގެން އެރަށު ފުލޫ ކްލިނިކަށް ދެއްކި މީހަކު ކޮވިޑަށް ޕޮޒިޓިވްވެފައިވާ ކަމަށާއި މި ކޭސް އާއި ގުޅިގެން އެރަށް މޮނީޓަރިންގެ ހާލަތަށް ގެނެސްފައިވާ ކަމަށެވެ.\nމި ކޭސްއާ ގުޅިގެން ކޮންޓެކްޓް ޓްރޭސިންގެ މަސައްކަތްތައް ސާމްޕަލް ނެގުމުގެ ކަންކަން ވެސް ވަރަށް ހަލުވި ކަމާއެކު ކުރެވެމުން އަންނަ ކަމަށެވެ. އަދި ހަމައެއާއެކު ރަށުގެ ފިޔަވަޅުތައް މިހާރު އިތުރަށް ހަށުކަށިކޮށް، ރައްކާތެރިކަމަށްޓަކައި އަޅަންޖެހޭ ހުރިހާ ފިޔަވަޅެއް އަޅަމުން އަންނަ ކަމަށެވެ.\nއެންމެ ފަހުން އުނގޫފާރު މޮނިޓަރިންގ ގެ ހާލަތަށް ގެނެވުނީ ވެސް ފުލޫ ކުލިނިކަށް ދެއްކި މީހަކު ޕޮޒިޓިވް ވެގެންނެވެ. އެއީ މިދިޔަ މާރޗް މަހުގެ ތެރޭގައެވެ.


Varivegen haggu hoadhan court ah dhaa anhenunnah Dhiyana hiley vakaalaathu kohdhenee\nދިޔާނާ ސައީދު-- ފޮޓޯ: ދަ ޕްރެސް\n19 މެއި 20196ކޮމެންޓް\nވަރިވުމުން މުދަލުގެ ހައްގު މިންވަރު ހޯދަން ކޯޓަށްދާ އަންހެނުންނަށް ދިޔާނާ ހިލޭ ވަކާލާތު ކޮށްދެނީ\nކައިވެނިކޮށްގެން އުޅޭ ދެމީހަކު އެކުގައި ހޯދި މުދާ، ވަރިވުމަށްފަހު އަންހެން މީހާއަށް ނުލިބޭ މައްސަލަތަކުގައި ކޯޓަށް ދާން ބޭނުންވާ ފަރާތްތަކަށް ހިލޭ ގާނޫނީ އެހީތެރިކަން ފޯރުކޮށްދެއްވާނެ ކަމަށް ކުރީގެ އެޓާނީ ޖެނެރަލް ދިޔާނާ ސައީދު ވިދާޅުވެއްޖެ އެވެ.\nދިޔާނާ މިއަދު ކުރެއްވި ޓްވީޓެއްގައި ވިދާޅުވީ، ދެމީހުންގެ މަސައްކަތުން މުދާ ހޯދި ނަމަވެސް ދެމީހުން ވަރިވުމަށް ފަހު ހައްގު މިންވަރު ހޯދަން މަސައްކަތް ކުރުމުގެ ބަދަލުގައި އަންހެން މީހާ ދަނީ ހުސް އަތާ ކަމަށެވެ. އެހެންވެ އެފަދަ އަންހެނުންގެ ހައްގުތައް ހޯދައި ދިނުމަށް ކޯޓުތަކުގައި ހިލޭ ވަކާލާތުކޮށްދެއްވާނެ ކަމަށް ދިޔާނާ ވިދާޅުވިއެވެ.\nކައިވެނިކޮށްގެން އުޅޭއިރު ހޯދާ މުދަލަކީ ދެމީހުންގެ ވެސް މުދަލެއްކަމުން ވަރިވި ނަމަވެސް އެ މުދާ ދެމީހުންގެ މެދުގައި ބަހަން ޖެހޭ ކަމަށް ދިޔާނާ ވިދާޅުވިއެވެ.\nWomen should claim their rights over matrimonial property (enmedhu mudhaa) instead of walking out empty-handed.\nI will represent any woman pro bono who wants to test their rights in court in this regard.— Dhiyana 🎈? (@dhiyanasaid) May 19, 2019\nޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަނުން ނެރުނު ތަފާސްހިސާބު ހިމަނާފައިވާ ނެޝަނަލް ބިއުރޯ އޮފް ސްޓެޓިސްޓިކްސް (އެންބީއެސް) ގެ ރިޕޯޓުގައިވާ ގޮތުން ރާއްޖޭގައި ކައިވެނިކުރާ ނިސްބަތާއި އަޅާބަލާއިރު ވަރި ގިނަ ނަމަވެސް ވަރި ގިނަ އެވެ.\nއެންބީއެސްގެ މިދިޔަ އަހަރުގެ އެ ރިޕޯޓަށް ބަލާއިރު 2015 ވަނަ އަހަރާ އަޅާބަލާއިރު ވަރިވި މީހުންގެ އަދަދު ވަނީ 2016 ވަނަ އަހަރު ދެ ޕަސެންޓް މަތިވެފައެވެ. އެގޮތުން 2015 ވަނަ އަހަރު ރާއްޖޭގައި ޖުމްލަ 5763 ކައިވެނި ރަޖިސްޓްރީ ކުރިއިރު އޭގެ ތެރެއިން 3358 މީހުން ވަރިވިއެވެ. އަދި 2016 ވަނަ އަހަރު 5488 ކައިވެންޏެއް ރަޖިސްޓްރީ ކުރެވުނުއިރު 3417 ކައިވެނި ރޫޅިފައިވެއެވެ.\nދިޔާނާ ސައީދު އަންހެނުން ޝަރުއީ ދާއިރާ\nވަރިވެގެން ދާ މީހުނަށް ތޯ ނޫނީ، ވަރިކޮށްގެން ދާ މީހުނަށްތޯ އެހީ ވަނީ؟\nތީ ވަރަށް ރަނގަޅު ހިޔާލެއް. ވަރިވެގެން ދަރިންގެ ޙަރަދުވެސް ހޯދަން މިޖެހެނީ ސަލާމް ޖަހަމުން ދުވަން. ދަރިންގެ ޙަރަދު ނުދެވޭ ތާނގަ މުދާ ބަހަން ވީމަ ޖެއްސޭނެ މައްސަލައެއް ނެތެއްނު.\nވަރިވުމުން އިއްދައިގެ ހަރަދު ހޯދާ އަންހެނުން ވަރަށް ގިނަ ، ރާއްޖޭގައި ދެމީހަކު ވަރިވާއިރަކު މާގިނަ މުދަލެއް ނުހުރޭ ދިޔާނާ މެން އަތުގައި ހުއްޓަސް އެހެން މީހުން ވަކިވަނީ ވެސް ފަޤީރުވެގެން ދަރަނިވެރި ވެގެން !\nމި ގައުމަކީ ދުނިޔޭގެ ނިސްބަތުން އެންމެ ވަރިގިނަ ގައުމެވެ. އަދިވެސް ދިޔާނާ ތިއުޅެނީ މިގައުމުގައި ވަރިކުރާލެއް މަދުވެގެންތޯ ؟ ދިޔާނާއަށް ނޭގުނަސް އަންހެނުންނަ ވެސް ކޯޓު މެދުވެރިކޮށް ވަރިކުރުމުގެ ހައްގު އޮވޭނޫންތޯ ؟ މިވަރު ކަމުނުދަނީ ތޯ ؟ އިންނަވީމާ ވެސް ކޯޓުން ނޫންތޯ ކައިވެނި ކޮއްދެނީ ؟ ކޮންމެ ކަމެއްގައި ވެސް އުސްލޫތަކާއި ހަމަތަށް އޮންނާނެއެވެ. އެހެނަސް ފިރިހެނުން ދަރީން ނުވިހާއޭ ކިޔާފައި އެ ހައްގު ހޯދަށް މަސްކަތްވެސް ކުރަންވީންނޫންތޯ ؟\nއެހީ ބޭނުންވޭ ވަރަށް ބޮޑަށް.\nދިޔާނާ އާ ގުޅޭނީ ކިހިނެއްތޯ\nޕްލީސް ދިޔާނާގެ ނަމްބަރ ލިބޭނެ ގޮތެއް ހަދާދީބަ.


Qaumee Volleyball Team ah Mahloof hiyyvaru dhevvaifi - vNews.mv\nގައުމީ ވޮލީބޯޅަ ޓީމަށް މަހުލޫފް ހިތްވަރުދެއްވައިފި\nއިސްމާޢީލް ޝާހު (ކުޑަ ޝާހު) 14 August 2019, 14:57\nނޭޕާލްގައި އަންނަ ހަފުތާގައި ފަށާ ސެންޓްރަލް ޒޯން ވޮލީބޯޅަ މުބާރާތަށް ފުރުމުގެ ކުރިން ގައުމީ ވޮލީބޯޅަ ޓީމަށް ކުޅިވަރާ ބެހޭ ވަޒީރު ހިތްވަރ ދެއްވައިފި އެވެ.\nގައުމީ ޓީމު ސެންޓްރަލް ޒޯން މުބާރާތަށް ނޭޕާލަށް ފުރާނީ މާދަމާރޭ އެވެ. މުބާރާތުގައި7ޓީމު ވާދަކުރާއިރު ރާއްޖެ ހިމެނެނީ ނޭޕާލާއި ކިރްގިސްތާނާއެކު އެއް ގްރޫޕެއްގައެވެ. މިއަދު ޗަމްޕާ ސެންޓްރަލް ހޮޓެލްގައި ޓީމުގެ ކުޅުންތެރިންނާއި ބައްދަލުކޮށް ވަޒީރު ވަނީ ކުޅުންތެރިންނަށް ހިތްވަރުދެއްވާފައެވެ. މި ބައްދަލުވުމުގައި ވަނީ ގައުމީ ޓީމުން ރިޓަޔާކުރާނެކަން އިއުލާނުކުރި އަހުމަދު އަބްދުލް ކަރީމް (ލޯންގޭ) ގެ ޚިދުމަށްވެސް ފާހަގަކޮށްފައެވެ.\nސެންޓްރަލް ޒޯން މުބާރާތަށް ތައްޔާރުވުމަށް ވަޒީރުގެ ދައުވަތަކަށް ލަންކާ ގައުމީ ޓީމު ރާއްޖެއަށް ކުރާ ދަތުރުގައި މިރޭ އެކުވެރިކަމުގެ ފަހު މެޗު ކުޅޭނެއެވެ. މިހާތަނަށް ދެ މެޗެއް ކުޅެފައިވާއިރު، ފުރަތަމަ މެޗުން ބަލިވެފައިވަނީ ސީދާ ތިން ސެޓުންނެވެ. ދެވަނަ މެޗުގައި ރޭ 3-1 ސެޓުން ރާއްޖެ ބަލިވި ނަމަވެސް، ކުޅުންތެރިންގެ ފަރާތުން މޮޅު ކުޅުމެއް ފެނިގެންދިޔައެވެ.\nވަޒީރު އިސްވެ ހުންނަވައި މިހާތަނަށް ވަނީ ވޮލީއަށް ގިނަ މަސައްކަތްތަކެއް ކޮށްދެއްވާފައެވެ. އެ ގޮތުން ދާދި ފަހުން އިންޑިއަން އޯޝަން އައިލެންޑް ގޭމްސް (އައިއޯއައިޖީ) ގެ ކުރިން ސާބިއާގައި ޓްރެއިނިން ކޭމްޕެއް ފުރިހަމަކުރުމުގެ ފުރުސަތު ހޯދައިދިނެވެ. މިއީ ރާއްޖޭގެ ޓީމެއް ޔޫރަޕްގައި ތަމްރީންތަކެއް ހެދި ފުރަތަމަ ފަހަރެވެ.


Ekuveni synthetic track ge masahkai rasmeekoh fashaifi – Iru\nމާލޭ އެކުވެނި ޓްރެކް ސިންތެޓިކް ޓްރެކަކަށް ބަދަލުކުރުމަށް ކުރަމުންދާ މަސައްކަތްތަކުގެ ތެރެއިން ސިންތެޓިކް އެޅުމުގެ މަސައްކަތް، އިންޑިއާގެ ފޮރިން ސެކްރެޓަރީ ހަރްޝްވަރްދަން ޝްރިންގްލާ ރަސްމީކޮށް ފައްޓަވައިދެއްވައިފި އެވެ.\nމިރޭ އެކުވެނި ޓްރެކްގައި ބޭއްވި ރަސްމިއްޔާތެއްގައި އެމަނިކުފާނާއެކު ޔޫތް މިނިސްޓަރު އަހްމަދު މަހްލޫފް އަދި އިންޑިއާއިން ރާއްޖެއަށް ކަނޑައަޅުއްވާފައި ހުންނަވާ ސަފީރު ޝްރީ ސަންޖޭ ސުދީރު ބައިވެރިވެވަޑައިގެންނެވި އެވެ.\nއެ ރަސްމިއްޔާތުގައި ވަނީ އެކުވެނި ޓްރެކާއި ގުޅޭގޮތުންނާއި އެތަން ތަރައްގީ ކުރުމަށް ކުރަމުންދާ މަސައްކަތްތައް ހިމެނޭ ކުރު ވީޑިއޯ ޕްރެޒެންޓޭޝަނެއް ވެސް ދައްކާލާފައެވެ. 1996 ވަނަ އަހަރު ގާއިމްކުރެވުނު ޓްރެކް އަލުން މަރާމާތުކޮށް ސިންތެޓިކް ޓްރެކަކަށް ބަދަލުކުރުމަށް މަސައްކަތް ފެށީ މިއަހަރުގެ ތެރޭގައެވެ. އެގޮތުން އެކުވެނި ޓްރެކް ސިންތެޓިކް ޓްރެކަކަށް ބަދަލުކުރުމުގެ ކުރިން ގާއިމްކުރަން ޖެހޭ ސަބް ބޭސްގެ މަސައްކަތް ކޮށްފައިވަނީ އާރުކޭއެލް ގްރޫޕްގެ ފަރާތުންނެވެ.\nއެ ކުންފުނިން އެ މަސައްކަތް ފެށީ ޖުލައި 26 ވަނަ ދުވަހުއެވެ.


ދަރިންނަށް ލޯބިކުރުމުގެ ތެރެއިން ވެސް ނުހަނު ބޮޑު ޘަވާބާއި ދަރުމަ ލިބިގަނެވޭނެ! ފުރުޞަތުގެ ބޭނުން ހިފައި ޢާޚިރަތް ކާމިޔާބުކުރޭ!\nއެމީހެއްގެ ކިބައިގައި އިންށާނިއްޔަތުކަން ހުރި ކޮންމެ މީހަކުވެސް އެމީހެއްގެ ދަރިންނަށް ލޯބިކުރާނެއެވެ. ދަރިންނަށް ލޯބިދޭނެއެވެ! ރަނގަޅު ގޮތުގައި ދަރިން ތަރުބިއްޔަތުކުރަން މަސައްކަތްކުރާނެއެވެ! ﷲ ތަޢަލާގެ ދީލަތިވަންތަކަމުން މިވަނީ އަމިއްލަ އުފަލަށް ކުރާ މި މަސައްކަތަކީވެސް ނުހަނު ބޮޑު ޘަވާބާއި ދަރުމަ ލިބިގެންދާނެ ކަމެއް ކަމުގައި ލައްވަވައިފައެވެ.\n"ޞައްޙަ ޢަޤީދާގެ މަތީގައި ދަރީން ތަރުބިއްޔަތު ކުރުމަކީ އިސްލާމްދީނުގައި އެކަމުގެ މައްޗަށް ނުހަނު ބޮޑު ޘަވާބާއި ދަރުމަ އެކަށައެޅިފައިވާ ވަރަށް މާތްކަން ބޮޑު އަޅުކަމެކެވެ. އެކަމުގައި އެންމެ މުހިއްމު ކަމަކީ އެ އަޅުކަން ﷲ އަށް އިޚްލާޞްތެރިކަމާއެކު އަދާކުރުމާއި އެ އަޅުކަމުގައި މާތް ނަބިއްޔާ ޞައްލަﷲ ޢަލައިހި ވަސައްލަމައަށް ތަބާވުމެވެ." –ޝައިޚް މުޙައްމަދު ޝާފިޢް\nމިމަތިވެރި ނިޢްމަތް ލިބިގަތުމަށްޓަކައި ބެލެނިވެރިން ކުރަން ޖެހޭ ކަމަކީ ޞައްޙަ ޢަޤީދާގެ މަތީގައި ދަރީން ތަރުބިއްޔަތު ކުރުމެވެ. ދަރިން ތަރުބިއްޔަތުކުރުމުގައި އެންމެ މުހިއްމު ކަމަކީ އެ އަޅުކަން ﷲ އަށް އިޚްލާޞްތެރިކަމާއެކު އަދާކުރުމާއި އެ އަޅުކަމުގައި މާތް ނަބިއްޔާ ޞައްލަﷲ ޢަލައިހި ވަސައްލަމައަށް ތަބާވުމެވެ.\nﷲ ތަޢާލާގެ ޙަޟްރަތުން ޘަވާބާއި ދަރުމައަށް އެދޭމީހާ ބަލަންވީ ޔުނިސެފާއި ޕްރޮފެސަރުން ބުނާ ގޮތަށް ދަރިން ތަރުބިއްޔަތުކުރުމަކަށް ނޫނެވެ! ކީރިތި ޤުރްއާނާއި ރަސޫލް (ޞޢވ) ގެ ސުންނަތުގައިވާ ފަދައިން ދަރިން ތަރުބިއްޔަތުކުރުމަށެވެ!\nބެލެނިވެރިންނަށް އޮތީ ފަތިސް ނަމާދަށް ދަރިން ހޭލައްވައި ގޮވައިގެން މިސްކިތަށް ދިއުމެވެ. ނޫން ނަމަ ގޭގައި ނަމަވެސް ފަތިސް ނަމާދުކުރުވުމެވެ. ކުއްޖާގެ ނިދި ހަލާކުވެ ގެއްލުން ލިބިދާނެތީ އެކަން ނުކޮށް ތިބެ ސޯ ބުނީމާ ފަތިހު ނަގައިގެން ކުޅިވަރުކުޅެންށާއި އެޑިޔުކޭޝަން މިނިސްޓްރީން އަންގާތީ ކަސްރަތުކުރަން ގެންދިއުމުން އެ ގޮންޖެހެނީ ﷲ ތަޢާލާގެ އަމުރުފުޅަށެވެ!\nދިވެހި ދައުލަތް އިސްލާމް ނަމަވެސް ދައުލަތް ހިންގަން ތިބި މީހުން ފަތިހު ކުދިން ގެންދިއުމުން އެންމެ ކުޑަމިނުން ތިއަގެނައީ ނަމާދުކުރުވައިގެންތޯ ސުވާލެއްވެސް ނުކުރެއެވެ! އަދި ކުރިން ގާތު ފަތިސް ނަމާދުކުރިންތޯ ސުވާލެއްވެސް ނުކުރެއެވެ! ދައުލަތަށް ވާހަކަ ދެއްކުމުގެ ބާރު ލިބިގެންވާނަމަ ފުރަތަމަ ކުރާނީ މިފަދަ ސުވާލުތައްކަން ޔަޤީނެވެ!\nވީމާ މިކަންކަމަށް ބެލެނިވެރިން ހޭލުންތެރިވާށެވެ! ފުރުތަމަ ކަމަކަށް ތިމާމެންވެސް ﷲ ތަޢާލާގެ އަމުރުފުޅުތަކަށް ކިޔަމަންތެރިވާށެވެ! އަދި ދަރިންވެސް އެގޮތުގައި ތަރުބިއްޔަތުކުރާށެވެ! އެކަމުން ލިބެން އޮތް ގިނަގުނަ ޘަވާބާއި ދަރުމަ ލިބިގަންނާށެވެ! ކުރާ ކޮންމެ ކަމެއްވެސް ކުރަންވީ ﷲ ތަޢާލާ އެކަމެއް ކުރަން އަންގަވާފައިވާ ގޮތަށެވެ!


SunOnline: FT: SAFF Championship, Live Blog: Raajje 1 -0Sri Lanka\nސާފް ޗެމްޕިއަންޝިޕް: ރާއްޖެ 1 -0ސްރީލަންކާ\nސާފް ޗެމްޕިއަންޝިޕުގައި މިއަދު ރާއްޖެ އަދި ސްރީލަންކާ ބައްދަލު ކުރާ މެޗަކީ މުބާރާތުގައި ކުރިއަށް ދިއުމަށް ރާއްޖެއަށް މޮޅުވުން މަޖުބޫރު މެޗެކެވެ. ބަންގްލަދޭޝް އަތުން ލިބުނު ތިން ޕޮއިންޓާ އެކު މިވަގުތު ތިންވަނައިގައި އޮތް ރާއްޖެއަށް މިއަދުގެ މެޗުން މޮޅުވެގެން ތާވަލުގެ އެއްވަނައަށް އެރުމުގެ ފުރުސަތު އެބައޮތެވެ.\nފުރަތަމަ މެޗުގައި ނޭޕާލް އަތުން 0-1 އިން ބަލިވުމާ އެކު ރާއްޖެއަށް ފައިނަލަށް ދިއުމަށް އޮތީ އުނދަގޫ މަގެކެވެ. ފައިނަލަށް ދިއުމަށް ބާކީ ހުރި މެޗުތައް ކާމިޔާބު ކުރަން ރާއްޖެއަށް މަޖުބޫރުވެފައިވާ އިރު، މިއަދު ލަންކާއާ ދެކޮޅަށް ކުޅޭ އިރު އެ ޓީމަށް މާބޮޑު ޕްރެޝަރެއް ނެތެވެ. މުބާރާތުގައި ކުޅުނު ތިން މެޗުގެ ތެރެއިން ދެ މެޗުން ބަލިވި ލަންކާއަށް ފައިނަލަށް ދިއުމުގެ ފުރުސަތު އޮތީ ގެއްލިފައެވެ.\nސާފް ޗެމްޕިއަންޝިޕުގައި ލަންކާ އަށް ރާއްޖެ ބަލިކުރެވިފައެއް އަދި ނުވެ އެވެ. މުބާރާތުގައި މި ދެޓީމު ހަތް ފަހަރު ބައްދަލުކުރިއިރު ރާއްޖެ ވަނީ ފަސް ފަހަރު މޮޅުވެފަ އެވެ. ބާކީ ދެ މެޗު ނިމުނީ އެއްވަރު ވެގެންނެވެ.\n2013 ވަނަ އަހަރު ސާފް ޗެމްޕިއަންޝިޕުގެ މެޗެއްގައި އެއް ޓީމަކުން އެންމެ ގިނަ ގޯލު ޖެހި ޓީމުގެ ރެކޯޑް ހަދައި، 10-0 އިން ރާއްޖެ ވަނީ ލަންކާ ބަލިކޮށްފަ އެވެ. އެ މެޗުގައި ރާއްޖޭގެ އަލީ އަޝްފާގު (ދަގަނޑޭ) ވަނީ ހަ ގޯލު ޖަހައިފަ އެވެ. އެހެން ނަމަވެސް 2018 ވަނަ އަހަރުގެ މުބާރާތުގައި މި ދެ ޓީމު ވާދަ ކުރި އިރު ނިމުނީ އެއްވަރުވެގެންނެވެ.\nސްރީ ލަންކާ އާއި ދިވެހި ރާއްޖެ ބައްދަލުކުރާ މެޗު ފަށާނީ މިއަދު ހަވީރު4ޖަހާއިރު އެވެ.\nމެޗު ނިމުނީ. ރާއްޖެ 1 -0ސްރީ ލަންކާ\n91:00 - ލަންކާގެ ފަސަލް ފޮނުވާލި ބޯޅަ ރާއްޖޭގެ ގޯލު ހުރަސް ދަނޑީގައި.\n'90:00 - އިތުރު ވަގުތުގެ ގޮތުގައި ތިން މިނެޓުގެ ކުޅުން ރެފްރީ ދައްކައިފި\nސެންޓޭ ފޮނުވާލި ހިލޭ ޖެހުން ދަނޑީގައި. މިއީ މިއަދުގެ މެޗުގައި ދަނޑީގައި ޖެހުނު ތިންވަނަ ފަހަރު.\n"86:00 - އަލީ ފާސިރުއަށް ކުރި ފައުލާ ގުޅިގެން ލަންކާގެ ޑަކްސަންއަށް ރީންދޫ ކާޑު.\n'79:30 - މިހާރުގެ ސްކޯ އަކީ ރާއްޖެ 1 -0ސްރީލަންކާ\nލަންކާ ޓީމުގެ ކުރިއަށް ޖައްސައިގެން ނުރައްކާތެރި ހަމަލާތަކެއް ދަނީ އުފައްދަމުން.\n'76:40 - ހަންނަ ނަގައިދިން ބޯޅަ ގޯލު ކުރިމަތިން ހުރަސް ވެގެން ދިޔަ ނަމަވެސް އަސަދުﷲ ބޮލުގައި ލައްވާލައި ގޮތެއް ނުވި.\nރާއްޖެއިން ދެ ބަދަލު ކޮށްފި. އަޝްފާގާއި ހަމްޒާގެ ބަދަލުގައި ކުޅެން ނުކުތީ އަސަދުﷲ އަބްދުﷲ އަދި ހަސަން ރާއިފް (ހަންނަ)\n'71:50 - ލަންކާއަށް ރަނގަޅު ފުރުސަތެއް. އިޝާން ދެ ކުޅުންތެރިން ކައިރިން ނައްޓާލުމަށްފަހު ފޮނުވާލި ބޯޅަ ދިޔައީ ހުރަސްދަނޑިމަތިން ބޭރަށް.\n'69:20 - ރާއްޖެއަށް ހިލޭ ޖެހުމެއް. އޭރިއާ ރޮނގު ކައިރިން ލިބުނު ޖެހުން ގޮސް ހުރީ ސެންޓޭ. ސެންޓޭ ފޮނުވާލި ބޯޅަ ދިޔައީ މާބޮޑަށް ބޭރަށް.\n'65:30 - މިހާރުގެ ސްކޯ އަކީ ރާއްޖެ 1 -0ސްރީލަންކާ\n'63:00 - ރާއްޖެއަށް ކޯނަރެއް. ނަގައިދެން ގޮސް ހުރީ ސެންޓޭ.\n'60:00 - ރާއްޖެއިން ބަދަލެއް. އިއްބެގެ ބަދަލުގައި ކުޅެން ނުކުތީ ނާއިޒް ހަސަން (ދާދު)\n'59:00 - ރާއްޖެއަށް ނުރައްކާތެރި ހިސާބަކުން ހިލޭ ޖެހުމެއް. އަޝްފާގަށް ފައުލު ކުރީ ލަންކާގެ ޑަކްސަން.\n'56:00 - ސްރީ ލަންކާއަށް ބަދަލެއް. ޗަރިތާ ބަންދަރާ ރަތަނަޔެކޭގެ ބަދަލުގައި ކުޅެން ނުކުތީ މުހައްމަދު އާކިބް\nރާއްޖެއިން ފުލުފުލުގައި ރަނގަޅު އެޓޭކްތަކެއް. ލަންކާގެ ޑިފެންސަށް ވަރަށް ބާރުބޮޑު.\n'46:00 - ރާއްޖޭގެ ހަމްޒާ އޭރިއާ ބޭރުން ފޮނުވާލި ބާރު ހަމަލާ އަމާޒުވީ އަރިމަތި ދަނޑިއަށް.\nދެވަނަ ހާފުގެ ކުޅުން ފެށުނީ. ކޮށްޓުން ލަންކާއަށް.\nދެވަނަ ހާފު ފެށުމަށް ދެ ޓީމުގެ ކުޅުންތެރިން ވެސް ދަނޑުމައްޗަށް ނުކުމެއްޖެ.\nފުރަތަމަ ހާފުގެ ކުޅުން ނިމުނީ. މިހާރުގެ ސްކޯ އަކީ ރާއްޖެ 1 -0ސްރީލަންކާ.\n'45:00 - އިތުރު ވަގުތުގެ ގޮތުގައި ހަތަރު މިނަޓު ރެފްރީ ދައްކައިފި.\n'42:30 - ފޭދޫ އިއްބެއަށް ކުރި ފައުލަކާ ގުޅިގެން ލަންކާ ޓީމުގެ އިޝާންއަށް ރީންދޫ ކާޑު.\n'41:00 - ރާއްޖެ 1 -0ސްރީލަންކާ\n'34:21 - ލަންކާއަށް ރަނގަޅު ހިސާބަކުން ޖެހުމެއް. އެ ޓީމުގެ އިޝާންއަށް ރާއްޖޭގެ އައިސަމް ފައުލު ކުރުމުން ރީންދޫ ކާޑެއް ވަނީ ދައްކައިފަ.\nރާއްޖޭގެ ފަރާތުން މިއަދުގެ މެޗުގައި މިސް ޕާސް ވަރަށް ގިނަ.\nފައިސަލްއަށް އަނިޔާވެގެން އޭނާ ބަދަލު ކުރަނީ. ފައިސަލްގެ ބަދަލުގައި ކުޅެން ނުކުންނަނީ މުހައްމަދު ޝަފީއު (ސެޗު)\n'27:50 - ރާއްޖޭގެ ކީޕަރު ފައިސަލްއަށް އަނިޔާވެގެން ދަނޑުމަތީގައި ފަރުވާދެނީ.\n'23:00 - ރާއްޖެއަށް އަނެއްކާވެސް ގޯލު ޖަހާނެ ހުސް ފުރުސަތެއް. ފޭދޫ އިއްބެ އޭރިއާ ތެރެއިން ސެންޓޭއަށް ޖައްސާލި ބޯޅަ ލަންކާ ކުޅުންތެރިޔާ ވެއްޓިގެންފައި ދިފާއުކޮށްފި.\n'19:00 - ރާއްޖެއަށް ކޯނަރު. ކޯނަރު ނަގަން ގޮސް ހުރީ ސެންޓޭ.\n'15:00 - ލަންކާއަށް ގޯލު ޖަހާނެ ރަނގަޅު ފުރުސަތެއް. އެ ޓީމުގެ ފޯވާޑް ނަގައިދިން ހުރަސް ގޯލު ކުރިމަތިން ފިރުކެމުން ދިޔަ ނަމަވެސް ޖަހާނެ ކުޅުންތެރިއަކު ނުވި.\n'13:30 - އަލީ ފާސިރު އޭރިއާ ތެރެއަށް ވަދެ ފޮނުވާލި ބާރު ހަމަލާ އަމާޒުވީ ހުރަސް ދަނޑިއަށް. ރާއްޖެއިން ގިނަ ހަމަލާތަކެއް ދަނީ އުފައްދަމުން.\nސެންޓޭ ނަގައިދިން ހުރަސް ބްލޮކުކޮށް ބޭރުކޮށްލައިފި. ރާއްޖެއަށް ކޯނަރު.\n'11:00 - ރާއްޖެއަށް ޖެހުން. އަލީ އަޝްފާގަށް ކުރި ފައުލަކާ ގުޅިގެން ލިބުނު ޖެހުން ކުރިއަށް ފޮނުވާލަން ގޮސް ހުރީ އަލީ ފާސިރު (ސެންޓޭ)\n'9:07 - ލަންކާއަށް ޖެހުމެއް. އެހެން ނަމަވެސް ލަންކާ ކުޅުންތެރިންނަށް އެ ބޯޅަ ފުރިހަމައަށް ބޭނުން ހިފޭ ގޮތެއް ނުވި.\nމިއީ އަޝްފާގު ސާފް ޗެމްޕިއަންޝިޕުގައި ކާމިޔާބު ކުރި 22 ވަނަ ގޯލު. މިއީ މުބާރާތުގެ ރެކޯޑެއް.\nރާއްޖޭގެ ފުރަތަމަ ގޯލު ކާމިޔާބު ކުރީ އަލީ އަޝްފާގު (ދަގަނޑޭ) ހައިޝަމް ނަގައިދިން ހުރަސް ދަގަނޑޭ ގޯލަށް ފޮނުވާލީ ބޮލުން. މިހާރުގެ ސްކޯ އަކީ ރާއްޖެ 1 -0ސްރީލަންކާ\n'5:50 - ރާއްޖެ ގޯލު.\n'4:11 - ލަންކާ ގޯލު. އެހެން ނަމަވެސް ލައިންސްމަން ނިންމީ އެއީ އޮފްސައިޑް ގޯލެއް ކަމަށް. ރާއްޖެ0-0ލަންކާ.\n'3:12 - ސްރީލަންކާއަށް ޖެހުމެއް. ޖެހުން ނަގައިދެން ގޮސް ހުރީ 10 ނަންބަރު ޑެ ސިލްވާ.\nމެޗުގެ ކުޅުން ފެށިއްޖެ. ކޮށްޓުން ރާއްޖެއަށް.\nމެޗު ފެށުމަށް ދެ ޓީމުގެ ކުޅުންތެރިން ވެސް ދަނޑަށް ނުކުމެއްޖެ. ރާއްޖެއިން މެޗުގައި ބޭނުން ކުރާނީ ރަސްމީ ރަތް ކުލައިގެ ޖާޒީ. ސްރީލަންކާއިން ބޭނުން ކުރަނީ ނޫ ކުލައިގެ ޖާޒީ.\nމިއީ ސްރީލަންކާ މުބާރާތުގައި ކުޅޭނެ ފަހު މެޗު. ސްރީލަންކާ މީގެ ކުރިން ކުޅުނު ތިން މެޗުގެ ތެރެއިން ދެ މެޗުން ބަލިވި އިރު، ބާކީ މެޗުން ވަނީ އެއްވަރުވެފައި.\nމިއަދުގެ މެޗަކީ މި މުބާރާތުގައި ރާއްޖެ ހަވީރު ގަޑީ ކުޅެން ޖެހޭ ފުރަތަމަ މެޗު. މީގެ ކުރިން ކުޅުނު ދެ މެޗުވެސް ކުޅުނީ ރޭގަނޑު ވަގުތު.\nރާއްޖެއިން މިއަދުގެ މެޗު ފަށަނީ ކުރީ މެޗުގެ ފުރަތަމަ އެގާރައަށް ބަދަލެއް ނެގެސްގެން. އެ ދުވަހުގެ މެޗުގައި އަޝްހަދު އަލީ (އަޑުބަރޭ) ކުޅެން ނުކުން ނަމަވެސް ފުރަތަމަ ހާފުގެ ކުރީކޮޅު ވަނީ އަނިޔާވެގެން ބަދަލުކޮށްފައި. އޭނާގެ ބަދަލުގައި މިއަދު ކުޅޭނީ އައިސަމް.\nމިއަދުގެ މެޗަށް ވެސް ރާއްޖޭގެ ގިނަ އަދަދެއްގެ ސަޕޯޓަރުން ވަނީ މެޗު ބަލަން ދަނޑަށް ވަދެފައި.\nރާއްޖެ އަތުން ސްރީ ލަންކާ އަށް އެންމެ ފަހުން މޮޅެއް ހޯދުނީ މީގެ 19 އަހަރު ކުރިން. އެއީ 2002 ވަނަ އަހަރު ލަންކާގެ ސުގަތަދާސަ ސްޓޭޑިއަމްގައި ކުޅުނު ރަހުމަތްތެރިކަމުގެ މެޗަކުން.\n6. ޗަމޯދް ދިލްޝަން އުންކިރި ހެޓިގޭ\nދިވެހިރާއްޖޭގެ ފުރަތަމަ އެގާރަ:\nމުހައްމަދު ފައިސަލް (ކީޕަރު)\nއަކްރަމް އަބްދުލް ޢަނީ (ކެޕްޓަން)\nއިބްރާހިމް މަހުދީ ހުސެއިން\nހުސައިން ޝިފާއު (ކުރޯ)\nސާފް ޗެމްޕިއަންޝިޕް 2021 ގައި ރާއްޖެ އަދި ސްރީލަންކާ ބައްދަލު ކުރާ މެޗުގެ ލައިވް ބްލޮގަށް މަރުހަބާ!


Kuru vaahaka: Aaminaabi ge fathifuh | Mihaaru\nކުރު ވާހަކަ- އާމިނާބިގެ ފަތިފުށް\n30 މެއި 2019 - 08:36\nގައިން ހީބިހި ނަގައި، ކުއްލިއަކަށް ހޭލެވުނުއިރު އާމިނާބި އޮތީ ތަކުރުގެ މާކަޅުވާ މައްޗަށް ވާތު ފައި އެއްލައިގެން މޭކަށިގަނޑާ ދިމާލުން ބާރަށް ބައްދައިގެން ނިދާ މަރުވެފަ އެވެ. އެ ހިތުގެ ތެޅުމާއި ހޫނު ނޭވާ އިން ތަކުރުގެ ވިންދު އަވަސްކޮށްލި އެވެ. ހަމަ އެ ސިކުންތުގައި އާމިނާބީގެ ވިޔާނުދާ ހުވަފެން ލޯމަތީގައި ފަށްފަށްވަމުން ދިޔަ އެވެ. އެކަމަކު ފަތިހުގެ ހާލާއި ކޮލެވިތައް އެންގީ ފިކުރު ބޮޑުވެފައި ނޯވެ ތެދުވުމަށެވެ. އަނެއްކާވެސް ހަމަ އާދައިގެ ދުވަހެކެވެ.\nKuru vaahaka: Aaminaabi\nއެ ބުނާ ފޫޅު ދިގު ހަންޑިއެއްގެ އުނދަގުލެއް ޖެހެނު އިރު ފަތްކެޔޮ ގަހުގައި ފޮޅުނު ބޯށި ހަރުވެ ކޭލަށް ވެއްޖެ އެވެ. ކެޔޮގަނޑު ކަނޑާލަން ކަތިވަޅި މަޅާލި ވަގުތު، ކެޔޮގަނޑު ކަނޑާލީމާ ގަހުގެ ބޭނުމެއް ނޯންނާނެ ދޯ އޭ ބުނެލި އަޑު އިވުނެވެ. އެއީ ބިންބިގޭ ހަދީޖާގެ ފިރި ހުސޭނެވެ. ހުސޭނަށް ތިކަން އެނގުނީ އަދި ކިރިޔާހޭ ބުނަމުން ތަކުރު ރައްދު ދިނެވެ. ހަމަ އެ ނޭވާގައި އެކަތިފަހަރުން ޖަހައި ކެޔޮގަނޑު ކަނޑާލި އެވެ. ކަނޑާލާށޭ، ގަސް ގިނަވީމާ ހަންޑި އުޅޭނޭ ކިޔާފައި ޖަހާލި ހިނިގަނޑާ އެކު، އަނގަ ފުރެންދެން ދުފާލައިގެން ހުރި ހުސޭނު ކޮށި އެރި އެވެ. އޭނާ އަށް ހަމަ ނޭވާ ނުލެވި ކެއްސަމުން ގޮސް ގެއްލެންދެން ތަކުރަށް ހުރެވުނީ ބަލަހައްޓައިގެންނެވެ. އަނެއްކާ މި ހަންޑިއެއްގެ ވާހަކަ ފެށުނީ އެވެ.\nފޫޅު ދިގު ހަންޑިއެއްގެ ވާހަކަ އެ ދެމަފިރިން އެއްވެސް މީހެއްގެ ގާތު ދެއްކީއެއް ވެސް ނޫނެވެ. އެހެންވިއްޔާ ހުސޭނު އެހެން އެ ބުނީ ކީއްވެގެން ހެއްޔެވެ؟ ތަކުރަށް ފެނުނު ހުވަފެން ވެސް އޭނާ އެއްވެސް މީހަކަށް ކިޔައިދިނީއެއް ވެސް ނޫނެވެ. ގޭ ބިތްދޮށުގައި އޮތް ކެޔޮ ފީނި ކޮށާލައި ދެތިން ގަހަށް މަދުކޮށް އަލިކުރީ ފޫޅު ދިގު ހަންޑި އާމިނާބިޔަށް ކުރި އުނދަގުލާ ހެދި އެވެ. އެކަމަކު އެއީ ތަކުރުގެ ދެމަފިރިންނަށް ނޫނީ އެނގޭ ކަމެއް ނޫނެވެ.\nރަތްކެޔޮގަނޑު ކޮނޑަށް ލައިގެން ތަކުރު ހިނގައިގަތް އިރު އަނެއްކާވެސް ޝައްކުތަކުން ފުރިއްޖެ އެވެ.\nއަސުރަށް ގޮވައި އިރުގަނޑެއްވީ ފަހުން ހަމަ އާދައިގެމަތިން އާމިނާބި އެއް އަތުން ބަނޑިޔާ އެލުވާލައިގެން އެބަ ނުކުމެ އެވެ. ދެ އަތަކަށް ބަނޑިޔާ ހަލުވާލައި ފުލުގައި ހުރި ފެންފޮދުން ބަނޑިޔާގެ ފޫ ދޮވެ އެ ފެންފޮދު މިރުސް ގަހަށް ދީފި އެވެ. ކަނޑިއްކަށް ފެނާ އެކު ބުރި ވެލިތައް ފޮޅާލަން ޖެހި ލަތްކަކާ އެކު އާމިނާބި ބޮޑު މަގަށް ނުކުމެ މިސްކިތާ ދިމާލަށް މިސްރާބު ޖެހި އެވެ. އޭނާގެ ބޮޑު ހިނިތުންވުމާ އެކު އެންމެންނަށް ނިތް އެއްލަމުން ނަލަކޮށް ހިނގާލާފައި ގޮސް މިސްކިތު ވަޅު ދޮށުގައި ބަނޑިޔާ ބަހައްޓާލި އެވެ. ވަޅަށް ދާނި ތިރިނުވެ އުޅެނިކޮށް ހުވަނދުމާ ގަހު ބިތްދޮށުން، އެ ގަހުން މަލެއް ބިނދެލަމުން އާދަނު ނުކުމެއްޖެ އެވެ. މާ ރަކިވެލާފައި އާމިނާބި އޭގައި ހިފައި ބޮލުގެ ހުޅި އަށް ޖަހާލައި ތުއިވެލި އެވެ. އެކަމަކު ބަނޑިޔަލުގައި ރާގެއް ކުޅެމުން ވައި އަޑުން ލަވައެއް ކިޔަމުން ވަޅު ދޮށަށް މަޑުކޮށްލި އައިސަޔާ ހެދި، އެ ދެ މީހުންގެ ސަމާސާ ފެށުނު ހިސާބުން ނިމިއްޖެ އެވެ.\nއުނަގަނޑުގައި ބަނޑިޔާ އަޅުވާލައިގެން އާމިނާބި ބެހެއްޓީ ގެޔާ ދިމާލަށެވެ. ކަމެއް ވީކަމަށް ވެސް ނުހަދައި، ބޮޑު މަގަށް ނުކުމެ ޖެހިގެން އޮތް ގޯޅިން ވަދެ އާދަނު ގެއްލުނެވެ.\nނިދަން އަރައި ދެ ފައި ހަލުވާލަ ހަލުވާލައި އޮތް ތަކުރުގެ މަގަތުގައި އާމިނާބި އިށީނުމުން ބިތްދޮށަށް ޖެހިލައި އާމިނާބި އަށް ތަން ދިނެވެ. އެހެން ނޫނީ ޖެހޭތަނުން ނިދޭ މީހާ އަށް ކިހިނެއް ވެފައިހޭ އަހަމުން އާމިނާބި އުއްޑުން އޮށޯތެވެ. ތަކުރު ބަހެއް ނުކިޔައި، ދެ ފައި ތަޅުވަން އޮވެފައި އިރުކޮޅަކުން، އެއްކަލަ އާދަނު މިހާރު ކޮބައިހޭ އަހައިފި އެވެ. އާމިނާބިގެ ދޫ ހަރަކާތްކުރީ އިރުކޮޅަކުންނެވެ. އެއީ ތަކުރު ދުވަހަކު ވެސް ދެއްކި ވާހަކައެއް ނޫނެވެ. ކުރި ސުވާލެއް ނޫނެވެ. ފަން ފުރާޅަށް ބަލަން އޮވެފައި، އެއީ މާ ކުރީގެ ކަމެއް ނޫންހޭ އަހަންނަކަށް ނޭނގޭ ބުނެލި އެވެ. ތަކުރުގެ ދޫ ބަންދުކުރަން އާމިނާބި ވާހަކަ ދިގުކުރި އެވެ. ބައްޕަ ގަބޫލު ނުވީމާ އެކަން ނުވީ ނޫންހޭ އަހަރެން މިއޮތީ ބައްޕަގެ ބަސް އަހައިގެން ތަކުރަށް ރުހިގެން ނޫންހޭ ބުނަމުން ތަކުރަށް މޫނު ފޮރުވައި ފުރަގަސް ދީފި އެވެ.\nތަކުރު ހިތުގައި ޖެހި ލޯބިކޮށްލާނެ ކަމަށް އާމިނާބި ހީކުރިޔަސް އެހެންނެއް ނުވި އެވެ. އަނެއްކާވެސް ކުރީ ސުވާލެކެވެ. މިސްކިތް ދޮށުން މިހާރު ފޫޅު ދިގު ހަންޑި ނުހޮރުއްޕާނެއް ނުކުރޭ ދޯ އޭ ވެސް އަހައިފި އެވެ. އެހެން ހަމަ ބުނުމާ އެކު، ތަކުރާއޭ ބިރުގަންނަވަން ނޫޅޭށޭ ކިޔައި ގައިގައި ބައްދައިގެންފި އެވެ. ތަކުރުގެ ހިއްސުތަކެއް ނުހިނގި އެވެ. ތަތްވެފައި އޮތް އާމިނާބި ގަޔާ ވަކިކޮށްލައި ބޮޑުއަށި ކޮޅުގައި އިށީނދެ ހަމަޖެހިލި އެވެ. ނޫނެކޭ މިރޭ ފޫޅު ދިގު ހަންޑި ވާހަކަ ނުކިޔާ ފަރަކު ނުޖެހޭނޭ މިފަހަރު ފެނުނީ ހުވަފެނެއް ނޫނޭ ތަކުރު ބުނެފި އެވެ. މިހިރަ ބިތްގަނޑު ފެޅުނީ ފޫޅު ދިގު ހަންޑިއާ ކޮން ސަކަރާތެއް ޖަހައިގެންކަން ވެސް ބުނަން ވާނޭ ކިޔައި އަޑު ގަދަކޮށްލި އެވެ. ފޫޅު ދިގު ހަންޑި ނުކުންނަނީ ހުވަނދުމާ ގަހުން ދޯ އޭ ވެސް ބުނެއްޕެވެ.\nދޮގު ހަދައިގެން ލަދު ފޮރުވަން އުޅުމުގެ ބޭނުން ކެނޑުނު ކަމުގެ އިހްސާސްތަކާ އެކު އާމިނާބި ރޮއެ ހޭރިގެންފި އެވެ.\nވަލީ ނުލިބި ކާވެނި ނުވިޔަސް އާމިނާބިޔަށް އާދަނާ ގުޅުން ނުކެނޑުނީ އެވެ. ކުޑަމިނުން އެކުވެރިކަން ނަމަވެސް ބާއްވަން ބޭނުންވީ އާމިނާބި އެވެ. އެކަމަކު ސިއްރުންނެވެ. އަދި އަމުދުން ތަކުރާއި ބައްޕަ އަށެވެ. އެ ދެ މީހުން ނުވަންނަ ފަލެއް، ވަލެއް ރަށަކު ނެތެވެ. ފެނެއް އަލިފާނެއް ވަކި ނުވާއިރު ޖެހި ސަކަރާތެއް ވެސް ނުހުއްޓުނެވެ. އާމިނާބި ހިތުން އެއީ ނުލާހިކު މައުސޫމު ގުޅުމެކެވެ. އެކަމަކު އެ ސަކަރާތުގައި އިމުން ބޭރުވެ އާދަނަށް ނަފުސު މައިތިރި ނުކުރެވުނީ އެވެ. ތުނޑީކޮޅު ބޯށިވަލުގައި އެ ދުވަހު އާމިނާބި ރޯން އެތައް އިރެއް ވަންދެން އިނެވެ. ކަރުހިއްކުން ފިލުވައިގެން އާދަނު ރައްކާވީ އެވެ. އެ ދުވަހު ގެޔަށް ދިޔައީ ކުޑައިރުގެ ލޯބި، ބޯށި ވަލުގައި ވަޅުލައިފަ އެވެ. އެކަމަކު ވީ ދުވަސްކޮޅެކެވެ. އެ ލޯބި ވަޅުން ނަގައި އަލުން ތަޖުރިބާކުރަން ބޭނުންވީ އެވެ. މީހެއްގެ ހިލަމެއް ނުވާ ހިސާބުތަކުން ފެށުނު ކުޅިވަރު ރަށު ތެރެއަށް ވެސް އައީ އެވެ. އެންމެފަހުން އާމިނާބިގެ ލޮލަށް ނިދި ނައިސްގެން އުޅެން ޖެހުމުން ދަންވަރު ގޭދޮށަށް ވެސް ގެންނަން ފެށީ އެވެ.\nތަކުރަށް ވުރެ ފުރިހަމަ ފިރިއެއް ލިބޭނީ ކާކަށްހޭ ކިޔައި ދެއްކި ވާހަކަ އަށް އާމިނާބި މާފަށް އެދުނެވެ. ގަންނާކުރައްވާ ލަދަކާ ހެދި އެކަން ސިއްރު ކުރެވުނީތީ އެވެ. ތަކުރަށް އޮތީ ވަކި ކޮން ގޮތެއް ހެއްޔެވެ؟ ނުކުޅެދުންތެރިކަމާ ހެދި ދެރަވެ ލަދުގަނެ އާމިނާބި އެ ގޮތުގައި ބަލައިގަތެވެ. ދެން ފޫޅު ދިގު ހަންޑިއެއް ނާދެ އެވެ. -- ނިމުނީ --\n13 ކޮމެންޓް, 41 ރިއެކްޝަންސް\nކުޑަކުދިންގެ ރީތި ވާހަކައެއް ފޫޅު ދިގު ހަންޑިވާހަކަ އަކީ. މިގޮތަށް އެކަހަލަ އިނޮސެންޓް ވާހަކަ ޑަރޓީ ނުކުރުމަށް ލިޔުންތެރިންގެ ކިބައިން ވަރަށް އެދެން.\nނިއުމަތުﷲ ..ޕްލީސް މި ކަހަލަ ބޮޑު ވާހަކަޢެއް ލިޔެބަ...\n"ތަކުރަށް އޮތީ ވަކި ކޮން ގޮތެއް ހެއްޔެވެ؟ ނުކުޅެދުންތެރިކަމާ ހެދި ދެރަވެ ލަދުގަނެ އާމިނާބި އެ ގޮތުގައި ބަލައިގަތެވެ."ފޫޅު ދިގު ހަންޑިޔަށް ވެގެން އުޅޭ އާދަނުންގެ ކިޔުތައް ދިގުވަނީ މިހެންވެގެންނެވެ.މިޒަމާނުގައި އާމިނާބީތައް ކަރުހިއްކުން ފިލުވަނީ މީސްމީޑިއާގައި އުޅެގެންނެވެ.ތަކުރުންގެ ނުކުޅެދުންތެރިކަން ހުނަންޏާ ދެން އާމިނާބީން ކޮންމެވެސް ގޮތެއް ހޯދާނެތާއެވެ.\nއަންހެންވެރިން ފެންބަލާދާގޮތް ސިފަކޮށްދީފަ އޮތްގޮތް ވަރަށް ރީތި.\nކީއްވެ ނަސްރުﷲ މާބޮޑަށް އާމިނާބިއާ ޖައްސާލައިގެން ތިއުޅެނީ... އާމިނާބިއަށް ކުރާ ޖެއްސުން ހުއްޓާލާ. އެފަކީރުގެވެސް އޮންނަނީ ހިތެކޭ.... ހިތާވަންޏާ މަށަށް ވުރެ ކުރިން އިންނަން އެހިނަމަ ދޯ އިނދެވުނީހީ... މަ ވަރަށް މަސައްކަތުން އެކަން ހާސިލުކުރީ... ދެން ކޮންކަމެއް ތީ؟ ދެން އިތުރަށް އާމިނާބިގެ އަބުރު ކަތިލާފަ ލިޔުންތައް ޝާއިއު ނުކުރާތި!\nވާހަލަ ލިއުނީ ނަސްރުﷲ އެއް ނޫން. ނިއުމަތުﷲ\nކީއްވެޔޯ ހަގީގަޔް ނުލިޔެވެނީ.އާމިނާބި އެއް ނޫން އާމިނާ ދީދީ.\nއަލިރަސްގެ ފާނެއް ނުފިލާ، ކީކޭ ކިތަން ތިޔަ އުޅެނީ، އެމަނިކުފާނު އެވަނީ ކެރިގެން ނިކުމެ ދުސްމަނުންނާއި ކުރިމަތިލައި ޝަހީދުވެފަ. ތާރީޚް އޮޅުވާލަން ނޫޅޭ ރައިވެރިބެދޮގުބުހުތާނާ!\nމި ވާހަކައިގެ ކުރީ ޕާޓް ނިމުން ގެޓެއް ނުވި... އިނގޭ ކުއްޖަކު ބުނެބަ\nކޮބާ ގެޓު ވެއްޖެ\nއެއީ ތަކުރަށް ފެނުނު ހުވަފެނެއް ގޮތަށް މި ބައިގަ ބުނެފަ އެއޮތީ.. ގެޓު؟؟\nހަމަ މިގޮތަށް އަލިރަސްގެފާނު މަލާބާރީންނަށް (ކެރެލާ /ކަނޑުފޭރޭ މީހުންނާ ހަނގުރާމަކުރަން ބިރުން) ފިލަން މާފަންނުކޮޅު ދުނގެތިވަލަށް ވަން ވާހަކަ ލިޔެލަން ކެރޭނެބާ؟\nކިހިނެއްތޯ ދޮގެއް ލިޔަން ކެރޭނީ މިއޮއްފަދަ ރޯދަމަހު. އަލިރަސްގެފާނު ހަނގުރާމަކުރެއްވީ މަލާބާރުންނަކާ ނޫންވިއްޔާ. ޕޯޗްގީޗުންނާ ވިއްޔަ.


Bulhaluge Zarihyaain Fethurey Balithah - Vaguthu\nބުޅަލުގެ ޒަރީޢާއިން ފެތުރޭ ބަލިތައް\nބުޅަލުގެ ޒަރީޢާއިން ފެތުރޭ ބަލިތައް މާނަކުރެވެނީ ބުޅަލުގައި ނަޖިހުގައި އެކުލެވޭ ޖަރާސީމުތަކުގެ ސަބަބުން ފެތުރޭ ބަލިތަކަށެވެ. ބުޅަލުގެ ފުށުން އިންސާނުންނަށް ޖެހެނީ ވަރަށް މަދު ބަލިތަކެކެވެ. އެގޮތުން ޖެހޭ ބަލިތަކުގެ ތެރެއިން ވެސް އިންސާނުންގެ ފުރާނައަށް ނުރައްކާވާ ފަދަ ހާލަތްތަކެއް މެދުވެރިކުރުވަނީ އެންމެ ދެބަލީގެ ސަބަބުންނެވެ. އެއީ ރޭބީޒް އަދި ޓޮކްސޯޕްލާޒްމޯސިސް އެވެ. ބުޅަލުގެ ނަޖިހަކީ ވަރަށް ގިނަ ގައިންގަޔަށްއަރާ ބަލިތަކުގެ މަސްދަރަކަށްވުމަކީ އެކަށީގެންވާ ކަމެކެވެ.\nބުޅަލުގެ ޒަރީޢާއިން ބަލިފެތުރިދާނެ ގޮތްތައް\nބުޅަލުގެ ޒަރީޢާއިން ބަލިފެތުރިދާނެ ގޮތްތަކަކީ:-\n. ބުޅާދަތްއެޅުން ނޫނީ ވަކިއެޅުން\n. ބުޅަލުގައި އަތްލުން (ބީހުން)\n. ބުޅަލުގެ ނަޖިހުގައި އަތްލެވުން\n. ބުޅަލުގެ ނަޖިސް ކެވުން ނޫނީ ބޮވުން\nދަތްއަޅައިގެންނާއި ވަކި އެޅުމުން ބަލި އިންސާނާގެ ހަށިގަނޑަށް ވާޞިލްވާގޮތަކީ ބުޅަލުގެ އަނގައިގެ ތެރޭގައި ހުރި ޖަރާސީމު ދަތް އެޅުން ނޫނީ ވަކިއެޅުމުގެ ތެރޭގައި އިންސާނާގެ ހަމުގެ ތެރެއަށް ވާޞިލްވުމެވެ. ދަތްއަޅާއިރަށް ވަގުތުން ދަތްއެޅި ހިސާބު ސައިބޯނިލައިގެން ހޫނު ފެނުން ދޮވެލެވިއްޖެނަމަ، ބައްޔެއްގެ ޖަރާސީމު ހަށިގަނޑަށް ވާޞިލްވުމުގެ ފުރުޞަތު ކުޑަކުރެވޭނެ އެވެ. ދަތްއެޅި ހިސާބު ރަތްވެ، ދުޅަވެއްޖެނަމަ ޑޮކްޓަރަށް ދެއްކުން މުހިއްމެވެ.\nބުޅަލުގެ ޒަރީޢާއިން ފެތުރިދާނެ ބަލިތައް\nބުޅަލުގެ ޒަރީޢާއިން ފެތުރިދާނެ ބަލިތަކުގެ ތެރޭގައި އަންނަނިވި ބަލިތައް ހިމެނެއެވެ.\n(ހ) – ޓޮކްސޯޕްލާޒްމޯސިސް (Toxoplasmosis): ޓޮކްސޯޕްލާޒްމޯސިސް އަކީ ބުޅާ ފަދަ ޖަނަވާރުގެ ހަށިގަނޑުގައި އުޅޭ ޖަރާސީމަކުން (ޕެރަސައިޓް) ޖެހޭ ބައްޔެކެވެ. ޓޮކްސޯޕްލާޒްމޯސިސް ޖެހެނީ ބަލި ޖައްސާ ޖަރާސީމް ނުވަތަ ފަނީގެ ބިސް ހަށިގަނޑަށް ވަނުމުންނެވެ. މިއީ ބުޅަލުގެ ނަޖިހުގައި ހުންނަ ޖަރާސީމަކަށްވާތީ، މިޖަރާސީމް ބުޅަލުގެ ނަޖިހުގެ ޒަރީޢާއިން އިންސާނުންނަށާއި، އެހެނިހެން ޖަނަވާރުންނަށް ވާޞިލްވާގޮތް މެދުވެރިވެއެވެ.\n(ށ) – ރޭބީޒް (Rabies): ރޭބީޒް އަކީ އާންމު ގޮތެއްގައި ވަލުކުއްތާ ފަދަ ޖަނަވާރުތައް ދަތް އެޅުމުން ޖެހޭ ނުރައްކާތެރި ބައްޔެކެވެ. ނަމަވެސް ރޭބީޒް ވައިރަސް ހުރި ބުޅަލެއް ދަތްއަޅައިފިނަމަ ބުޅާ ދަތްއަޅައިގެން ވެސް ރޭބީޒް ޖެހިދާނެ އެވެ. ދިވެހިރާޢްޖޭގައި އާންމުކޮށް ކުއްތާ ނުގެންގުޅޭތީ، ރާޢްޖެއިން މިބަލި ފެނިފައެއް ނުވެއެވެ. އަދި ދިވެހިރާއްޖޭގައި އުޅޭ ބުޅަލުގެ ހަށިގަނޑުން ވެސް ރޭބީޒް ވައިރަސް ފެނިފައިވާކަން އެނގޭކަން ނެތެވެ. މިއީ ވެކްސިން ދީގެން ދިފާޢުވެވޭނެ ބައްޔެކެވެ.\n(ނ) – ކެޓް ސްކްރެޗް ޑިޒީޒް (Cat scratch disease): ކެޓް ސްކްރެޗް ޑިޒީޒް އަކީ ބުޅަ ދަތްއަޅާ ނޫނީ ވަކިއަޅާ ތަނުގައި އުފެދޭ ބައްޔެކެވެ. މިއީ ބުޅަލުގެ ނަޖިހުގައި ހުންނަ ޖަރާސީމަކުން ޖެހޭ ބައްޔެކެވެ. މިބަލިޖެހެނީ “ބާރޓޮނެލާ ހެންސިލޭ”(Bartonella Henselae) ކިޔާ ބެކްޓީރިޔާއެއްގެ ސަބަބުންނެވެ. މިހެންވެ މިބައްޔަށް “ބާރޓޮނެލޯސިސް” ކިޔައި އުޅެއެވެ. މިބަލިޖެހުމުން ބުޅާ ދަތް އަޅާ ތަނުގައި ރަތްކުލައިގެ ފޮޅެއް ކަހަލަ އެއްޗެއް ނަގާނެއެވެ. އޭގެ އިތުރުން ހުންއައުން، ބޮލުގައި ރިހުން، އަދި ގޮށްލުން ފަދަ އަލާމާތްތައް ފެނިދާނެ އެވެ.\n(ރ) – ސަލްމަނެލޯސިސް (Salmanellosis): މިއީ ބުޅަލުގެ ސަބަބުން ފެތުރިދާނެ، ބެކްޓީރިޔާއެއްގެ ސަބަބުން ޖެހޭ ބައްޔެކެވެ. ބުޅަލާއި، މީދަލާއި، ހިކަނދި ފަދަ ދިރޭ ތަކެތީގެ ހަށިގަނޑުގައި ސެލްމަނެލޯސިސް ޖައްސާ ޖަރާސީމު ހުރެއެވެ. މިބަލިޖެހެނީ ބުޅަލާއި، ހިކައްޖާއި، މީދާ ފަދަ ޖަނަވާރުގެ ބޮޑުކަމުނަޖިހާއި، ތަޣައްޔަރުވެފައިވާ ކާބޯތަކެތި ބޭނުންކުރުމުންނެވެ. އެހެންކަމުން ސެލްމަނެލޯސިސް ގިނައިން ފެތުރެނީ ޖަރާސީމާއި ތަޣައްޔަރުވެފައި ހުންނަ ކާބޯތަކެތި ކެއުމުންނެވެ. އެގޮތުން ބުޅަލުގެ ނަޖިހުގައި ހުންނަ ޖަރާސީމު ކާބޯތަކެއްޗާއި ތަޣައްޔަރުވެގެން ވެސް ސެލްމަނެލޯސިސް ޖެހިދާނެ އެވެ.\n(ބ) – ކެމްޕައިލަބެކްޓީރިއޯސިސް (Campylobacteriosis): ކެމްޕައިލަބެކްޓީރިއޯސިސް އަކީ (ކާނާވިހަވުމުގެ) ބޭރަށްހިންގުމުގެ ވައްތަރެކެވެ. ބަލިޖެހިފައިވާ ޖަނަވާރު(ބުޅާ، ކުއްތާ)ގެ ބޮޑުކަމުނަޖިހުގައި ބީހި، އަތްލައި ހެދުމަކީ ކެމްޕައިލަބެކްޓީރިއޯސިސް ބަލިޖެހިދާނެ ކަމެކެވެ. ބަލިޖެހުމުން ފެނިދާނެ އަލާމާތްތަކުގެ ތެރޭގައި ބޭރަށްހިންގުން، މޭނުބައިކުރުން، ހޮނޑުލުން، ބަނޑުގައި ރިހުން، އަދި ހުންއައުން ފަދަ ކަންތައްތައް ހިމެނެއެވެ.\n(ޅ) – ގިއާރޑިއޭސިސް އަދި ކްރިޕްޓޯސްޕޮރީޑިއޭސިސް (Giardiasis, Cryptosporidiasis):ގިއާރޑިއާ، އަދި ކްރިޕްޓޯސްޕޮރީޑިއަމް ޖަރާސީމު ބުޅަލުގެ ހަށިގަނޑުގައި ހުންނާތީ، ބުޅަލުގައި އަތްލާ ހެދުމަކީ މިދެބަލި ވެސް ޖެހިދާނެ ކަމެކެވެ. އާންމު ގޮތެއްގައި މިބަލި ޖެހިގެނީ ވެސް ބުޅާ ފަދަ ޖަރާސީމު އުފުލާ ޖަނަވާރުތަކުގައި އެއްވެސް ކަހަލަ ހުރަހެއްނެތި ބީހި އަތްލައި ހެދުމުންނެވެ. ބޭރަށްހިންގުމާއި، ބަނޑުގައި ރިއްސުމަކީ އެންމެ އާންމުކޮށް މިބަލިތަކުގައި ފެންނާނެ އަލާމާތްތަކެވެ.\n(ކ) – ޓޮކްސޯކޭރިއޭސިސް (Toxocariasis): ޓޮކްސޯކޭރިއޭސިސް އަކީ ބުޅަލުގެ ހަށިގަނޑުގައި އުޅޭ “ޓޮކްސޯކޭރާ ކޭޓައި” ކިޔާ ދިގުފަނީގެ ވައްތަރަކުން ޖެހޭ ބައްޔެކެވެ. މިއީ އިންސާނުންނަށް ވަރަށް އާންމުކޮށް ޖެހޭ ބައްޔެކެވެ. ބުޅަލުގެ ނަޖިހާއި، ތަޣައްޔަރުވެފައިވާ ފެންބުއިން، ނުވަތަ ކާބޯތަކެތި ބޭނުންކުރުމުން މިބަލިޖެހިދާނެ އެވެ. ނޫނީ މިބަލި ޖައްސާ ޖަރާސީމާއި ތަޣައްޔަރުވެފައިވާ އަތް ( މިސާލަކަށް ވެއްޔަށް އަތްލައިހެދުމަށްފަހު) ނުދޮވެ، އަނގަޔަށް ލައިފިނަމަ ވެސް މިބަލިޖެހިދާނެއެވެ. ބަލީގެ ސަބަބުން ފެނިދާނެ އަލާމާތްތައް އެކިމީހުންނަށް ތަފާތުވެދާނެ އެވެ. އާންމުކޮށް ފެނިދާނެ އަލާމާތްތަކުގެ ތެރޭގައި ހުންއައުން، ކެއްސުން، ގައިންބިހިނެގުން ފަދަ ކަންތައްތައް ހިމެނެއެވެ. ނިއުމޯނިޔާ ޖެހުން، ފުރަމޭ ބޮޑުވެ ދުޅަވުން ފަދަ ނުރައްކާތައް ދިމާވުމަކީ ވެސް ވެދާނެ ގޮތެކެވެ.\n(އ) – ދަދު (Ringworm): ދަދަކީ ފަންގަސް ގެ ސަބަބުން ޖެހޭ ހަމުގެ ބައްޔެކެވެ. ހަމުގައި ނަގާ ދަދު އާންމުކޮށް ހުންނަނީ ވަށްބުރުގެ ބައްޓަމަށެވެ. ބުޅާ ފަދަ ޖަނަވާރުގެ ގައިގައި އަތްލައިހެދުމުން އެފަދަ ޖަނަވާރުގެ ގައިން، އިންސާނުންގެ ގަޔަށް ދަދު ވާޞިލްވުމަކީ ވެދާނެގޮތެކެވެ.\nބުޅަލުގެ ޒަރީޢާއިން ފެތުރިދާނެ ބަލިތަކުން ރައްކާތެރިވުން\nބުޅަލުގެ ޒަރީޢާއިން ފެތުރިދާނެ ބަލިތަކުން ރައްކާތެރިވުމަށް ކުރެވިދާނެ ކަންތައްތަކުގެ ތެރޭގައި:-\n. ބުޅާ މަދުކުރުމުގެ ޕްރޮގްރާމް ހިންގުން\n. ބުޅަލުގައި އަތްލައި ހެދުމަށްފަހު ސައިބޯނިލައިގެން ރަނގަޅަށް އަތްދޮވުން\n. ބުޅާ ދަތް އަޅާ ތަނެއް ހޫނު ފެނުން ސައިބޯނިލައިގެން ދޮވުން\n. ތަރުކާރީ، މޭވާ، ފަތްޕިލާވެލި ރަނގަޅަށް ދޮވެގެން ބޭނުންކުރުން\n. ދަނޑުވެރިކަން ކުރުމުގައ ރައްކާތެރިވުމުގެ ގޮތުން ބޭނުންކުރަންޖެހޭ އަދަވާތްތައް ބޭނުންކުރުން\n. ދަނޑުހެއްދުމުގައި ބިންގަނޑަށް އަތްލާއިރު އަންގިލުން\n. ބިމަށް އަތްލައި ހެދުމަށްފަހު ރަނގަޅަށް އަތްދޮވުން\n. ކުޑަކުދިން ވެއްޔާއި ކުޅެ ހެދުމަށްފަހު އަތްދޮއްވުން ނޫނީ ވެއްޔާއި ކުޅެހެދިޔަނުދިނުން\n. ކުޑަކުދިން ބުޅާ ފަދަ ތަކެތީގައި އަތްލައިހެދިޔަނުދިނުން\nމައްކާ އާއި ހަރަމްފުޅުގައި ބުޅަލަށް ހުރަހެއް ނޯވޭ، މީހުން ގެއްލުމެއްވެސް ނުދޭ\nބުޅަލަށް އަނިޔާކުރުމަކީ، ބޮޑު ފާފައެއް އަދި ބޮޑު ނުރައްކަލެއް!\nބުޅާ ނުގެންގުޅޭންވީ މިސަބަބާހުރެ\nފެބުރުއަރީ 24, 2018 22:09\nނިކަން އިންސާނުންގެ ޒަރިއްޔާ އިންމި ދުނިޔެ އައް ޖެހޭ ބަލި ތައް ނޯޓު ކުރަންވީނުންތޯ؟\nފެބުރުއަރީ 25, 2018 03:00\nވ.ރަނގަޅު އާރޓިކަލް އެއް\nފެބުރުއަރީ 25, 2018 10:08\nވަރަށް ހިންހަމަ ނުޖެހިއްގެ ތިޔަ ހަބަރާދޭތެރޭ!


Fandiyaaru Ghanee vaki kurumuge massala maadhamaa ge agenda ga | Mihaaru\nމާލެ: ޖުލައި 24، 2018: ޖުޑިޝަލް ސާވިސް ކޮމިޝަން (ޖޭއެސްސީ) ގެ ނައިބު ރައީސަކަށް އެންމެ ފަހުން ހުންނެވި މުހައްމަދު ފައިސަލް އާއި ކްރިމިނަލް ކޯޓުގެ ފަނޑިޔާރު ހުސައިން ޝަހީދު ހައި ކޯޓުގެ ފަނޑިޔާރު ކަމަށް އައްޔަންކުރުމުގެ ގޮތުން ސުޕްރީމް ކޯޓުގައި ބޭއްވި ހުވާކުރުމުގެ ރަސްމިއްޔާތުގެ ތެރެއިން.--- ފޮޓޯ: ހުސައިން ވަހީދު/މިހާރު\nފަނޑިޔާރު ޣަނީ ވަކިކުރުމުގެ މައްސަލަ މާދަމާގެ އެޖެންޑާގައި\n26 ނޮވެމްބަރ 2019 - 11:11 8 comments\nމަޖިލިހުގެ ޖަލްސާ ފައްޓަވައި ދެއްވުމަށް ފަހު، މަޖިލިހުގެ ރައީސް އަދި ކުރީގެ ރައީސް މުހައްމަދު ނަޝީދު ވިދާޅުވީ ފަނޑިޔާރު ޣަނީ ވަކިކުރަން ޖުޑިޝަލް ސާވިސް ކޮމިޝަން (ޖޭއެސްސީ)އިން ނިންމި ނިންމުން މާދަމާ އޮންނަ މަޖިލިހުގެ ޖަލްސާގައި އިއުލާން ކުރަން ރިޔާސަތުން ނިންމާފައިވާ ކަމަށެވެ.\nނަޝީދު ވިދާޅުވި ގޮތުގައި މަޖިލިހުން ޣަނީ ވަކިކުރަން ނިންމައިފި ނަމަ، ސުޕްރީމް ކޯޓުގެ ކުރީގެ ހުރިހާ ފަނޑިޔާރުން ބަދަލުވީ އެވެ.\nއެކަމަކު ނަޝީދު ވިދާޅުވީ ފަނޑިޔާރުން ބަދަލުވެގެން އެކަނި ޝަރުއީ ނިޒާމު އިސްލާހު ވެދާނެ ކަމަށް ގަބޫލު ކުރައްވަން ދަތި ކަމަށެވެ. ފަނޑިޔާރުންގެ އިތުރުން ޝަރުއީ ނިޒާމު ހަރުދަނާކޮށް ފަނޑިޔާރުންނަށް ދިމާވާ ދަތިތައް ބެލުމަކީ ވެސް ކުރަން މުހިންމު މަސައްކަތެއް ކަމަށް ވިދާޅުވި އެވެ.\nޣަނީއާ ގުޅޭ ގޮތުން ޖޭއެސްސީ އަށް ހުށަހެޅި މައްސަލަތައް ބެލުމަށް ފަހު މަގާމުން ވަކިކުރަން ރައްޔިތުންގެ މަޖިލީހަށް ފޮނުވީ މިދިޔަ ބުދަދުވަހު އެވެ. އެކަމަކު، ޣަނީ ފަނޑިޔާރު ކަމުން ވަކިކުރަން އުޅެނީ ކޮން ސަބަބުތަކާ ހުރެ ކަމެއް ޖޭއެސްސީ އިން އަދި ހާމައެއް ނުކުރެ އެވެ.\nރ. އަލިފުއްޓަށް އުފަން ޣަނީ 2000 ވަނަ އަހަރު ފުރަތަމަ ޑިގްރީ ހާސިލްކުރެއްވީ ޝަރީއާ އެންޑް ލޯގެ ދާއިރާއިން މިސްރުގެ އަލްއަޒްހަރު ޔުނިވަސިޓީންނެވެ. ޣަނީ ސުޕްރީމް ކޯޓުގެ ފަނޑިޔާރު ކަމުގެ މަގާމަށް އައްޔަން ކުރީ މިދިޔަ އަހަރުގެ ޖޫން 28 ގަ އެވެ. ޣަނީ ވަނީ މީގެ ކުރިން ހައި ކޯޓުގައި އަދި ޖޭއެސްސީގެ މެމްބަރެއްގެ ގޮތުގައި ވެސް މަސައްކަތް ކުރައްވައިފަ އެވެ.\nސުޕްރީމް ކޯޓުގައި ތިއްބެވި ފަނޑިޔާރުންގެ ތެރެއިން އުއްތަމަ ފަނޑިޔާރު ޑރ. އަހްމަދު އަބްދުﷲ ދީދީ އާއި ފަނޑިޔާރު އާދަމް މުހައްމަދު އަބްދުﷲ އާއި ފަނޑިޔާރު އަބްދުﷲ ދީދީ (ޑީޑީ) ވަނީ މަގާމުން ވަކިކޮށްފަ އެވެ. އަދި ފަނޑިޔާރު އަބްދުﷲ އަރީފް ދާދި ފަހުން ވަނީ ރިޓަޔަ ކުރައްވައިފަ އެވެ.\nސުޕްރީމް ކޯޓުގައި މިހާރު ތިއްބަވާނީ އާ ރައްޔިތުންގެ މަޖިލިހުން އެ ކޯޓުގެ ފަނޑިޔާރު ކަމަށް ފާސްކުރި ތިން ކަމަށް ވާ ފަނޑިޔާރު އަޒްމިރަލްދާ ޒާހިރާއި ފަނޑިޔާރު އާއިޝާ ޝުޖޫން މުހައްމަދާއި ފަނޑިޔާރު މަހާޒް އަލީ ޒާހިރެވެ.\nފަނޑިޔާރުންގެ ބެންޗު ފުރިހަމަކުރުމަށް އަލަށް ހަތަރު ފަނޑިޔާރުން އައްޔަންކުރަން ޖެހެ އެވެ.\nއިތުރު ލިޔުންތައް ރައްޔިތުންގެ މަޖިލިސް ސުޕްރީމް ކޯޓް މަޖިލީހުގެ މެމްބަރުން އަބްދުލްޣަނީ މުހައްމަދު


މެކްސްކޮމް އިން އަސުސްޓޯގެ "ނާސް" ތައާރަފު ކޮށްފި\nއަސުސްޓޯގެ ޑޭޓާ ރައްކާ ކުރާ ޑިވައިސެއް ކަމަށްވާ "ނެޓްވޯކް އެޓޭޗްޑް ސްޓޯރެޖް" (ނާސް) މެކްސްކޮމް ޓެކްނޮލޮޖީސް އިން ރާއްޖެއަށް އިއްޔެ ތައާރަފު ކޮށްފި އެވެ.\nރެޑްވޭވުން "މޮލްފިކްސް" ޑައިޕާސް އަގުހެޔޮކޮށްފި\nކުޑަކުދިންގެ ނެޕީން ނަގާ ޑިއުޓީ ކަނޑާލުމާއެކު، ރެޑްވޭވުން ރާއްޖެއަށް އެތެރެކުރާ "މޮލްފިކްސް" ޑައިޕާސް ވަރަށް އަގުހެޔޮކޮށް މިހާރު ލިބޭނެ ކަމަށް އެ ކުންފުނިން ބުނެފި އެވެ.\nވެލިގާ ވައިބާ ކޮމިއުނިޓީއަށް ވަދެގެން އަގުހުރި އިނާމެއް\nވެލިގާގެ ފިހާރަތަކުން ހުޅުވާފައިވާ ވައިބާ ކޮމިއުނިޓީތަކަށް ވަންނަ ކަސްޓަމަރުންނަށް އަގުހުރި އިނާމުތަކެއް ލިބޭ ޕްރޮމޯޝަނެއް ފަށައިފި އެވެ.\nAugust 04, 2020 13\nލިފްޓް ލާން ބޭނުން؟ އަވަހަށް އޮރޯނާ ލިފްޓެއް ހޯދާ\nލިފްޓް ގޮޅި ކުޑަވެގެން، ޕިޓުގައި ބޭނުންވާ ފުންމިން ނެތިގެން ނުވަތަ އިމާރާތް ކުރުމުގައި ހެދޭ ގޯސްތަކާ ހެދި ލިފްޓު ނުލެވި އެކަމާ ކަންބޮޑުވާކަށް މިހާރަކު ނުޖެހޭނެ އެވެ. ތޮއްޖެހިފައިވާ...\nAugust 01, 2020 4\nއިންޑޯ މިލްކުގެ ވަރަށް ހާއްސަ ޕްރޮމޯޝަނެއް ފަށައިފި\nއިންޑޯ މިލްކުގެ ވަރަށް ހާއްސަ ޕްރޮމޯޝަނެއް އެމްޔޫ ސްޓޯރުން ފަށައިފި އެވެ.\nއޭޝިއާގެ ލަގްޒަރީ ސްޕާތަކުގެ ލިސްޓަށް "ކޮކޯ ޝިކް"\nއިނގިރޭސި ވިލާތުގެ ލައިފްސްޓައިލް މަޖައްލާއަކުން ހޮވި އޭޝިއާގެ އެންމެ ލަގްޒަރީ ސްޕާތަކުގެ ތެރޭގައި، ވެލްނެސްއާ ގުޅޭ ގިނަ ހިދުމަތްތަކެއް ދޭ ރާއްޖޭގެ ކޮކޯ ޝިކް ހިމެނިއްޖެ އެވެ.\nމީރުވަސް ދުވާ މޮޅު ސެނިޓައިޒާ ރީއިންވެންޓުން\nސިންގަޕޫރުގެ މޮޅު އުފެއްދުމެއް ކަމަށްވާ "ސެނިޓައިޒާ ގާޑް" ހޭންޑް ސެނިޓައިޒާ ރީއިންވެންޓް މޯލްޑިވްސް އިން ރާއްޖެ އަށް ތައާރަފުކޮށްފި އެވެ.\nލޮކްޑައުންގެ ލުޔާއެކު އޭސް ހާޑްވެއާގެ ބޮޑު ޕްރޮމޯޝަނެއް\nކޮވިޑް-19 ފެތުރޭތީ މާލެ ސަރަހައްދުގައި އިއުލާނުކުރި ލޮކްޑައުން އަށް ދިން ލުޔާއެކު އޭސް ހާޑްވެއާއިން ބޮޑެތި ޑިސްކައުންޓުތަކާއެކު ޖުލައި މަހަށް ހާއްސަ ޕްރޮމޯޝަނެއް ފަށައިފި އެވެ.\nJuly 02, 2020 3\n16،000ރ. ހޭދަ ކޮށްގެން އެއް ލައްކަ ރުފިޔާގެ ނަސީބު!\nރެޑްވޭވުން ކޮންމެ އަހަރެއްގެ ރޯދަ މަހު ކުރިއަށްގެންދާ ހާއްސަ ޕްރޮމޯޝަންގެ އެންމެ ބޮޑު އިނާމުގެ ނަސީބުގައި މިފަހަރު ލައްވާލީ އުމުރުން 42 އަހަރުގެ އަހުމަދު ސޮފްއަތެވެ. ހަޔާތުގައި ދުވަހަކު ވެސް މިފަދަ ނަސީބެއްގައި ނުޖެހޭ ސޮފްއަތު މިދިޔަ ރޯދަމަހަށް ގެއަށް ބޭނުންވާ ގިނަ ސާމާނު ރެޑްވޭވުން ގަނެފައިވެ އެވެ. ރެޑްވޭވުން އެ ތަކެތި ގަތީ...\nކަލަ ބޭންކުން މިހާރު އޮންލައިންކޮށް ވިޔަފާރި ކުރެވޭނެ\nކަލަ ބޭންކް ވެބްސައިޓް މެދުވެރިކޮށް ކުލަ ގަތުމުގެ ފުރުސަތު އާންމުންނަށް ހުޅުވާލައިފި އެވެ.\nއެސްޓްރަބޯން އިން ކްރެޑިޓް ސްކީމެއް ތައާރަފްކޮށްފި\nބަދިގެއަށް ބޭނުންވާ ގިނަ ސާމާނު ވިއްކާ އެސްޓްރަބޯން ފިހާރައިން ރިސޯޓުތަކާއި ގެސްޓްހައުސްތަކަށް ހާއްސަކޮށް ކްރެޑިޓް ސްކީމެއް ތައާރަފްކޮށްފި އެވެ.\nރެޑްވޭވުން މިދިޔަ ރޯދަ މަހު ކުރިއަށް ގެންދިޔަ ރޯދަ ސޭލްގެ ނަސީބުވެރިން ހޮވައިފި އެވެ.\nއޮންލައިން ވިޔަފާރިއާ އެކު ވީބީގެ ވެބްސައިޓެއް\nވީބީ މާޓުން އޮންލައިން ވިޔަފާރި ކުރުމަށް ހާއްސަ ވެބްސައިޓެއް ތައާރަފުކޮށްފި އެވެ.\nކުކުޅު ފިހާރަ އިން އަނެއްކާވެސް ތަކެތި އަގުހެޔޮ ކޮށްފި\nކުކުޅު ފިހާރައިގެ އީ-މޯލުން ވިއްކާ ތަކެތި އަނެއްކާ ވެސް އަގުހެޔޮ ކޮށްފި އެވެ.\nބީއެޗްއެމުން މިހާރު އޮންލައިންކޮށް ވިޔަފާރި ކުރެވޭނެ\nރާއްޖޭގައި ފުޅާ ދާއިރާއެއްގައި ހޯލްސޭލްގެ ހިދުމަތް ދެމުން އަންނަ ބީއެޗްއެމް ޓްރޭޑާސް އިން އޮންލައިންކޮށް ވިޔަފާރިކުރެވޭ ގޮތް ހަދައިފި އެވެ.\nކޮލިޓީ ރަނގަޅު ފްލޯރިން ގަންނަން އެސެންޝިއާ އަށް\nކޮލިޓީ ރަނގަޅު ފްލޯރިން އެސެންޝިއާ ފިހާރައިން ލިބެން ހުންނާނެ ކަމަށާއި އެތަނުން ވިއްކާ "ކުއިކް ސްޓެޕް" ބްރޭންޑްގެ ފްލޯރިން އަކީ ޒަމާނީ އަދި މަތީ ފަންތީގެ ބޭނުންތަކަށް ހާއްސަ އުފެއްދުމެއް ކަމަށް އެތަނުން ބުނެފި އެވެ.\n"ޕްރިމް އޯތޮޕީޑިއާ"ގެ އުފެއްދުންތައް ތައާރަފުކޮށްފި\nމަޝްހޫރު ގިނަ ބާވަތްތަކުގެ އޯތޮޕީޑިކް އުފެއްދުންތައް ތައްޔާރުކުރާ "ޕްރިމް އޯތޮޕީޑިއާ"ގެ އުފެއްދުންތައް ލައިފް ސަޕޯޓުން ރާއްޖެ އަށް ތައާރަފު ކޮށްފި އެވެ.\nކެންސަލްކުރި އިވެންޓުތައް ބާއްވަން ޑިޖިޓަލް ސްޓޫޑިއޯ\nރާއްޖޭގައި ބޮޑެތި އިވެންޓުތައް ބޭއްވުމުގައި ނަން މަޝްހޫރު އެއް ކުންފުންޏަކީ ސްޓޭޖް ކޯ އެވެ. ރަސްމީ ހަފުލާތަކާއި މިއުޒިކް އިވެންޓުތަކުގައި ފުލް ސޮލިއުޝަނެއް ފޯރުކޮށްދެމުން އަންނަ މި ކުންފުންޏަށް ވެސް ކޮވިޑް-19 އާ ގުޅިގެން ހިދުމަތްތައް ފޯރުކޮށްދިނުމުގައި ދަތިތައް ކުރިމަތިވި އެވެ. ނަމަވެސް މި ހާލަތުގައި "ނިއު ނޯމަލް"ގެ...\nސޮނީ ސްޕޯޓްސް އިން "ޕެޕޭ ޖީންސް" ތައާރަފް ކުރަނީ\nލަންޑަނުގެ މަޝްހޫރު ފެޝަން ބްރޭންޑް، "ޕެޕޭ ޖީންސް"ގެ ކުޑަކުދިންގެ ހެދުން ސޮނީ ސްޕޯޓްސް އިން މާދަމާ ރާއްޖެ އަށް ތައާރަފު ކުރާނެ ކަމަށް އެ ފިހާރަ އިން ބުނެފި އެވެ.\nއަކުއާ ވިޓާ ރެޒިޑެންސީގެ ބޮޑު ބައި ނިންމައިފި\nރާއްޖޭގެ ގުދުރަތީ ރީތިކަން ދައްކުވައިދޭ ގޮތަށް ހުޅުމާލޭގައި ތަރައްގީކުރާ، އަކުއާ ވިޓާ ރެޒިޑެންސީގެ 60 ޕަސެންޓު މަސައްކަތް ނިމިފައިވާ ކަމަށް އެ ކުންފުނިން ބުނެފި އެވެ.\nރީއިންވެންޓުން ވިކްޓްރީ އިލެކްޓްރޯސްޓެޓިކް ތައާރަފްކޮށްފި\nޑިސްއިންފެކްޓް ކުރުމަށް ހާއްސަ "ވިކްޓްރީ އިލެކްޓްރޯސްޓެޓިކް" ސްޕްރެއާ އެއް ރީއިންވެންޓް މޯލްޑިވްސް އިން ތައާރަފްކޮށްފި އެވެ.\nކުކުޅު ފިހާރައިގެ އީ-ސްޓޯރު، އީ-ޝޮޕިން މޯލަކަށް\nކުކުޅު ފިހާރަ އަށް އާއްމުންގެ ފަރާތުން ލިބޭ ތަރުހީބު ބޮޑުވުމުގެ ސަބަބުން ހިދުމަތްތައް ފުޅާ ކުރުމަށް އެ ފިހާރައިގެ އީ-ސްޓޯރު، އީ-ޝޮޕިން މޯލަކަށް ބަދަލުކުރަން ނިންމައިފި އެވެ.\nJune 06, 2020 1\nގޯޕްރައިމް: ރީޓެއިލް/ހޯލްސޭލް ފިހާރަތައް އެއްތަނަކުން\nރީޓެއިލް އާއި ހޯލްސޭލް ފިހާރަތައް ކަސްޓަމަރުންނާ ގުޅުވައިދޭން އުފެއްދި މޯބައިލް އެޕްލިކޭޝަން "ގޯޕްރައިމް"ގައި ރަޖިސްޓްރީވުމުގެ ފުރުސަތު ރާއްޖޭގެ ހުރިހާ ވިޔަފާރިތަކަށް ހުޅުވާލައިފި އެވެ.


Europe ge season June ge kurin nufesheyne\nޔޫރަޕްގެ ސީޒަން ޖޫންގެ ކުރިން ނުފެށޭނެ\nޔޫރަޕްގެ ފުޓްބޯޅަ ސީޒަން، ޖޫން މަހުގެ ކުރިން ނުފެށިދާނެ ކަމުގެ ބިރު އެބައޮތް ކަމަށް، ޔޫއެފާގެ ސީނިއާ އޮފިޝަލުން ފާހަގަ ކޮށްފި އެވެ.\nމިހާރު ހަލުވި ކަމާއެކު ފެތުރެމުންދާ ކޮވިޑް-19 ގެ ނުރައްކާ އެއް ބަރެއްގައި އެންމެ ބޮޑަށް އޮތީ ޔޫރަޕްގަ އެވެ. ޔޫއެފާއިން ކުރިން އަންދާޒާ ކޮށްފައި ވަނީ، ޔޫރަޕްގެ ލީގްތަކުގެ ސީޒަން މެއި މަހު ފެށުމަށެވެ. އެހެންނަމަވެސް ޔޫރަޕްގެ ހާލަތު އިތުރަށް ގޯސް ވަމުން ދާތީ އެ ތާރީހްގައި ސީޒަން ނުފެށޭނެ ކަން ގާތްގަނޑަކަށް ވަނީ ޔަގީންވެފަ އެވެ. ޔޫއެފާގެ މެންބަރު ގައުމުތަކުން މަސައްކަތް ކުރީ، މެއި މަހު ލީގް ފަށައި ޖުލައި މަހު ނިންމާލެވޭތޯ އެވެ.\nބައެއް ކުޅުންތެރިންގެ ކޮންޓްރެކްޓްގެ އެންމެ ފަހު ތާރީހަކީ، ޖޫން 30 އެވެ. ޔޫއެފާއިން ވަނީ އެ ޔޫނިއަންގެ 55 މެންބަރު ގައުމާއެކު ވީޑިއޯ ކޮންފަރެންސް ބައްދަލުވުމަކަށް ގޮވާލާފަ އެވެ. މިއަދު ބާއްވާ މި ބައްދަލުވުމުގައި ކުޅުންތެރިންގެ ކޮންޓްރެކްޓާ ބެހޭގޮތުން ހައްލުތަކެއް ހޯދުމަށް މަޝްވަރާ ކުރާނެ އެވެ.\nމި ބައްދަލުވުމުގައި ބައިވެރިވާނެ ބައެއް އޮފިޝަލުން ވަނީ، ޖޫންގައި ސީޒަން އަލުން ފަށައި އޯގަސްޓް ގައި ސީޒަން ނިންމާލުމަށް ކުރިން ވާހަކަ ދައްކާފަ އެވެ. އާންމު އުސޫލުން ޔޫރަޕްގައި ސީޒަން ފަށަނީ އޯގަސްޓްގަ އެވެ. މިހާރު ދިމާވެފައިވާ ހާލަތުން އަންނަ ސީޒަންގެ ތައްޔާރީތަކަށް ބުރު އަރާނެ އެވެ. މިހާރު މިދާ ގޮތުން އަންނަ ސީޒަން ކުޅެން ޖެހޭނީ ޓައިޓް ޝެޑިއުލެއްގަ އެވެ. އެއީ އަންނަ އަހަރަށް ޔޫރޯ ފުޓްބޯޅަ މުބާރާތް ފަސް ކޮށްފައި ވުމުން، އެ މުބާރާތަށް ތައްޔާރުވާން ވަގުތު ދޭން ޖެހޭތީ އެވެ.\nކޮވިޑް-19 އީޔޫ ޑަބްލިޔޫއެޗްއޯ + ކޮރޯނާ ވައިރަސް ކޮވިޑް-19 އިގެ ބަލާއާފާތް


Tenet mudhhatheh neiy gothah faskoffi | Mihaaru\nކްރިސްޓޮފާ ނޯލަންގެ "ޓެނެޓް" މުއްދަތެއް ނެތް ގޮތަށް ފަސްކޮށްފި\n"ޓެނެޓް" ގެ ޕޯސްޓަރެއް.\n24 ޖުލައި 2020 - 09:20\nމި އަހަރު އެންމެ ގިނަ ބަޔަކު އެންމެ ބޮޑަށް އިންތިޒާކުރާ ފިލްމުތަކުގެ ތެރޭގައި ހިމެނޭ ޑައިރެކްޓަރު ކްރިސްޓޮފާ ނޯލަންގެ އާ ފިލްމު "ޓެނެޓް" ރިލިޒްކުރުން މުއްދަތެއް ނެތް ގޮތަށް ވޯނާ ބްރަދާޒް އިން ފަސްކޮށްފި އެވެ.\nމީޑިއާތަކުން ބުނީ މި ސަބަބާ ހުރެ ފިލްމު މި އަހަރު ފެނުމާ ދޭތެރޭ ވެސް ބޮޑެތި ސުވާލުތަކެއް އެބަހުރި ކަމަށެވެ. "ޓެނެޓް" ރިލީޒްކުރަން އެންމެ ފަހުން ނިންމި ތާރީހަކީ މި އަންނަ މަހުގެ 12 އެވެ. އޭގެ ކުރިން އެ ފިލްމު މި މަހުގެ 17 އަދި އޭގެ ފަހުން 31 ގައި ރިލީޒްކުރަން ވެސް ތާވަލުކުރި އެވެ.\nނަމަވެސް ތާރީހުތަކަށް ބަދަލު އައިސް އެންމެ ފަހުން މި އަހަރު ފިލްމު އަޅުވައިފާނެކަމާ ދޭތެރޭ ސުވާލު އުފެދުނީ ކޮވިޑް-19 އާ ހެދި އެވެ. މިކަމާ ބެހޭ ގޮތުން ވޯނާ އަދި އެއްވެސް ވާހަކައެއް ނުދައްކަ އެވެ.\nކޮވިޑް-19ގެ ބަލިމަޑުކަމާ ހެދި މި އަހަރުގެ ވަރަށް ގިނަ ފިލްމުތަކެއްގެ ތާރީހުތަކަށް ބަދަލު ގެންނަން ޖެހިފައިވެ އެވެ. އަދި މިކަމާ ހުރެ ބައެއް ފިލްމުތައް ވަނީ ޑިޖިޓަލްކޮށް ޕްރިމިއާ ވެސް ކޮށް، ބައެއް ފިލްމުތައް އަންނަ އަހަރަށް ފަސްކޮށްފަ އެވެ.\nހޮލީވުޑްގެ ޚަބަރުތައް ގެނެސްދޭ ނޫސްތަކުން ބުނިގޮތުގައި ގާތްގަނޑަކަށް 225 މިލިއަން ޑޮލަރުގެ ބަޖެޓަކުން ހަދާފައިވާ ޖާސޫސީ ފިލްމު "ޓެނެޓް" ރިލީޒްކުރަން ބޭނުން ވަނީ ސިނަމާތަކުގަ އެވެ. އެގޮތުން ރަނގަޅު ދަނޑިވަޅެއް ލިބޭތޯ އަދިވެސް އަންނަނީ މަސައްކަތްތަކެއް ކުރަމުންނެވެ. ވޯނާ އިން ލަފާކޮށްފައި އޮތީ ސިނަމާތަކުގައި ފިލްމު އަޅުވައިގެން އެންމެ މަދުވެގެން ވެސް 400 މިލިއަން ޑޮލަރު ލިބޭނެ ކަމަށެވެ. އެވަރުގެ އާމްދަނީއެއް ބޮކްސް އޮފީހުން ލިބިގެން ނޫނީ "ޓެނެޓް" ގެ ހަރަދު ވެސް ފޫނުބެއްދޭނެ އެވެ.\nނަމަވެސް އަނެއް ސުވާލަކީ ކޮވިޑްގެ ބަލިމަޑުކަމުގެ ތެރޭގައި ފިލްމު ސިނަމާތަކުގައި އަޅުވައިގެން އެވަރުގެ އާމްދަނީއެއް ލިބިދާނެތޯ އެވެ؟ ސިނަމާތައް އަލުން ހުޅުވާ އިރު، އާ އުސޫލްތަކުގެ ދަށުން ކުރަން ޖެހޭ އެންމެ މުހިއްމު އެއް ކަމަކީ ގައިދުރުކަން ބެހެއްޓުމަށް ސިނަމާތަކުގެ ޝޯތަކަށް ވައްދާ މީހުންގެ އަދަދު ދަށްކުރުމެވެ.\nބައެއް ނޫސްތަކުން ބުނާގޮތުން "ޓެނެޓް" ޑިޖިޓަލްކޮށް ޕްރިމިއާކުރަން ހުށަހެޅުންތަކެއް ލިބެމުން ދިޔަ ނަމަވެސް މި ފިލްމު ބެލުންތެރިންނަށް ނޯލަން ގެނެސްދޭން ބޭނުން ވަނީ ސީދާ ސިނަމާތަކުގަ އެވެ. އެހެންވެ ޑިޖިޓަލްކޮށް ފިލްމު ގެނެސްދިނުމުގެ ފުރުސަތު ވަރަށް ކުޑަ އެވެ. އަނެއް ކަމަކީ ޑިޖިޓަލް ރައިޓްސް ވިއްކާލައިގެން ފިލްމުގެ ޓީމުން ބޭނުންވާ ވަރުގެ އާމްދަނީއެއް ލިބޭނެކަން ކަށަވަރުނުވުމެވެ.\nކޮންމެއަކަސް "ޓެނެޓް" އަޅުވާނެ ތާރީހެއް ދެން ނޭނގުމަކީ މި ފިލްމަށް އިންތިޒާރުކޮށްގެން ތިބި މީހުންނަށް ލިބޭނެ ވަރަށް މާޔޫސީއަކަށްވާނެ އެވެ.\nމި ފިލްމުގެ މައިގަނޑު ރޯލްތަކުން ފެނިގެންދާނީ ރޮބަޓް ޕެޓިންސަނާއި ޖޯން ޑޭވިޑް ވޮޝިންޓަނާއި އެލިޒަބަތު ޑެބީކީ އާއި އާރޯން-ޓޭލާ ޖޯންސަނާއި މައިކަލް ކެއިން، ކެނެތު ބްރަނާ އާއި ޑެންޒެލް ސުމިތާއި މާޓިން ޑޮނޯވެން އަދި ބޮލީވުޑްގެ ބަތަލާ ޑިމްޕަލް ކަޕާޑިއާ އެވެ. ގިނަ ބަޔަކު "ޓެނެޓް" އާ މެދު ކުރާ އެއް އުންމީދަކީ ނޯލަން 2010 ގައި ގެނެސްދިން "އިންސެޕްޝަން" ކަހަލަ އާދަޔާހިލާފު ފިލްމަކަށް މި ފިލްމުވާނެ ކަމެވެ.\nހޮލީވުޑް ބޮކްސް އޮފީސް ޑިމްޕަލް ކަޕާޑިއާ ސިނަމާ ފިލްމު


Panama ah badhalaeh neh, England thaareehu iyaadha kuran\nފުރަތަމަ މެޗުގައ، ބެލްޖިއަމް އަތުން ބަލިވެފައި ވީނަމަވެސް، މިއަދު އިންގިރޭސިންނާ ދެކޮޅަށް ކުޅޭ މެޗުގައިވެސް ޓީމަށް ބަދަލެއް ނުގެންނާނެ ކަމަށް ޕެނަމާގެ ކޯޗް ހާމަން ޑަރިއޯ ގޯމޭޒް ބުނެފި އެވެ.\nވޯލްޑްކަޕުގައި، މުޅިން އަލަށް ވާދަ ކުރާ ޕެނަމާއިން، މިރޭ އިނގިރޭސިން އަތުން ބަލި ވެއްޖެނަމަ އެ ޓީމު މުބާރާތުން ކަޓާނެ އެވެ. މިރޭ އިނގިރޭސިން ނިކުންނަނީ އެ ގައުމުގެ ވޯލްޑްކަޕުގެ ތާރީހްގައި، އާންމުކޮށް ނުހެދޭ ރެކޯޑެއް ހެދުމަށެވެ.\nއެއީ ވޯލްޑްކަޕުގެ ފުަރަތަމަ ދެ މެޗުން މޮޅުވުމެވެ. އިންގެލެންޑްގެ ވޯލްޑްކަޕު ތާރީހްގައި، މުބާރާތުގެ ފުރަތަމަ ދެ މެޗުން އެ ޓީމުން މީގެ ކުރިން މޮޅު ވެފައި ވަނީ ދެ ފަހަރު އެވެ.\nއިންގެލްނޑްގެ ކޯޗް ސައުތުގޭޓް (ކ) އެ ޓީމުގެ ޗީކް އަށް އިރުޝާދު ދެނީ --- ފޮޓޯ: ފީފާ\nއެއީ 1982 ވަނަ އަހަރާއި 2006 ވަނަ އަހަރު އެވެ. އަމިއްލަ ގައުމުގައި 1966 ވަނަ އަހަރު ބޭއްވި ވޯލްޑްކަޕު ޗެމްޕިއަންކަން ހޯދި ނަމަވެސް، ފުރަތަމަ ދެ މެޗުން އިންގެލެންޑަށް މޮޅު ވެވިފަ އެއް ނުވެ އެވެ.\nސައުތުގޭޓް މިފަހަރު ގެނައި ސްކޮޑަކީ، މުބާރާތުގައި ވާދަ ކުރާ އެންމެ ޒުވާން ސްކޮޑްތަކުގެ ތެރޭގައި ހިމެނޭ ސްކޮޑެވެ. އިނގިރޭސިން ތައްޔާރު ވަމުން ދަނީ 2022 ވަނަ އަހަރުގެ ވޯލްޑްކަޕު ކާމިޔާބު ކުރުމަށް ވަރުގަދަ ސްކޮޑެއް އެކުލަވާ ލުމަށެވެ.\nއޭނާ ބުނީ، ފުރަތަމަ ދެ މެޗުން މޮޅުވުމުގެ ރެކޯޑް އޭނާގެ ޓީމަށް ހާސިލު ވެއްޖެނަމަ އެއީ، އެ ސްކޮޑަށް ލިބިގެންދާނެ ބޮޑު އިތުބާރެއް ކަމަށެވެ.\n"ސަބަބަކީ މި ސްކޮޑް ވަރަށް ޒުވާން، އަހަރެމެންގެ ތާރީހް ބަލައިފިނަ ފެންނާނީ މުޅިން އެހެން ގޮތަކަށް، އެހެންވެ މިކަހަލަ ޒުވާން ސްކޮޑަކަށް އެ ތާރީހް އިޔާދަ ކުރެވޭނަމަ އެއީ ފާހަގަ ކުރެވޭ ކަމަކަށް ވެގެންދާނެ."\nއިންގެލެންޑާ ޕެނަމާ ކުޅޭ މެޗު ފަށާނީ ރާއްޖޭ ގަޑިން ހަވީރު 5:00 ގަ އެވެ. އަނިޔާގެ ސަބަބުން މިއަދުގެ މެޗުގައި ޑެލީ އަލީއަށް ނުކުޅެވޭނެ އެވެ.


MTCC ge hisaa akah mifaharu 2.60 Rufiyaa bahan ninmaifi\nވިޔަފާރި - އެމްޓީސީސީގެ ހިއްސާ ބެހުން\nއެމްޓީސީސީގެ ހިއްސާއަކަށް މިފަހަރު 2.60ރ ބަހަން ނިންމައިފި\nއެމްޓީސީސީއަށް ލިބުނު އާމްދަނީއަށް ބަލާއިރު އެންމެ ބޮޑު ބައެއް ހިއްސާކުރަނީ ކޮންސްޓްރަކްޝަން އެންޑް ޕްރޮޖެކްޓް މެނޭޖްމަންޓް ދާއިރާ\nދަތުރުފަތުރުކުރުމުގެ ދާއިރާއިން މިއަހަރު ވަނީ ގެއްލުންވެފައި\nއެމްޓީސީސީން ދަރަންޏަށް ކެނޑުމަށް ފަހު ޖުމްލަ އެސެޓް ހުރީ 964.39 މިލިއަން ރުފިޔާގައި\nކ. މާލެ 27 އޭޕުރިލް 2018 | ހުކުރު 08:13 1,914\nއެމްޓީސީސީގެ އަހަރީ އާންމު ޖަލްސާގެ ތެރެއިން - ސިމާހާ ނަސީމް\nނިމިދިޔަ އަހަރު އެމްޓީސީސީ އަށް ލިބުނު ފައިދާގެ ތެރެއިން ކޮންމެ ހިއްސާއަކަށް 2.60ރ ބަހަން އެ ކުންފުނިން ފާސްކޮށްފިއެވެ.\nބުރާސްފަތި ދުވަހުގެ ރޭ ހޮޓެލް ޖެންގައި ބޭއްވި އަހަރީ އާންމު ޖަލްސާގައި ބައިވެރިވެފައި ވަނީ 49 ހިއްސާދާރުންނާއި 452 ޕްރޮކްސީއާ އެކު ޖުމުލަ 501 ހިއްސާދާރުންނެވެ.\nއެމްޓީސީސީން ބުނީ އެ ކުންފުނިން 1.29 ބިލިއަން ރުފިޔާގެ ވިޔަފާރިކޮށް 145.37 މިލިއަން ރުފިޔާގެ ސާފު ފައިދާ ހޯދާފައިވާ ކަމަށާއި މިއީ 2016 ވަނަ އަހަރާ އަޅާ ބަލާއިރު 26 އިންސައްތަ އިތުރު އަދަދެއް ކަމަށެވެ.\nއެމްޓީސީސީއަށް ލިބުނު އާމްދަނީއަށް ބަލާއިރު އެންމެ ބޮޑު ބައެއް ހިއްސާކުރަނީ ކޮންސްޓްރަކްޝަން އެންޑް ޕްރޮޖެކްޓް މެނޭޖްމަންޓް ދާއިރާއެވެ. އެ ދާއިރާ އިން 63 މަޝްރޫއެއްގައި މަސައްކަތްކޮށް 36 މަޝްރޫއުގެ މަސައްކަތް ވަނީ ނިންމާލާފައެވެ. އަދި 798 މިލިއަން ރުފިޔާގެ އާންދަނީއެއް ވަނީ ކޮންސްޓްރަކްޝަން އެންޑް ޕްރޮޖެކްޓް މެނޭޖްމަންޓުން ހޯދާފައެވެ. މިއީ ކުންފުނީގެ މުޅި އާމްދަނީގެ 61 އިންސައްތައެވެ.\nދަތުރުފަތުރުކުރުމުގެ ދާއިރާ އިން 2017 ވަނަ އަހަރު އެމްޓީސީސީއަށް 55.86 މިލިއަން ރުފިޔާ ގެއްލުންވެފައިވާއިރު، 2016 ވަނަ އަހަރު 35.14 މިލިއަން ރުފިޔާގެ ގެއްލުން އެ ކުންފުންޏަށް ވަނީ ލިބިފައެވެ. މިއީ މިދިޔަ އަހަރާ އަޅާބަލާއިރު 37 އިންސައްތައިގެ ގެއްލުމުގެ އިތުރުވުމެކެވެ.\nމީގެ އިތުރުން ޑޮކިންގް އެންޑް މެއިންޓޭނަންސްގެ ދާއިރާ އިން 1.38 މިލިއަން ރުފިޔާގެ ގެއްލުން މިދިޔަ އަހަރު ލިބިފައިވާއިރު މި ދާއިރާއަށް 2016 ވަނަ އަހަރު ލިބުނީ 7.19 މިލިއަން ރުފިޔާގެ ފައިދާއެކެވެ.\nއެމްޓީސީސީން ދަރަންޏަށް ކެނޑުމަށް ފަހު ޖުމްލަ އެސެޓް ހުރީ 964.39 މިލިއަން ރުފިޔާގައެވެ.\nއެމްޓީސީސީން ހިއްސާގެ ފައިސާގެ ގޮތުގައި 2016 ވަނަ އަހަރު ހިއްސާއަކަށް 24ރ. ވަނީ ބަހާފައެވެ.


Committee hoonuve barulamany nizaam eh gennah govaalaifi – Iru\nކޮމެޓީ ހޫނުވެ، ބަރުލަމާނީ ނިޒާމެއް ގެންނަން ގޮވާލައިފި\nސަރުކާރުގެ މަސްއޫލިއްޔަތު އަދާކުރާ މިންވަރު ބަލާ ކޮމެޓީއަށް އެންވަޔަރަންމަންޓް މިނިސްޓަރު ޑރ. ޙުސައިން ރަޝީދު ޙަސަން ހާޒިރުކުރި ބައްދަލުވުން ހޫނުވެ، ރާއްޖޭގައި ބަރުލަމާނީ ނިޒާމެއް ގާއިމް ކުރުމަށް ފުވައްމުލަކު ދެކުނު ދާއިރާގެ އެމްޑީޕީ މެމްބަރު މުހައްމަދު މުމްތާޒު ގޮވާލައްވައިފިއެވެ.\nސަރުކާރުގެ މަސްއޫލިއްޔަތު އަދާ ކުރާ މިންވަރު ބަލާ ކޮމިޓީގެ މިރޭގެ ބައްދަލުވުމުގެ އެޖެންޑާގައި ވަނީ ފުވައްމުލައް ސިޓީގެ ފެނާއި ނަރުދަމާގެ ނިޒާމާ ގުޅޭ ގޮތުން މަޝްވަރާ ކުރުމެވެ. އެ ކަމަށް އެންވަޔަރަމެންޓް މިނިސްޓަރުގެ އިތުރުން ފެނަކަ ކޯޕަރޭޝަންގެ އިސް ބޭފުޅުންނާއި ފުވައްމުލައް ސިޓީ ކައުންސިލްގެ މެންބަރުން ބައިވެރިވެވަޑައިގެންނެވި އެވެ.\nމެންބަރުންގެ ސުވާލުތަކަށް ޖަވާބު ދެއްވަމުން މިނިސްޓަރު ހުސައިން ވިދާޅުވަނީ އެ މިނިސްޓްރީގެ މެންޑޭޓްގެ ތެރޭގައި އޮންނަ ކަމަކީ ތިމާވެއްޓާއި އެނާޖީއާ ގުޅުން ހުރި ކަންކަމުގެ ސިޔާސަތު ކަނޑައެޅުން ކަމަށެވެ.\nމިރޭ ކުރިއަށްދިޔަ ކޮމެޓީ ބައްދަލުވުމުގައި މިނިސްޓަރުގެ އެ ޖަވާބާ ގުޅިގެން ވަރަށް ހިތްހަމަނުޖެހި ހުންނަވައި ހުންނަވައި ފުވައްމުލައް ދެކުނު ދާއިރާގެ މެންބަރު މުމްތާޒު މުހައްމަދު ވިދާޅުވީ އެންވަރަޔަމެންޓް މިނިސްޓަރުގެ އިތުރުން އަދިވެސް ގިނަ މިނިސްޓަރުންގެ ފަރާތުން ވެސް ޒިންމާދާރުކަން ކުޑަ އަމަލުތައް ފެންނަ ކަމަށެވެ. ބައެއް މިނިސްޓަރުންނަށް އެއް ގޮތަކަށް ވެސް ރައްޔިތުންގެ އިހުސާސްތައް ނުދަންނަ ކަމަށް އޭނާ ވިދާޅުވި އެވެ.\nހއ އަތޮޅުން ފެށިގެން އއ އަތޮޅަށް ވައިޓް އެލަރޓް ނެރެފި\n“މިހާރު އެބަ ސުވާލު އުފެދޭ މިއީ އެންމެ ރަނގަޅު ނިޒާމުތޯ؟ ދިވެހިރާއްޖޭގެ ވެރިކަން ކުރާ ނިޒާމުގެ ވާހަކަ އަޅުގަނޑު މި ދައްކަނީ. ރައްޔިތުންގެ އިހްސާސްތައް ނޭނގޭ މިނިސްޓްރީތަކާއި މިނިސްޓަރުންތަކެއް ބައިތިއްބައިގެން އަޅުގަނޑުމެންނަކަށް ނޭނގޭ މިކަން ކުރާނެ ގޮތެއް. އަޅުގަނޑުމެންނަށް ރައްޔިތުން ގުޅަނީ. ރިޔާސީ ނިޒާމުގެ ބަދަލުގައި ބަރުލަމާނީ ނިޒާމެއް ގެންނަން ވެއްޖެކަން ނޭނގޭ.” މުމްތާޒް ވިދާޅުވިއެވެ.\nޑރ. ޙުސައިން މިރޭ ކޮމިޓީއަސް ހާޒިރު ކުރީ ފުވައްމުލަކުގައި ގާއިމްކޮށްފައިވާ ފެނާއި ނަރުދަމާ ނިޒާމާ ގުޅޭގޮތުން ސުވާލު ކުރުމަށެވެ.


BREAKING: Ehjinsun Gulhun Hingan Thibi2Firihenun L.Gamun Hayyaru Koffi - Vaguthu\nކޮވިޑް ފައްސި އަނެއްކާވެސް ސައްތައިން މައްޗަށް - 12 ގަޑިއިރު ކުރިން\nއެއްޖިންސުން ގުޅުން ހިންގަން ތިބި ދެފިރިހެނުން ލ.ގަމުން ހައްޔަރުކޮށްފި\n1 މަސް ކުރިން ( މާޗް 1, 2021 )\nލ.ގަން ތުނޑީ އަވަށް - ފޮޓޯ: ސައުގާން / އިންސްޓަގްރާމް\nއެއްޖިންސުން ގުޅުން ހިންގަން ތިބި ދިވެހި ދެ ފިރިހެނުން ލ.ގަމުން ހައްޔަރުކޮށްފިއެވެ.\n"ވަގުތު" އަށް މައުލޫމާތު ލިބިފައިވާ ގޮތުގައި ހައްޔަރުކޮށްފައި ވަނީ އުމުރުން ދުވަސްވީ މީހަކާއި މެދުއުމުރުގެ މީހެކެވެ. އެމީހުން ހައްޔަރުކޮށްފައި ވަނީ ގެސްޓްހައުސްއެއްގައި ގުޅުން ހިންގަން ތިއްބާ ކަމަށް މައުލޫމާތު ލިބެއެވެ.\n"އޭގެ ތެރެއިން އެކަކީ އެއްޖިންސުން ގުޅުން ހިންގާކަމަށް މީގެ ކުރިން ވެސް ތުހުމަތު ކުރެވިފައިވާ މީހެއް. ދެ މީހުން ގެސްޓް ހައުސްއަކަށް ވަދެ ގުޅުން ހިންގަން ތިއްބާ ފުލުހުން ވަދެ އެމީހުން ވަނީ ހައްޔަރުކޮށްފައި." މައުލޫމާތު އެނގޭ މީހަކު "ވަގުތު" އަށް ބުންޏެވެ.\nމައުލޫމާތު ދިން މީހާ ބުނީ ހައްޔަރުކުރި ދެމީހުންގެ ތެރެއިން އެކަކަކީ މިހާރު ވެސް ކައިވެނި ކޮށްގެން އުޅޭ މީހެކެވެ. ދެވަނަ މީހާ ވެސް މީގެ ކުރިން ވަނީ ކައިވެނިތަކެއް ކޮށްފައެވެ.\nއެއްޖިންސުން ގުޅުން ހިންގަން ތިބި ދެފިރިހެނުން ލ.ގަމުން ހައްޔަރުކުރި މައްސަލައިގައި އަދި ފުލުހުންގެ ބަހެއް ނުލިބެއެވެ.\nލ.ގަން ކުރިއަރުވާނީ ޒުވާން ފިކުރުގެ އަލީގައި: ޔާފިޒް މުހައްމަދު\nލ.ގަމުގައި ހިނގި އެކްސިޑެންޓްގައި އަނިޔާވި އަންހެން މީހާ ނިޔާވެއްޖެ\nގަމު ކައުންސިލުން އެމްޑީޕީއަށް ނިސްބަތްވާ މުވައްޒަފުންނަށް ނާޖާއިޒު މަންފާތަކެއް ހޯދައިދެނީ!\nމާޗް 1, 2021 10:35\nއުތެމަ އާއި އެމްޑީއެން ގެ ފަރާތުން މިހާރު ތައްޔާރުވަމުންދާނީ އެދެ މީހުން ރޢްޖެއިން ބޭރަށް ފުރިވާލުމަށް،،، ގައު ހަލާކު ވެ ނިމިއްޖެ\nމާޗް 1, 2021 13:15\nކަލޭއާ އެމީހުންނާ ހާދަ ގުޅުން ރަގަޅޭދޯ ކަލޭތީ އެމީހުންގެ ސެކެޓްރީތަ\nމާޗް 1, 2021 17:18\nގަންުޖާބޮވުނު ދީނަށްފުރައްސާރަކުރާ އުތެމަ ލާދީ މީހުނަށް ހާދަވަރެއް ވެއްޖެދޯ ކިތަންމެ ނުރުހުނަސް މިގައުމުގާ ޖާގައެއްނެއް ކަލޭ ދަންވީނުން އެކަންކުރަން އެކަންކުރާ މީހުނގެ ގާތަށް\nމާޗް 1, 2021 10:38\nލ.އަތޮޅު ހުރިހާ ނުބައިކަމަކުން ކުރީގަ.\nމާޗް 1, 2021 13:26\nހައްދުން ނައްޓާ، ހައްދުންމައްޗަށް ގޮސްފައިދޯ؟\nމާޗް 1, 2021 15:49\nލ އަތޮޅު އެކަނި ނޫން މި ރާއްޖޭގެ ހުރިހާ ރަށެއްގައިވެސް މިހާރު ތި ކުޅިގަނޑު އޮވޭ. ހަމަ އެކަނި މާލޭގައި ބަންގާޅީން އުޅޭ ކޮޢްޓެއްގައި މޫވީ އެއްހަރުކޮށްބަލަ5މިނިޓަށް . އެމަންޒަރުބަލަން ކެތްވާނެތޯ. ދުނިޔޭގެ ނިމުން އައިސްމިއޮތީ ޖެހިފަ. ވިސްނާ ބަޔަކަށް އިބުރަތެއްހުރި.\nމާޗް 1, 2021 10:40\nއަބުނާ ބާނައިގެން ނޮޅި ދޮވެލީ އުތަ؟\nމާޗް 1, 2021 10:55\nތިޔަކުޅިވަރު އެންމެ ގިނައީ އަންހެނުންގެ މެދުގައެވެ. އެކަމަކު އެމީހުން އެ ކުޅިވަރުކުޅޭނީ ވަރަށް ރައްކާތެރިވެތިބެއެވެ. ދެން އަދި ދެ އަންހެނަކު ބައްދަބައްދަފަ އަތުގުޅާފަތިއްބަސް އެއީ މާ ބޮޑުކަމަކަށް މީހަކު ނަހަދާނެއެވެ.\nމާޗް 1, 2021 10:59\nޜަޖަމު ކުރަން ޖެހޭނީ. ލާދީނީ އެމްޑީޕީން ބޭނުންވާ ކަހަލަ2އެއްޗެއް ތީ.\nމާޗް 1, 2021 15:27\nkabaru libey gothugai eiee MDP dhegolaa\nމާޗް 1, 2021 11:15\nދެން ވަރަށް ސަޕްރައިޒިން މިއޮށް ފަދަ ޒަމާނުގަވެސް.\nމާޗް 1, 2021 11:17\nފުލުހުން ރަނގަޅަށް ބަލާލަނިކޮށް ތިކަހަލަ ކިތައްމެ ތަނެއް ފެންނާނެ ދެފިރިހެނުންނެއްނޫން ދެއަންހެނުންވެސް ފެނިދާނެ ތޯއްޗެއް؟\nމާޗް 1, 2021 18:04\nފުލުންނަށް ބެލޭނެތަ؟! ޖިންސީއެދުން ފުއްދާ ތަކެތި އެތެރެކުރުމަކީ މަނާކަމެއްކަމަށް ރާއްޖެއަށް އެތެރެކުރުން މަނާކުރާ ގާނޫނުގައިއޮވޭ. އެކަމަކު އާންމުކޮށް ފޯނު ނަންބަރު ޖަހައިގެން އަގުވެސް ޖަހައިގެން ފޭސްބުކުގައި އެތަކެތި އާންމުކޮށް ވިއްކާ ބަޔަކު އެބައުޅޭ. މީ ފުލުހުން ދެނަހުރި ކަމަކަށްވެސް ނުވޭ. މި ގާނޫނު އޮންނަ ކަމެއް ފުލުހުން ނުވެސް ދަނޭ. މިކަމާބެހޭ ރިޕޯޓެއް ނޫސްވެރިޔަކު ލިޔެފިއްޔާ އެމީހަކާ ސުވާލުކުރާނެ ތަންތަން ވަަރަށް ގިނަވާނެ. ފުރައްސާރަކުރުން އެހާ ބޮޑުވާނެ.\nމާޗް 1, 2021 11:33\nމިސަރުކާރުގެ ތާއީދު ވ ބޮޑު ކަމެއް ތިޔާއީ ކުރިއަށް ކުރިއަށް ބާރަށް ކުރިއަށް\nމާޗް 1, 2021 17:21\nތީ އެޖެނޑާ 19 ތަފާތުވާނެ ރައްވެހިފަތިސް ވަނީ ތިކަަލަގެ ބިރަކާ ނުލަ މަޖާ ކުރުމުގެ ތރޭގަ\nމާޗް 1, 2021 12:17\nތީގެ އަނެއް އަތު މީހުން އަންހެނުންވެސް ގުޅުން ހިންގާ އަންހެނުންނާ ދުވަހަކުވެސް އޭގެން މީހެއް އަތުލައިނުގަނެވޭ. ކޮބާ ތަ އަންހެނުންތައް.\nމާޗް 1, 2021 12:29\nއިލާހީ ޤާނޫނު ތަންފީޒް ކޮށްގެން މެނުވީ މުސްލިމް މުޖްތަމައަކުން މިފަދަ ކަންތައް ތައް ނުހުއްޓުވޭނެ. ބަލިމަޑުކަމެއްގެ ތެރޭގައި ވަނިކޮށްވެސް އުރެދުމާއި ބޮޑެތި ފާފަތަކަށް އަރާގަތުމަކީ ހިތާމައިގެ މައްޗަށް ހުރި ހިތާމައެއް\nރައްވެހި ފަތިސް އަލިވިލުމުގެ އުފާ ފާޅުކުރަން ތިޔަފެށުނީ. ޔާ ﷲ މިނުބައި މުނާފިގުންގެ ކިބައިިން މިގައުމު ސަލާމަތް ކުރައްވާނދޭވެ.އާމީން.\nމާޗް 1, 2021 12:46\nކީކޭދެން ބުނާނީ ބުނެވެންއޮތީ ތިޔަދެމީހުން ވަރަށް ކުޅަދާނަޔޭ އައްޗީޑިދެން\nމާޗް 1, 2021 13:08\nމާޗް 1, 2021 13:31\nރާއްޖެ ހަލާކުވީކީ މިއަދަކު ނޫން މާކުރިންސުރެ ވެ ނިމިފަ އޮތްކަމެއް މިއަދު ތިލަވެގެން މިއުޅެނީ.\nމާޗް 1, 2021 14:50\nހެހޭ، ވާނީވެސް އެހެންތާ، ކަން ކުރާމީހުންނައް އެނގޭ މި ސަރުކާރުން އަޅާނުލާނެކަން، ލާދީނީ ބައިގަނޑު މުޅި ގައުމު ހަލާކު ކޮއްފި\nމާޗް 1, 2021 15:12\nއެބުނާހެން، އަބަދު ފިރިހެންނުން އަތުލާވާހަކަ މިދައްކަނީ، ކޮބާތަ ތިކުޅިވަރު ކުޅޭ އަންހެނުންތަށް. ޤާނޫނުގައި ނެތީތީ އެމީހުން ހައްޔަރު ކުރަން؟ ފުލުހުންވެސް ދުވަހަކުވެސް އެމީހުން ހައްޔަރުކުރަން އުޅޭތަނެއް ނުފެނޭ. މިހާރު ފިރިހެނުންނަށް ވުރެ އަންހެނުން ތިބައިގަ މާކުރީގައި އުޅެނީ.\nމާޗް 1, 2021 15:47\nފާހިޝް ވާހަކަ ދައްކާ ހެދުމަކީވެސް ބޮޑު ފާފައެއް\nމާޗް 1, 2021 17:23\nވަރައް އުފާވާނެ މިސަރުކާރު. އެލެކްސް އަށް ރަސްމީސިފައެއްގަ ވާނެ ތިކަން ހުށައަޅަން. ވަރައް ރަނޅައް ބަލާނެ މައްސަލައެއްތީ. ފަހަރުގަ ރާއްޖޭގަ އެއްޖިއްސުން ކާވެނި ކުރެވޭ ގޮތައްވެސް ނިއްމާފާނެ\nމާޗް 1, 2021 18:38\nމީކީ އެހެންދިވެހި ރާއްޖެ ތިކަހަލަ ހަބަރުފެތުރޭލެއް ގިނަވާނެ.\nމާޗް 1, 2021 20:33\nއަވަހަށް މަ ގައުމުން ނައްޓާލަންވީ\nމި ކަހަލަ ކަންކަން މިހާރު މާގިނަވެއްޖެ\nމާޗް 1, 2021 20:45\nމާޗް 1, 2021 21:28\nތީދެން ބޮޑުވަރު. އަންހެނަކު ނުލިބުނީތަ؟\nމާޗް 5, 2021 11:01\nމިހާރު މިޖަހާ ކޮވިޑް ވެކްސިން ޖެހީމަވެސް އެއްޖިންސުން ގުޅުން ހިނގުމައް ވާރުތަ ކުރާކަމައް ވަނީ


Aamdhanee 46 percent dhashah – Iru\nއާމްދަނީ 46 ޕަސެންޓް ދަށަށް\nދައުލަތަށް ލިބުނު އާމްދަނީ 46 ޕަސެންޓް ދަށްވެފައިވާ ކަމަށް ފިނޭންސް މިނިސްޓްރީގެ ވީކްލީ ފިސްކަލް ރިޕޯޓުން ދައްކައިފި އެވެ.\nފިނޭންސް މިނިސްޓްރީން ކޮންމެ ހަފުތާއަކު އާންމުކުރާ އެ ރިޕޯޓުގައިވާ ގޮތުން، މިއަހަރަށް ލިބޭނެ ކަމަށް އަންދާޒާކުރީ 30 ބިލިއަން ރުފިޔާ ނަމަވެސް ކޮވިޑް-19 އާ ގުޅިގެން އިގްތިސޯދު ހުއްޓިފައި އޮތުމުގެ ސަބަބުން ލިބިފައި ވަނީ 8.8 ބިލިއަން ރުފިޔާ އެވެ.\nނަމަވެސް މިދިޔަ އަހަރުގެ މި މުއްދަތަށް ބަލާއިރު ދައުލަތަށް އާމްދަނީގެ ގޮތުގައި 16.6 ބިލިއަން ރުފިޔާ ލިބިފައިވެ އެވެ.\nއޭގެ އިތުރުން މިހާތަނަށް ދައުލަތުގެ ހަރަދުގެ ގޮތުގައި 17.1 ބިލިއަން ރުފިޔާ ހޭދަކޮށްފައިވާއިރު މިދިޔަ އަހަރުކުރި ހޭދައިގެ އަދަދު އުޅެނީ 17.5 ބިލިއަން ރުފިޔާގަ އެވެ.\nފިނޭންސް މިނިސްޓްރީން ބުނާ ގޮތުގައި މިހާތަނަށް ޓެކްސްގެ ގޮތުގައި 7.1 ބިލިއަން ރުފިޔާ ލިބުންނަމަވެސް މިދިޔަ އަހަރުގެ މި މުއްދަތުގައި ޓެކްސްގެ ގޮތުގައި ލިބުނު އާމްދަނީ އުޅުނީ 12.1 ބިލިއަން ރުފިޔާގަ އެވެ.\nދައުލަތަށް ލިބުނު އާމްދަނީ މިހާ ބޮޑުތަނުން ދަށަށް ގޮސްފައި މިވަނީ ކޮވިޑް-19 ގެ ސަބަބުން ރާއްޖޭގެ އިގްތިސޯދު، އެންމެ ބޮޑަށް ބަރޯސާވެފައިވާ އޮތް ފަތުރުވެރިކަމުގެ ސިނާއަތް ތިން މަސް ދުވަހަށް މެދުކަނޑާލަން ޖެހުމުންނެވެ.


5000 ahvureh gina memberun ge soyaaeku MNP registry kuran husha alhaifi – adduLIVE\nފަސް ހާހަށްވުރެ ގިނަ މެމްބަރުންގެ ސޮޔާއެކު އެމްއެންޕީ ރަޖިސްޓްރީކުރަން ހުށަހަޅައިފި\nSep 15, 2021, 11:54 އަބްދުﷲ ޔާމީން\nމޯލްޑިވްސް ނެޝަނަލް ޕާޓީ (އެމްއެންޕީ) ރެޖިސްޓްރީ ކުރުމަށް އިލެކްޝަންސް ކޮމިޝަން (އީސީ)އަށް ހުށަހަޅައިފިއެވެ.\nއެމްއެންޕީ ރަޖިސްޓްރީ ކުރުމަށް އީސީއަށް ހުށަހަޅާފައިވަނީ 5000 މެމްބަރުންގެ ފޯމާއެކުއެވެ.\nމޯލްޑިވްސް ނެޝަނަލް ޕާޓީގެ ނަމުގައި ސިޔާސީ ޕާޓީއެއް އުފެއްދުމަށް މަސައްކަތް ކުރުމުގެ ހުއްދަ އިލެކްޝަންސް ކޮމިޝަނުން ދީފައިވަނީ 15 ޖުލައި 2021 ގައެވެ. މިދިޔަ ދެ މަސް ތެރޭގައި އެމްއެންޕީއަށް ގިނަ އަދަދެއްގެ ބަޔަކު ސޮއިކޮށްފައިވާކަމަށާއި، އޭގެ ތެރޭގައި ސިޔާސީ، އިޖްތިމާޢީ، އިޤްތިޞާދީ އަދި ތަޢުލީމީ ދާއިރާއިން ގިނަ ތަޖްރިބާތަކެއް ހޯއްދަވާފައިވާ ބޭފުޅުން ހިމެނިވަޑައިގަންނަވާކަމަށް އެމްއެންޕީން މައުލޫމާތުދެއެވެ.\nއެމްއެންޕީގެ އުންމީދަކީ ޕާޓީ އުފެއްދުމުގެ ޖަލްސާ ބޭއްވުމަށް އިލެކްޝަންސް ކޮމިޝަނުން ހުއްދަ ދެއްވިހާ އަވަހަކަށް އެޖަލްސާ ބާއްވާ، ސިޔާސީ ޕާޓީތަކުގެ ދަފްތަރުގައި ހިމެނުންކަމަށް އެޕާޓީން މައުލޫމާތުދެއެވެ. އަދި މިހިނގާ 2021 ވަނަ އަހަރު ނިމުމުގެ ކުރިން 10،000 މެންބަރުން ހަމަކޮށް އެމްއެންޕީއަކީ ދިވެހިރާއްޖޭގައި ހިންގާ އެންމެ ވަރުގަދަ ސިޔާސީ ހަރަކާތަށް ހެދުންކަމަށް އެޕާޓީން ބުނެފައިވެއެވެ.\nއެމްއެންޕީ އުފެއްދުމުގެ މަސައްކަތް ފަށާފައިވަނީ ދަނގެތިދާއިރާގެ މެމްބަރު، މުހައްމަދު ނާޒިމް، ތިމަރަފުށީ ދާއިރާގެ މެމްބަރު އަބްދުﷲ ރިޔާޒް، ނޮޅިވަރަމް ދާއިރާގެ މެމްބަރު މުހައްމަދު ނަޝީދު (މޮސްޓާ)، ނިލަންދޫ ދާއިރާގެ މެމްބަރު އަބްދުލްމުހްސިން ހަމީދު އަދި ވިލިމާލެ ދާއިރާގެ މެމްބަރު އަހްމަދު ހުޝާމެވެ. އެހެންނަމަވެސް މީގެ ތެރެއިން މޮސްޓާ އަދި މުހުސިން ވަނީ އެމްއެންޕީއަސް ސޮއި ކުރުން މަޑު ޖައްސާލާފައެވެ.


Veythuvedhiya 12 Dhuvahuge Thereygai 36,000 Fathuruverin Raajje Athuvejje\nވޭތުވެދިޔަ 12 ދުވަހުގެ ތެރޭގައި 36،000 ފަތުރުވެރިން ރާއްޖެ އަތުވެއްޖެ\nމިއަހަރުގެ މިހާތަނަށް ރާއްޖެ އަށް ޒިޔާރަތް ފަތުރުވެރިންގެ އަދަދު 36،001 އަށް އަރައިފިއެވެ.\nޓޫރިޒަމް މިނިސްޓްރީގެ ތަފާސް ހިސާބުތަކުން ދައްކާ ގޮތުގައި އެ އަދަދަކީ މިއަހަރުގެ ފުރަތަމަ 12 ދުވަހުގެ ރާއްޖެއަށް ޒިޔާރަތްކުރި ފަތުރުވެރިންގެ އަދަދެވެ. ނަމަވެސް މިއަދަދަކީ މިދިޔަ އަހަރުގެ މި މުއްދަތާއި އަޅާ ބަލާއިރު ދަށް އަދަދެއް ކަމަށް ތަފާސް ހިސާބުތަކުން ދައްކައެވެ.\nތަފާސް ހިސާބުތައް ދައްކާ ގޮތުގައި މިދިޔަ އަހަރު ރާއްޖެ އައި ފަތުރުވެރިން އަދަދު މިއަހަރުގެ މި މުއްދަތާއި އަޅާ ބަލާއިރު ވަނީ 46.6 އިންސައްތަ އިތުރުވެފައެވެ. ނަމަވެސް ކޮވިޑް19 ގެ މި ހާލަތުގައި މިހާ ގިނަ އަދަދެއްގެ ފަތުރުވެރިން ރާއްޖެ އައުމަކީ ލިބިގެން ދިޔަ ކާމިޔާބީއެއް ކަމަށް ޓޫރިޒަމް މިނިސްޓްރީ އިން ބުނެއެވެ.\nމިއަހަރުގެ މިހާތަނަށް ރާއްޖެ އައިސްފައިވާ ފަތުރުވެރިންގެ އަދަދަށް ބަލާއިރު އެންމެ ގިނަ ފަތުރުވެރިން ރާއްޖެ އަށް އައިސްފައި ވަނީ ރަޝިޔާ އިންނެވެ. ދެން އެންމެ ގިނަ ފަތުރުވެރިން ރާއްޖެ އައިސްފައި ވަނީ އިންޑިއާ އަދި ޔޫކްރެއިން އިންނެވެ.


Operation ah fahu fas kulhuntheri aku alun dhandah | Mihaaru\nއޮޕަރޭޝަނަށް ފަހު ފަސް ކުޅުންތެރިއަކު އަލުން ދަނޑަށް\nއަނިޔާގެ ސަބަބުން ފާއިތުވި އަަހަރެއްހާ ދުވަސް ތެރޭ އޮޕަރޭޝަން ކުރި ފަސް ކުޅުންތެރިން: (ކ.ވ) ލަބާން، އަސަކޮ، އޮގީ، ނާއިމް އަދި ހައިޝަމް.-- ފޮޓޯ: މިހާރު\n08 ނޮވެމްބަރ 2020\nމިދިޔަ ސީޒަނަކީ ބައެއް ކުޅުންތެރިންނަށް އެކި ގޮތްގޮތުން ގޮންޖެހުންތައް ކުރިމަތިވި ސީޒަނެކެވެ. ހާއްސަކޮށް ގައުމީ ޓީމަށް ވަގުތު ދޭން ވެގެން ލޯކަލް ސީޒަން ތެރޭގައި ބޮޑު ބްރޭކްތަކެއް ނެގުމުގެ ނަތީޖާ އަކަށްވީ ސީޒަންގެ ވަކި ހިސާބަކުން އެކި ޓީމުތަކުގެ މުހިއްމު ކުޅުންތެރިންތަކަކަށް އަނިޔާވެ އަވަހަށް ސީޒަން ނިމުމެވެ. އޭގެ ތެރެއިން ގިނަ ކުޅުންތެރިންނަށް އޮތް ހިތްހަމަޖެހުމަކީ ކޮވިޑް-19ގެ ސަބަބުން މި ފަަހަރުގެ ސީޒަން ފަހުން ފަށަން ޖެހޭއިރު، އަނިޔާއިން ސަލާމަތްވެ އެއްކޮށް ފިޓްވެގެން ކުޅުމަށް އެނބުރި އަންނަން ފުރުސަތު އޮތުމެވެ.\nމިިދިޔަ ސީޒަނުގައި ބޮޑެތި އަނިޔާވެގެން އަވަހަށް ސީޒަން ނިމުނު ކުޅުންތެރިންގެ ތެރޭގައި ހިމެނެނީ މާޒިޔާގެ ކެޕްޓަން އަސަދުﷲ އަބްދުﷲ (އަސައްކޮ) އާއި ގްރީން ސްޓްރީޓްސްގެ ގޯލްކީޕަރު ލަބާން ޝަރީފާއި އެ ޓީމާ މި ސީޒަނުގައި ގުޅުނު މިދިޔަ އަހަރު ފޯކައިދޫ ޓީމުން ފެނުނު މުހިއްމު ޖައިލަމް (އޮގީ) އަދި އީގަލްސްގެ ހައިޝަމް ހަސަން އަދި މުހައްމަދު ނާއިމް އެވެ.\nމި ފަސް ކުޅުންތެރިންނަކީ ވެސް ފިޓްކޮށް ހުރި ނަމަ ގައުމީ ޓީމުން ފުރުސަތު ހޯދާނެ ކުޅުންތެރިންނެވެ. އާ ސީޒަނަށް މިހާރު ހުރިހާ ކްލަބަކުން ޕްރެކްޓިސް ފަށާފައިވާއިރު، އޮޕަރޭޝަނަކަށް ފަހު އަނިޔާއިން ރަނގަޅުވެ އެއްކޮށް ފިޓްވާން މި ފަސް ކުޅުންތެރިން އަންނަނީ މަސައްކަތްކުރަމުންނެވެ.\nމި ކުޅުންތެރިންގެ ތެރެއިން އެންމެ ފުރަތަމަ މެޗުގެ ތެރެއިން އަނިޔާވީ ނާއިމް އަށެވެ. އެއީ މިދިޔަ އަހަރު ދިވެހި ޕްރިމިއާ ލީގުގެ ޗެމްޕިއަން މާޒިޔާއާ ދެކޮޅަށް އޮކްޓޫބަރު މަހުގެ ތެރޭގައި ކުޅުނު މެޗުގަ އެވެ. އޭނާ އޮޕަރޭޝަން ކުރީ މި އަހަރު ޖެނުއަރީ މަހުގަ އެވެ. އޭގެ ފަހުން ދެން އަނިޔާވީ އޮގީ އަށެވެ. އޮގީގެ ކަކުލަށް ސީރިއަސް އަނިޔާއެއް ލިބުނީ މިދިޔަ ޑިސެމްބަރު މަހު އީގަލްސްއާ ދެކޮޅަށް ކުޅުނު މެޗުގެ ތެރެއިންނެވެ. އޭނާ އޮޕަރޭޝަން ކުރީ ޖެނުއަރީ މަހުގެ ތެރޭގަ އެވެ.\nގައުމީ ޓީމާއި އީގަލްސްގެ ފަހަތުގައި ރަނގަޅު ކުރިއެރުމެއް ހޯދަމުން އައި ހައިޝަމް ކަކުލަށް އަނިޔާވީ މިދިޔަ ޖެނުއަރީ މަހު ޓީސީއާ ދެކޮޅަށް އީގަލްސް ކުޅުނު މެޗުގަ އެވެ. އަނިޔާގެ ސަބަބުން މެޗުތައް ކުޅެން އުނދަގޫވެ އެންމެ ފަހުން ކުޅުމާ ދުރުގައި ގިނަ ދުވަސްތަކެއް ވަންދެން ހުރުމަށް ފަހު ހައިޝަމް އޮޕަރޭޝަން ކުރީ އޭޕްރީލް މަހުގެ ތެރޭގަ އެވެ.\nމާޒިޔާގެ ކެޕްޓަން އަސަދުﷲގެ ކަކުލަށް އަނިޔާވީ އޭއެފްސީ ކަޕްގައި ފެބްރުއަރީ މަހު މާލޭގައި އޭއެފްސީ ކަޕްގެ ޕްލޭއޮފް މެޗުގައި ބެންގަލޫރާ ދެކޮޅަށް ކުޅުނު މެޗުގަ އެވެ. މި އަހަރު އޭނާގެ ކަނާތު ކަކުލުގެ ލިގަމެންޓަށް ސީރިއަސް އަނިޔާއެއް ލިބުނުއިރު، 2017 ވަނަ އަހަރު އޮަގަސްޓް މަހު އޭނާގެ ވާތު ކަކުލަށް ސީރިއަސް އަނިޔާއެއްވި އެވެ. އެ ފަަހަރު އޭނާ ވަނީ ނުވަ މަސް ފަހުން އެނބުރި އައިސް ތަފާތު ދައްކައިފަ އެވެ.\nގްރީން ސްޓްރީޓްސް އިން މިދިޔަ ސީޒަނުގައި ބިދޭސީ ކީޕަރަކާ ޓީމުގެ ގޯލު ހަވާލުކުރަން ޖެހުނު އެންމެ ބޮޑު ސަބަބަކީ ކީޕަރު ލަބާން އަށް ކުރިމަތިވި އަނިޔާގެ މައްސަލަތަކެވެ. ލަބާންގެ ކޮނޑަށް ލިބުނު އަނިޔާގެ ސަބަބުން ސީޒަންގެ ބޮޑުބައި އޭނާ އަށް ގެއްލުނެވެ. އެންމެ ފަހުން ކޮނޑަށް ލިބުނު އަނިޔާ އިން ރަނގަޅުވުމުގެ ގޮތުން މިދިޔަ ފެބްރުއަރީ މަހުގެ ތެރޭގައި އޭނާ ވެސް ވަނީ އޮޕަރޭޝަނެއް ކޮށްފަ އެވެ. ގްރީން ސްޓްރީޓްސްގެ ޕްރެކްޓިހާ އޭނާ ގުޅިފައިވާއިރު، މި ވަގުތު ބޭނުންވަނީ ރަނގަޅު ލެވަލެއްގައި ކުޅެވޭ ވަރަށް ފިޓްވާށެވެ.\nކްލަބް އީގަލްސް މާޒިޔާ ސ.ރ.ކ ދިރާގު ދިވެހި ލީގު އަސަދުﷲ އަބްދުﷲ ދިވެހި ޕްރިމިއާ ލީގް


Lanka’ah dhin hamalaa’ga sarukaaruge bodu ihumaaleh!\nރިޕޯޓު - ސްރީ ލަންކާގެ ބޮމުގެ ހަމަލާ\nލަންކާއަށް ދިން ޓެރަރިސްޓް ހަމަލާގައި ސަރުކާރުގެ ބޮޑު އިހުމާލެއް!\nލަންކާއަށް އާދިއްތަ ދުވަހު ދިން ބޮމުގެ ހަމަލާގައި 250 އަށް ވުރެ ގިނަ މީހުން ވަނީ މަރުވެފައި\nކ. މާލެ 25 އޭޕުރިލް 2019 | ބުރާސްފަތި 23:43 16,833\nލަންކާއަށް އާދިއްތަ ދުވަހު ދިން ބޮމުގެ ހަމަލާގައި 250 އަށް ވުރެ ގިނަ މީހުން ވަނީ މަރުވެފައި - ރޮއިޓަރސް\nލަންކާއަށް ދިން ޓެރަރިސްޓް ހަމަލާއާ ގުޅިގެން މިހާތަނަށް 50 އަށް ވުރެ ގިނަ މީހުން ހައްޔަރު ކުރުމުން އެ ގައުމުގެ ކަމާ ބެހޭ ފަރާތްތަކުގެ މަސައްކަތް ވަރަށް ހަލުވިހެން ހީވެއެވެ. ނަމަވެސް ހަގީގަތަކީ، އާދިއްތަ ދުވަހު ސްރީ ލަންކާއަށް ދިން ބޮމުގެ ހަމަލާއަކީ އެ ގައުމުގެ ސަރުކާރާއި އިންޓެލިޖެންސްގެ ވަރަށް ބޮޑު ފެއިލްވުމެއް ކަމެވެ.\nސަބަބަކީ، މި ހަމަލާ ދޭން އުޅޭކަން ސަރުކާރަށް ކުރިން އެނގޭތީއެވެ. ނަމަވެސް، އެކަށީގެން ފިޔަވަޅު އަޅާފައި ނެތުމުން ހަމަލާގައި 253 މީހުން މަރުވެ، އެތައް ސަތޭކަ ބަޔަކަށް ވަނީ އެކި ވަރުގެ އަނިޔާ ލިބިފައެވެ.\nހަމަލާގެ ގަޑި އިރުތަކެއް ފަހުން ސަރުކާރަށް އެކަމުގެ އިންޒާރު ލިބިފައިވާކަން ހާމަވެފައިވާ އިރު، ލަންކާގެ ޑެޕިއުޓީ އިންސްޕެކްޓަރ ޖެނެރަލް އޮފް ޕޮލިސް ޕްރިޔަލާލް ޑިސަނަޔަކާ ވަނީ އެކަން ހިއްސާކޮށް އެ ގައުމުގެ ހަތަރު ޗީފް ސެކިއުރިޓީ އޮފިސަރުންނަށް އޭޕްރިލް 11ގައި ސިޓީ ފޮނުއްވާފައެވެ.\nރިޕޯޓްތައް ބުނާ ގޮތުގައި، މި ހަމަލާގެ އިންޒާރު ލަންކާއަށް ފުރަތަމަށް ފޮނުވާފައިވަނީ އިންޑިއާ އިންނެވެ. އަދި އޭޕްރިލް 4ގައި ފޮނުވި އިންޒާރަށް ފަހު، އޭޕްރިލް 11ގައި އެއާ ގުޅޭ އިންޓެލިޖެންސް މެމޯއެއް ވަނީ ފޮނުވާފައެވެ.\nއިންޓެލިޖެންސް ރިޕޯޓްއިން ލަންކާގެ ޗަރޗްތަކަށް އަމާޒްކޮށް 'ނެޝަނަލް ތައުހީދް ޖަމާއަތް' އިން ހަމަލާ ދޭން އުޅޭކަން އިނގޭ އިރު، އެ ރިޕޯޓްގައި ހަމަލާ ދޭން އުޅޭކަމަށް ތުހުމަތު ކުރާ ފަރާތްތަކުގެ ނަން، ގޭގެ ނަން އަދި ފޯން ނަމްބަރު ވެސް ހިމަނާފައި ވެއެވެ.\nއިންޓެލިޖެންސް ރިޕޯޓް ސޯޝަލް މީޑިއާއަށް ލީކް ކޮށްފައިވާ އިރު، ހަމަލާ ދިނުމުގައި އެންމެ އިސްކޮށް އުޅޭ ފަރާތަކީ ޒަހްރާން ހާޝްމީ ކަން ފާހަގަ ކޮށްފައިވެއެވެ.\nއިންޑިއާ އިން ފޮނުވާފައިވާ އިންޓެލިޖެންސް ރިޕޯޓް ބިނާކޮށްފައިވަނީ އިސްލާމިކް ސްޓޭޓްއާ ގުޅުން އޮތްކަމަށް ޝައްކު ކުރެވިގެން އެ ގައުމުގެ ހައްޔަރު ކުރެވުނު މީހެއް ދިން މައުލޫމާތަށް ބިނާކޮށެވެ. އެގޮތުން، އެ ފަރާތުން ލަންކާގެ ހައްދުފަހަނަ އަޅާފައިވާ ޖަމާއަތަކާ ގުޅުން ހުރި މީހެއް ތަމްރީން ކުރި ކަމަށް އެއްބަސްވެ، އިންޑިއާގެ ފުލުހުންނަށް އެ މީހާގެ މައުލޫމާތު ދިނެވެ. އެ މީހަކީ ޒަހްރާން ހާޝްމީ އެވެ. އަދި ލަންކާއަށް ހަމަލާ ދިނީ "އިސްލާމިކް ސްޓޭޓްގެ ހަނގުރާމަ ވެރިން" ކަމަށް ޒިންމާ ނަގަމުން އިސްލާމިކް ސްޓޭޓުން އާންމު ކުރި ވީޑިއޯގައި އޭނާ ފެނެއެވެ.\nސްރީ ލަންކާގެ ސަރުކާރުގެ ތަރުޖަމާނު ވިދާޅުވި ގޮތުގައި، މި ހަމަލާގެ 50 ގަޑި އިރު ކުރިން ވެސް އިންޑިއާ އިން ވަނީ އިންޒާރު ދީފައެވެ.\nބަޔަކު ހަމަލާ ދޭން އުޅޭކަން އެނގި، އެ މީހުންގެ ހުރިހާ މައުލޫމާތެއް އިނގެން ހުރެ، ލަންކާގެ ސަރުކާރު މިހާ ބޮޑަށް ފެއިލްވީ ކީއްވެ؟\nލަންކާގެ އެކި ސަރަހައްދުތަކަށް ދިން ޓެރަރިސްޓް ހަމަލާގައި ގޮއްވާލި އެއް ޗަރޗް. ފޮޓޯ: ރޮއިޓާސް\nއާދިއްތަ ދުވަހުގެ ހަމަލާއަށް ފަހު ލަންކާގެ ސިޔާސީ މަސްރަހު ވަނީ އިތުރަށް ގޯސްވެފައެވެ. މިދިޔަ އަހަރުގެ އޮކްޓޯބަރު ހިނގައި ދިޔަ ކަންތައް، ލަންކާގެ ބޮޑު ވަޒީރު ވަކި ކުރުމަށް ރައީސް ކުރެއްވި މަސައްކަތަށް ފަހު ދެ ފަރާތް ދެމެދުގައި ހިތްހަމަ ނުޖެހުންތައް އުޅޭކަމަށް ރިޕޯޓްތައް ބުނެއެވެ. އެކަމުގައި ސިރިސޭނާ ފެއިލްވީ އެ ގައުމުގެ ސުޕްރީމް ކޯޓުގެ ނިންމުމުގެ ސަބަބުންކަމަށްވާ އިރު، އެއަށް ފަހު އެ ގައުމު ހިންގަމުން ދިޔައީ "ދެ ސަރުކާރެއްގެ ދަށުން" ކަމަށް ރިޕޯޓްތައް ބުނެއެވެ.\nލަންކާގެ ހެލްތު މިނިސްޓަރު ރަޖިތަ ސެނަރަތުނެ ވިދާޅުވާ ގޮތުގައި، ހަމަލާގެ އިންޒާރު ސިރިސޭނާއާ ވަނީ ހިއްސާ ކުރެވިފައެވެ. އަދި ދެ ފަރާތުގެ މެދުގައި އޮތް ހިތްހަމަ ނުޖެހުމުގެ ސަބަބުން، ހަމަލާގެ އިންޒާރާ ގުޅިގެން ބާއްވާފައިވާ އިންޓެލިޖެންސް ބްރީފިންގ ތަކުގައި ބޮޑު ވަޒީރާއި ކެބިނެޓް މިނިސްޓަރުން ބައިވެރިކޮށްފައެއް ނުވެއެވެ.\nހަމަލާއަށް ފަހު ދެއްވި އިންޓަވިއުއެއްގައި، ބޮޑު ވަޒީރު ރަނިލް ވިކްރަމަސިންހާ ވިދާޅުވީ އެ ބޭފުޅާއާއި ރައީސް މައިތިރިޕަލަ ސިރިސޭނާއާ އޮތް ތަފާތުތައް އެއްކިބާ ކުރައްވާ، ދެ މީހުންނަށް މި ވަގުތު އެންމެ މުހިއްމީ ހަމަލާ ދިން ފަރާތްތައް އަތުލައި ގަތުން ކަމަށެވެ.\nމި ހަމަލާގެ މައުލޫމާތު ކަމާ ބެހޭ ފަރާތްތަކާ ހިއްސާ ކުރުމަށް ރައީސް ސިރިސޭނާ ފެއިލްވިކަމަށް ބައެއް މިނިސްޓްރުން ތުހުމަތު ކުރާއިރު، ސިރިސޭނާ ވިދާޅު ވަނީ އެ ކަމުގެ މައުލޫމާތު ލިބިފައި ނުވާ ކަމަށެވެ.\n"އަޅުގަނޑު ހާއްސަކޮށް ފާހަގަ ކުރަން ބޭނުން، އިންޓެލިޖެންސް ރިޕޯޓް އަޅުގަނޑާ ހިއްސާ ކޮށްފައެއް ނުވޭ. އެނގިފައި އޮތް ނަމަ، އަޅަން ޖެހޭ ފިޔަވަޅުތައް އަޅާނަން،ޭ ޓީވީ ހިތޯބެއްގައި ސިރިސޭނާ ވިދާޅުވެފައިވެއެވެ. ސިރިސޭނާ މިހެން ވިދާޅުވި ނަމަވެސް، އެ މަނިކުފާނުގެ ދަށުން ހިންގާ ގިނަ ސެކިއުރިޓީ ޑިވިޝަންތަކާ އެ މައުލޫތު ހިއްސާ ކުރެވުނުކަން ރިޕޯޓްތައް ފާހަގަ ކުރެއެވެ.\nހަމަލާގެ އިންޒާރާއެކު އެކަށީގެންވާ ފިޔަވަޅު އެޅުނު ނަމަ އެ ކަންތައް ހުއްޓުވޭނެ ކަމުގެ ޔަގީންކަމެއް ނެތް ނަމަވެސް، ފިޔަވަޅު އެޅިފައި ނެތުމުން ލަންކާގެ ސަރުކާރަށް ގިނަ ބައެއް ދަނީ ފާޑު ކިޔަމުން ނެވެ.


މޫސުން ގޯސްވެ މާލެއާއި ކުޅުދުއްފުށި ސިޓީގެ ގެތަކަކަށް ގެއްލުންވެއްޖެ\nއިސްމާޢީލް އާޒިމް 06 ސެޕްޓެމްބަރ 2020\nމޫސުން ގޯސްވެ މާލެއާއި ކުޅުދުއްފުށި ސިޓީގެ ގެތަކަކަށް ގެއްލުންވެއްޖެއެވެ. ރާއްޖޭގެ ބޮޑުބަޔަކަށް ގަދަވަޔާއެކު ކަނޑު ގަދަވާނެކަމަށް ލަފާކޮށް މޫސުމަށް ސަމާލުވުމަށް މެޓް އޮފީހުންވެސް ވަނީ އަންގާފައެވެ.\nރާއްޖެއަށް މިހާރު ކުރަމުންދާ ވިއްސާރައިގެ ސަބަބުން ލިބެމުންދާ ގެއްލުމުގެ މަޢުލޫމާތު ޕީއެސްއެމް ނިއުސްއާއި ހިއްސާކުރައްވަމުން ނެޝަނަލް ޑިޒާސްޓަރ މެނޭޖްމަންޓް އޮތޯރިޓީ، އެންޑީއެމްއޭއިން ވަނީ މޫސުން ގޯސްވެ މާލެއާއި ކުޅުދުއްފުށި ސިޓީގެ ގެތަކަށް ގެއްލުންވެފައިވާކަން ހާމަކުރައްވާފައެވެ. އެގޮތުން ރޭ މާލެ ސިޓީއަށް ކުރި ވިއްސާރައިގައި ގެއެއްގެ ފުރާޅު އެއްލާލައިގެން އެމްއެންޑީއެފުން ވަނީ ހަރަކާތްތެރިވެފައެވެ.\nމީގެ އިތުރުން ކުޅުދުއްފުށީގެ ގެތަކަށް މޫސުމުގެ ސަބަބުން އެކި ގެއްލުންތައް ވަނީ ވެފައެވެ. އެގޮތުން5ގެއެއްގެ ފާރު ވެއްޓި3ގެއްގެ ފުރާޅަށް ބަނބުކެޔޮ ގަސް ވެެއްޓިގެން ރަށު ކައުންސިލާއި އެމްއެންޑީއެފްއިން ވަނީ ހަރަކާތްތެރިވެފައެވެ. މީގެ އިތުރުން އެ ރަށުގެ ބައެއް ގޭގޭގެ ފުރާޅު އެއްލާލާފައިވާއިރު، ކޭލަކުނު ކައިރި އަޅާފައިވާ ބަނޑެއް ކުޅުދުއްފުށީ ހުޅަނގު ފަރާތު ތޮއްޓެއް ވަނީ އަރާފައެވެ. މީގެ އިތުރުންވެސް ރާއްޖޭގެ އެކި ރަށްރަށަށް މޫސުން ގޯސްވުމުގެ ސަބަބުން ގެއްލުން ވެފައިވާކަމަށް މަޢުލޫމާތު ލިބެއެވެ.\nމިދުވަސްވަރަކީ މޫސުން ގޯސް ދުވަސްވަރަކަށްވާތީ ބޯކޮށް ވާރޭވެހި ފެންބޮޑުވެއްޖެ ހިނދެއްގައި އޭގެ ސަބަބުން ލިބިދާނެ ގެއްލުންތައް ކުޑަކުރުމަށް ދުރާލައި ފިޔަވަޅު އެޅުމަށް އެންޑީއެމްއޭ އިން އިލްތިމާސްކުރައްވައެވެ. އެގޮތުން ފެންބޮޑުވެގެން ގެއްލުންވާނެފަދަ މުދާ އުސްތަންތަނަށް ބަދަލުކުރުމަށާއި، އުސް ތަންތަނަށް ބަދަލު ނުކުރެވޭ ތަކެތި ފެނުގެ އަސަރު ނުފޯރާނެ ތަނަކަށް ބަދަލުކުރުމަށް އެންޑީއެމްއޭ އިލްތިމާސް ކުރައްވައެވެ. އަދި ގަދަވައިގެ ސަބަބުން ގޭގެ ފުރާޅު އެއްލާލަފާނެ ކަމަށް ލަފާ ކުރެވޭނަމަ، ފުރާޅު އެއްލާނުލާނެފަދަ ގޮތަކަށް ދުރާލައި ފިޔަވަޅު އެޅުމަށްވެސް އެފަރާތުން އިލްތިމާސްކުރައްވައެވެ.\nމޫސުމާ ބެހޭ ޤައުމީ އިދާރާއިން ވަނީ މިއަދު ހެނދު 09:00އިން މެންދުރުފަހު 01:00ހަމައަށް ހއ އަތޮޅުން ފެށިގެން ތ އަތޮޅާއި ހަމައަށް ރީނދޫ އެލަރޓް ނެރެފައެވެ.\nމޫސުމާބެހޭ ޤައުމީ އިދާރާއިން ވިދާޅުވީ، މިއަދު ރާއްޖޭގެ ބޮޑުބަޔަކަށް ގުގުރުމާއިއެކު ވިއްސާރަކުރާނެ ކަމަށާއި، ބައެއް ރަށްތަކަށް ބޯކޮށް ވާރޭވެހުން އެކަށީގެންވާކަމަށެވެ.\nއެއިދާރާއިން ވިދާޅުވީ ރާއްޖޭގެ ކަނޑުތައް ގަދަ ވާނެކަމަށާއި، ރާޅުތަކުގެ އުސްމިން6ފޫޓާއި9ފޫޓާ ދެމެދުގެ އުސްމިނެއްގައި ހުންނާނެކަމަށެވެ. އަދި ދިޔަވަރު ބޮޑުވާ ވަގުތުތަކުގައި ބައެއް ރަށްތަކަށް އުދައިގެ އަސަރު ކުރުން އެކަށީގެންވާކަމަށާއި، ބޯކޮށް ވާރޭވެހި ވައިގަދަވެ އަދި ކަނޑުތައްވެސް ގަދަވާނެތީވެ ހުރިހާ ފަރާތްތަކުންވެސް މޫސުމަށް ސަމާލުވުމަށް މޫސުމާއިބެހޭ ޤައުމީ އިދާރާއިން ވަނީ އިލްތިމާސްކޮށްފައެވެ.\nއަރުޝީފަށް ނެގީ 06/09/2020 12:07\nއެންމެފަހުން އަޕްޑޭޓްކުރީ 06/09/2020 12:07\nއައިޝަތު ހަނާ 12 މިނެޓު ކުރިން


ފައިނަލަށް ފަހު ނޭޕާލް ކޯޗު މަގާމުން އިސްތިއުފާދޭން ނިންމައިފި – Gaafu.mv\nފައިނަލަށް ފަހު ނޭޕާލް ކޯޗު މަގާމުން އިސްތިއުފާދޭން ނިންމައިފި\nސާފް ޗެމްޕިއަންޝިޕް 2021 ގައި ބަންގްލަދޭޝް އާއި ނޭޕާލް ބައްދަލުކުރި މެޗުގެ ތެރެއިން -- ގާފު ފޮޓޯ| އިމޭޖެސް އެމްވީ\nއުރީދޫ ސާފް ޗެމްޕިއަންޝިޕް 2021ގެ ފައިނަލް މެޗަށް ފަހު ނޭޕާލްގެ ޤައުމީ ޓީމުގެ ކޯޗު އަބްދުﷲ އަލްމުތައިރީ އިސްތިއުފާ ދޭން ނިންމައިފިއެވެ.\nއަލްމުތައިރީ އިސްތިއުފާ ދޭން ނިންމީ ނޭޕާލުން މެޗު ވިއްކާލާކަމުގެ ތުހުމަތުތަކާއި ނޭޕާލްގެ މީޑިއާތަކުން އޭނާގެ ނަން ބޭނުންކޮށްގެން ކުރަމުންދާ ނޭދެވޭ އެންމެހާ ކަންކަމުގެ ސަބަބުންނެވެ. އޭނާ ވަނީ މިކަން މިއަދުގެ މެޗަށްފަހު ބޭއްވި ނޫސްވެރިންގެ ބައްދަލުވުމުގައި އިއުލާންކޮށްފައި އެވެ.\nލީގް އުސޫލުން ކުރިޔަށްދިޔަ މިއަހަރުގެ މުބާރާތުގައި ކުޅުނު ފަހު މެޗުގައި ބަންގްލަދޭޝް އާއި އެކު 1-1 ގެ ނަތީޖާއަކުން އެއްވަރުކޮށް ނޭޕާލް ވަނީ ފުރަތަމަ ފަހަރަށް ސާފް ޗެމްޕިއަންޝިޕެއްގެ ފައިނަލަށް ދަތުރުކޮށްފައި އެވެ. ނޭޕާލްގެ ތާރީހުގައިވެސް ސަރަހައްދީ މުބާރާތުގެ ފައިނަލަށް ދަތުރުކޮށްފައިމިވަނީ ކޯޗު އަބްދުﷲ އަލްމުތައިރީ ގެ ކޯޗް ކަމުގައި އެވެ.\nނޭޕާލް ފައިނަލްގައި ވާދަކުރާނެ ޓީމެއް ކަށަވަރު ވެގެންދާނީ މިރޭ ރާއްޖެއާއި އިންޑިއާ ކުޅޭ މެޗަށް ފަހު އެވެ. މެޗުން އެއްވަރުވަރުވެގެންވެސް ރާއްޖެއަށް މުބާރާތުގެ ފައިނަލަށް ދިޔުމުގެ ފުރުސަތު ވަނީ ތަނަވަސްވެފައި އެވެ. އަދި މެޗުން ރާއްޖެ މޮޅުވެއްޖެ ނަމަ ޕޮއިންޓް ޓޭބަލްގެ އެއްވަނަައިގައި އޮވެ ފައިނަލަށް ދަތުރުކުރާނެއެވެ.\nkuda, ނޭޕާލް, ސާފް ޗެންޕިއަންޝިޕް


Council thakuge dhauru5aharah badhalukuran comitteen faaskoffi | Mihaaru\nލާމަރުކަޒީ ގާނޫނަށް ހުށަހެޅި އިސްލާހުތައް ދިރާސާކުރާ ކޮމިޓީގެ މެމްބަރުން: ލާމަރުކަޒީ ގާނޫނަށް ގިނަ އިސްލާހުތަކެއް ސަރުކާރުން ވަނީ ހުށަހަޅާފައި. --ފޮޓޯ/މަޖިލީސް\nކައުންސިލްތަކުގެ ދައުރު ފަސް އަހަރަށް ބަދަލުކުރަން ކޮމިޓީން ފާސްކޮށްފި\n12 ނޮވެމްބަރ 2019 - 15:14 1 comment\nކައުންސިލްތަކަށް ބޮޑެތި ބާރުތަކެއް ދީ ލާމަރުކަޒީ ގާނޫނުއިސްލާހު ކުރަން ރައްޔިތުންގެ މަޖިލީހަށް ސަރުކާރުން ވަނީ ހުށަހަޅައިފަ އެވެ. މި ބާރުތައް ދޭން ގާނޫނުއަސާސީ އާއި ލާމަރުކަޒީ ގާނޫނަށް އިސްލާހު ގެނައުމަށް މަޖިލީހުން ވަނީ ކޮމިޓީއެއް އެކުލަވާލައިފަ އެވެ.\nއެ ކޮމިޓީން އިއްޔެ ނިންމީ، ސަރުކާރުން ހުށަހަޅާފައިވާ ގޮތަށް ކައުންސިލްތަކުގެ ދައުރަކީ ފަސް އަހަރު ކަމުގައި ހަމަޖެއްސުމަށެވެ. މިހާރު ކަނޑައަޅާފައިވާ ގޮތުން ކައުންސިލްތަކުގެ ދައުރަކީ ތިން އަހަރެވެ.\nޕްލޭންތައް ހަދައި ރައްޔިތުން ބޭނުންވާ ކަންކަމުގައި ނަތީޖާ ނެރެދޭން ތިން އަހަރަކީ ކުރު މުއްދަތެއް ކަމަށް ގިނަ ކައުންސިލަރުން ދެކެ އެވެ. މީގެ އިތުރުން ކޮންމެ ތިން އަހަރަކުން އިންތިޚާބު ބާއްވަން ޖެހުމުން ދައުލަތުގެ ބަޖެޓަށް ވެސް ބުރައަކަށް ވެ އެވެ.\nކައުންސިލްތަކުގެ ދައުރު ފަސް އަހަރަށް ބަދަލުކުރުމުގެ އިސްލާހު މަޖިލީހުގެ ތަޅުމުން ފާސްވެއްޖެ ނަމަ، އަންނަ އަހަރުގެ ކުރީކޮޅު ކައުންސިލް އިންތިޚާބުގައި ކައުންސިލަރުން ހޮވާނީ ފަސް އަހަރުގެ ދައުރަކަށެވެ.\nމީގެ އިތުރުން، ކައުންސިލްތަކުން ވަކިކުރި ބާރުތައް އަލުން އިޔާދަކޮށްދީ ރައްޔިތުންގެ މަންދޫބުންގެ ބައިވެރިވުމާ އެކު ކައުންސިލްތައް ހިންގޭނެ މަގުފަހިކޮށްދޭން ގިނަ އިސްލާހުތަކެއް ހުށަހަޅާފައިވެ އެވެ. އޭގެތެރޭގައި ކައުންސިލްތައް މާލީ ބާރުވެރިކުރުވުމުގެ ގޮތުން ދައުލަތުގެ އާމްދަނީގެ ފަސް ޕަސެންޓަށްވާ ފައިސާ ދިނުން ބިލްގައި ވަނީ ހިމަނައިފަ އެވެ. ކައުންސިލްތަކުގެ އިހްތިސާސްގައި ނުހިމެނޭ ބިމާއި ފަޅާއި ފަރުގެ ސަރަހައްދުތަކުގެ ކުލީގެ 40 ޕަސެންޓަށް ވާ އަދަދު ފައިސާ، ފިސްކަލް ފޯމިއުލާއެއްގެ ދަށުން ހުރިހާ ކައުންސިލްތަކަށް ބެހިގެންދާ ގޮތަށް ހަމަޖައްސަން ވެސް ވަނީ ހުށަހަޅައިފަ އެވެ.\nމިކަންކަން ތަންފީޒުކުރަން، މަޖިލީހަށް ހުށަހެޅި ބަޖެޓުގައި ކައުންސިލްތަކަށް ހިލޭ އެހީގެ ގޮތުގައި 1.6 ބިލިއަން ރުފިޔާ ވަނީ ކަނޑައަޅައިފަ އެވެ.\nއިތުރު ލިޔުންތައް ކައުންސިލް އިދާރާ ދިވެހި ސަރުކާރު އަތޮޅު ކައުންސިލް ލާމަރުކަޒީ ހިންގުން ރަށު ކައުންސިލް ސިޓީ ކައުންސިލް ރައްޔިތުންގެ މަޖިލިސް\n10 months ago 111